﻿Psihologie sportive - subiecte 1. Psihomotricitatea . Aptitudini motrice. Capacitatea motrica. 2. Continutul motricitatii. 3. Stresul in activitatea sportive. Factori stresanti. 4. Motivatia activitatii sportive. 5. Bazele psihologice ale invatarii motrice. 6. Mijloacele refacerii psihice a sportivilor. 7. Rolul proceselor de cunoastere senzoriala in invatarea motrica. 8. Rolul proceselor de cunoastere rationala in invatarea motrica. 9. Continutul monografiei psihologice a ramurilor de sport. 10. Componentele psihice ale formei sportive. 11. Contributia antrenamentului la dezvoltarea sistemului psihic al sportivului. 12. Psihologia sportive – ramura a psihologiei generale. 13. Problemele psihologiei sportive. 14. Treptele si continutul pregatirii psihologice a sportivilor. 15. Definirea si caracteristicile starilor psihice de limita in sport. 16. Caracteristicile psihologice ale formei sportive. 17. Factori facilitatori si factori perturbatori ai formei sportive. 18. Componentele limitelor psihice in sport. 19. Factorii psihopatologici in sport. 20. Psihopatologia specifica activitatii sportive. 21. Metoda antrenamentului autogen. 22. Principiile refacerii psihice a sportivilor. 23. Liderul in echipa sportive – trasaturi, functii. 24. Dimensiunile agresivitatii in sport. 25. Tensiunea psihica. Conflictul si tensiunea psihica in activitatea sportive. 26. Caracteristicile generale ale metodeloc de refacere … 27. Echipa sportive ca grup social. 28. Metode de studiere a liderului echipei sportive. 29. Aspecte psihologice ale factorilor antrenamentului sportiv. 30. Pregatirea psihologica a sportivilor ca factor al antrenamentuli. 31. Psihopatologia nespecifica in sport. 32. Antrenamentul mental – parte a antrenamentului. 33. Metode de relaxare Jacobson. Metoda de relaxare. 34. Metoda antrenamentului psihotonic. 35. Caracteristicile psihologice ale activitatii sportive. 36. Criteriile de caracterizare psihologica a ramurilor de sport. 37. Caracteristicile psihologice a ramurilor de sport: gimnastica si fotbal. 38. Rugby si inot. 39. Lupte si pentatlonul modern. 40. Cerinte psihologice ale antrenamentului fata de sportive – formarea deprinderilor motrice. 41. Ar Psihologia sportiva – ramura a psihologiei generale. După Mahonay, rădăcinile conceptuale ale psihologiei sportului si adâncesc până în antichitate, De exemplu, în Grecia timpurie şi în culturile asiatice interdependenţa dintre minte şi trup nu era doar recunoscută dar şi evidenţiată ca având o semnificaţie centrală pentru obţinerea performanţei şi dezvoltarea personalităţii. Coleman Griffith, un psiholog ce este considerat iniţiatorul psihologiei sportului în America de Nord, a fost primul care a cercetat acest domeniu pe o perioadă întinsă de timp. Griffith a fost angajat de Universitatea din Illinois în 1925 pentru a-i ajuta pe antrenori să îmbunătăţească performanţa jucătorilor. Lucrările sale, Psihologia antrenorul şi Psihologia atletismului, sunt considerate de referinţă. De asemenea, el a înfiinţat primul laborator de psihologie a sportului în America de Nord şi a predat primul curs în acest domeniu, interesat de procesul formării şi dezvoltării deprinderilor motrice, de studierea timpului de reacţie, al adaptabilităţii şi de aspectele psihologice şi motivaţionale ale antrenamentului. După 1970 psihologia sportului a început să înflorească în America de Nord şi să fie acceptată în mai mare măsură ca o disciplină separată în cadrul ştiinţelor sportului. Cercetarea sistematică, prin numărul crescând de psihologi în sport, a jucat un rol important în impunerea acestei discipline. De fapt, scopul primar al psihologilor devansa baza cunoaşterii psihologiei sportului prin intermediul cercetării experimentale. Interesul pentru psihologia cognitivă a sportului se reflectă în progresul înregistrat în domeniul cercetării în psihologia sportului, cercetarea fiind direcţionată pe teme cum ar fi: identificarea celor mai eficace maniere de antrenament pentru optimizarea formării deprinderilor şi dezvoltarea personalităţii, a tehnicilor de armonizare a echipei, a modalităţilor de comunicare, de cunoaştere a caracteristicilor psihologice a sportivilor de perspectivă. Sprijinul suplimentar pentru recunoaşterea crescândă a psihologiei sportului în cadrul psihologiei de bază vine de la Asociaţia Psihologică Americană (APA), în 1987 APA a recunoscut în mod oficial ramura psihologiei sportului ca Diviziunea 47 care dă membrilor APA cadru ştiinţific pentru a-şi susţine cercetarea. După anii 1990 se constată creşterea continuă a cercetării în psihologia sportului şi aplicarea cunoştinţelor în domeniul pregătirii în antrenament şi pentru concurs. Psihologia sportului în fostele ţări din Europa de Est s-a dovedit a fi de o importanţă deosebită pentru cei interesaţi de performanţele de vârf. Decurgând de aici, specialiştii psihologi în sport din Europa de Est exercită un rol semnificativ la toate nivelele» de la selectarea, antrenarea şi pregătirea competitivă a sportivilor. Figura cea mai reprezentativă, sub aspectul preocupărilor teoretice şi a interesului constant pentru dezvoltarea ştiinţei psihologiei sportului la nivel universitar este aceea a profesorului M. Epuran. Psihologia sportului va deveni un domeniu interdisciplinar cu aplicaţii din ce în ce mai diverse cu tendinţa de integrare a antrenamentului mintal în cadrul antrenamentului fizic şi tehnic. De asemenea, instruirea psihologilor în sport continuă să fie o preocupare majoră prin crearea unei baze ştiinţifice riguroase şi formarea competenţelor practicantului psiholog în sport 42. Problemele psihologiei sportive. Psihologia activităţii sportive, ca ramură a ştiinţei psihologiei, studiază procesele intelectuale şi educaţionale ale omului angajat în activitatea fizică şi sportivă, comportamentul acestuia, precum şi modalitatea de manifestare motrică a sportivului în scopurile profesionale ale specialităţii. Această ramură a psihologiei abordează problemele sale specifice în patru direcţii: metoda experimentală dirijată, tema de teren dirijată, tema şcolară dirijată şi conceptele dirijate. * abordarea experimentală dirijată se desfăşoară pe baza datelor experimentale ale domeniilor care stau la baza psihologiei activităţii sportive. Datorită unor astfel de cercetări se obţin date asupra timpului de reacţie, evaluarea personalităţii ce vor fi raportate la date informative obţinute prin tehnici speciale; * studiul dirijat are o sarcină delimitată şi se desfăşoară într-un cadru de referinţă determinat: cum se joacă hochei, baschet; * cel de-al treilea tip de studiu, tema şcolară dirijată, din punct de vedere al sarcinilor primordiale, este similar cu cea de a doua metodă, cu diferenţa că sarcinile sunt grupate în clase. Se studiază şi se intenţionează elaborarea unor observaţii sau diagnoze asupra unui sector sau domeniu de situaţii posibile, de exemplu: jocul cu mingea, jocul în echipă, * în studiul centrat pe un concept există intenţia de a identifica variabilele psihice fundamentale ale comportamentului uman care se aplică în diverse situaţii. Aceste concepte fundamentale sunt utilizate pentru a orienta observaţiile sportivului de performanţă şi a spori eficienţa diagnozei şi prognozei: funcţia de comunicare, funcţia de relaxare, motivaţia, stări de limită. Psihologia activităţii sportive se preocupă atât de factorii psihologici care influenţează participarea şi performanţa în sport şi exerciţii fizice, cât şi de consecinţele psihologice derivate din acestea. Psihologii cercetează motivaţia, personalitatea, agresivitatea şi violenţa, conducerea, dinamica echipei, motricitatea şi forma psihică, procesele intelectuale şi afective, alte dimensiuni ale participării în activitatea sportivă, menite să îmbunătăţească execuţia, să ridice calitatea sportului şi a măiestriei antrenamentului. Psihologia aplicată a sportului se concentrează asupra identificării şi înţelegerii teoriilor psihologice şi a tehnicilor ce pot fi aplicate în sport şi în exerciţii, în vederea îmbunătăţirii performanţei şi a cultivării capacităţilor celor implicaţi în activitatea fizică. Scopul antrenamentului psihologic este să înveţe să se creeze consecvent tensiunea mentală ideală care impulsionează acele calităţi fizice ce permit sportivilor să dea tot ce este mai bun. Pentru a răspunde obiectului de studiu sunt aduse în prim-planul interesului ştiinţific o serie de probleme: * Caracteristicile psihologice ale activităţii sportive; * Caracteristicile psihologice ale antrenamentului; cerinţele antrenamentului faţă de sportiv; contribuţia antrenamentului la dezvoltarea şi educarea psihică a sportivului; aspecte psihologice ale factorilor antrenamentului; P. antrenorului; * Caracteristicile psihologice ale concursurilor sportive; psih. sportivului în concurs; pregătirea psihologică pentru concurs; * Caracteristicile psihologice ale diferitelor sporturi; * Asistenţa psihologică a sportivului; * Probleme psiho-sociale ale sportului; * Psihopatologia sportului; * Refacerea psihică a sportivului. Scopul cercetării în domeniul personalităţii sportivului este să găsească informaţii corecte şi credibile despre diferenţele individuale în sport şi implicaţiile acestor diferenţe în performanţa şi comportamentul sportiv. în acest sens, discuţiile asupra teoriilor generale despre personalitate, cercetările psihologiei sportive a caracteristicilor personalităţii şi ale comportamentului sportiv sunt de mare actualitate. O explicaţie biologică a personalităţii cu credibilitate în psihologia sportivă este teoria constituţională a lui Sheldon. Sheldon a dezvoltat un sistem foarte cunoscut pentru evaluarea forţei tipului somatic. Tipurile somatice implică evaluarea fizicului unei persoane în funcţie de cele trei dimensiuni: endomorfă (rotunjime), ectomorfă (liniaritate) şi mezomorfâ (masculinitate). Sheldon a apreciat că fiecare dimensiune este asociată cu un set distinct de caracteristici: endomorfia este caracterizată de afecţiune, sociabilitate şi relaxare; ectomorfia este caracterizată de încordare, introversiune şi o preponderenţă a tipurilor artistic şi intelectual; mezomorful, cu o construcţie tipic atletică, are caracteristici de genul agresivităţii, dominanţă şi îndrăzneală, asumarea riscurilor. Una dintre cele mai importante curente de abordare ale personalităţii este clasa teoriilor orientate clinic care include teoriile psihodinamice şi teoriile organice. Aceste abordări sunt clase distincte de teorii dar amândouă realizează viziuni clinice primare care implică analiza interioară a unui individ. Cea mai notabilă abordare psihodinamică este teoria psihanalitică a lui Freud şi a neofreudienilor. Teoria psihanalitică afirmă că rezoluţia conflictelor în faza de început a vieţii reprezintă aspectul fundamental pentru personalitatea adultului În timp ce individul progresează de-a lungul treptelor de dezvoltare, Eu-l arbitrează între dezvoltarea primară inconştientă a identităţii şi valorile, aptitudinile şi conştiinţa Super-Eului. Teoriile organice, cum ar fi teoria actualizării Eu-lui proprie lui Maslow, sunt mai optimiste şi mai umane decât abordările freudiene. Dincolo de concentrarea asupra instinctelor şi a conflictelor timpurii, teoriile organice concep personalitatea ca fiind format de întregul câmp de forţe şi afirmă schimbarea şi creşterea ca reprezentând trăsături centrale. Faţă de teoriile psihanalitice, teoriile organice oferă puţine predicţii testabile despre relaţiile în cazul comportamentelor sportive specifice. Chiar dacă psihologii care au studiat personalitatea sportivilor au adoptat idei psihodinamice sau organice, aceste abordări, orientate clinic, nu au jucat un rol semnificativ în studiul personalităţii sportive. Abordarea preferată azi este cea interacţionistă care apreciază rolurile interrelaţionale ale factorilor personalităţii şi a celor situaţionali ca fiind determinanţi ai comportamentului. Caracteristici particulare ale personalităţii sunt considerate a fi relevante sub aspectul prezicerii comportamentului în anumite situaţii. Formula R = f (P<->S), exprimă abordarea interacţionistă: orice comportament, cum ar fi comportamentul agresiv într-un joc de hochei pe ghiaţă, este în funcţie de particularităţile personalităţii în relaţie cu factori externi: un anume factor, cum ar fi insulta unui adversar, poate provoca un răspuns agresiv la un jucător dar nu la altul într-o situaţie identică, după cum nici la acelaşi jucător într-o situaţie diferită. Studierea trăsăturilor şi a profilurilor sportivilor este una dintre cele mai importante arii abordate în cercetarea sportivă. O serie de cercetări au fost analizate de Mortens care a clasificat problemele personalităţii sportive în trei categorii: conceptuale, metodologice şi interpretative. Problemele conceptuale au legătură cu teoria sau judecăţile care fundamentează un studiu, cercetarea fiind concepută pentru a răspunde întrebărilor Importante, pornind de la un cadru teoretic determinant. Cu alte cuvinte, cercetătorul ar trebui, mai întâi, să ia în consideraţie comportamentul sportiv şi, pe baza teoriilor existente şi a rezultatelor empirice, să determine variabilele personalităţii relevante pentru performanţa sportivă. Probleme metodologice. Odată ce cercetătorul a identificat o problemă relevantă, testabilă, metodologia cercetării poate fi asigurată şi designul şi procedurile trebuie să asigure ca răspunsul cercetării să fie elaborat fără a se introduce variabile confundabile. Probleme interpretative. Chiar dacă un studiu este conceptual şi metodologic reuşit, cercetătorul trebuie să fie atent în interpretarea rezultatelor. Cea mai comună greşeală de interpretare este generalizarea pripită. Relaţiile găsite la un grup de sportivi nu trebuie generalizate pentru toţi participanţii din alte activităţi sau programe. Psihologia activităţii sportive o concepem ca o ramură aplicativă a psihologiei, care cercetează caracteristicile personalităţii sportivilor, fundamentele psihologice ale învăţării motrice, ale pregătirii generale pentru concurs, asistenţa psihologică, orientarea şi selecţia sportivilor, psihologia grupurilor, psihologia diferiţilor sportivi, ca şi psihologia şi antrenamentul competiţiei. 43. Caracteristicile psihologice ale activitatii sportive. Psihologia aplicată a sportului se concentrează asupra identificării şi înţelegerii teoriilor psihologice şi a tehnicilor ce pot fi aplicate în sport şi în exerciţii, în vederea îmbunătăţirii performanţei şi a cultivării capacităţilor celor implicaţi în activitatea fizică. Scopul antrenamentului psihologic este să înveţe să se creeze consecvent tensiunea mentală ideală care impulsionează acele calităţi fizice ce permit sportivilor să dea tot ce este mai bun. Psihologia activităţii sportive o concepem ca o ramură aplicativă a psihologiei, care cercetează caracteristicile personalităţii sportivilor, fundamentele psihologice ale învăţării motrice, ale pregătirii generale pentru concurs, asistenţa psihologică, orientarea şi selecţia sportivilor, psihologia grupurilor, psihologia diferiţilor sportivi, ca şi psihologia şi antrenamentul competiţiei. 44. Psihomotricitatea. Aptitudini motrice. Capacitatea motrica. În raport cu alte activităţi specific umane, activitatea sportivă are o serie de particularităţi : * presupune întrecerea, lupta sportivă ca mijloc de verificare a gradului de pregătire atins de sportiv şi, totodată, ca stimul permanent în activitatea de antrenament, de formare şi educare a aptitudinilor fizice şi psihice necesare obţinerii rezultatelor superioare; * are la bază antrenamentul ca principal mijloc al pregătirii tehnice, tactice, fizice şi psihice a sportivului; * în activitatea sportivă se manifestă puternic tendinţa tinerilor de a obţine o pregătire superioară în ramura de sport pe care şi-a ales-o; pe această bază evoluează întregul sistem de pregătire tehnică şi tactică, de dezvoltare a capacităţii de a depune eforturi din ce în ce mai mari, de dezvoltare în cel mai înalt grad a aptitudinilor motrice şi a pregătirii fizice; * această activitate pretinde o însuşire bună a tehnicii execuţiei diferitelor exerciţii, perfecţionarea deprinderilor motrice în legătură cu tehnica şi tactica ramurii de sport. împreună cu tehnica se dezvoltă calităţile motrice şi psihice ce au rol determinant în obţinerea performanţelor înalte; * activitatea sportivă se realizează prin manifestarea preponderent motrică a acţiunilor. Psihomotricitatea este definită de Lafon R. drept rezultatul integrării educaţiei şi maturizării sinergiei şi conjugării funcţiilor motrice şi psihice, nu numai în ceea ce priveşte mişcările, dar şi în ceea ce le determină şi le însoţeşte (voinţă, afectivitate, nevoi, impulsuri). Psihomotricitatea apare, astfel, atât ca aptitudine cât şi ca funcţie complexă de reglare a comp. individual; ea include participarea diferitelor procese şi funcţii psihice care asigură atât recepţia informaţiilor cât şi execuţia adecvată a răspunsului. În psihologie, specialiştii folosesc cu precădere două concepte: cel de aptitudine şi cel de capacitate. Sensul atribuit fiecăruia variază după autori. Unii le consideră echivalente, alţii stabilesc între ele o distincţie. Cuvântul acesta, deseori folosit greşit cu sensul de capacitate, desemnează substratul constitutiv al unei capacităţi, preexistent acesteia, care va depinde de dezvoltarea naturală a aptitudinii, de formaţia educaţională, eventual de exerciţiu; doar capacitatea poate fi obiectul unei evaluări directe, aptitudinea constituind în fapt o virtualitate. Termenul englez de "ability" include, fără nici o distincţie, noţiunile de aptitudine şi capacitate. Capacitatea denumită în engleză ca ability, în germană ca Făhigkeit, Leistung este concepută, potrivit Vocabularului lui H. Pieron, putinţa de a obţine o reuşită în executarea unei sarcini sau în executarea unei profesii. Ea poate constitui obiectivul unei evaluări directe, sub rezerva de a-1 pune la încercare pe cel a cărui capacitate vrem să o cunoaştem; ea este condiţionată de o aptitudine pe care o relevă indirect, dar depinde de condiţii prealabile între care gradul de maturaţie - sau, în sens invers, de involuţie - al formaţiei educative sau al învăţării şi exerciţiului. Capacitatea motrică este o reacţie complexă la stimulii ambianţei cuprinzând, într-o unitate caracteristică, mai multe elemente: aptitudinile psihomotrice ca înzestrare naturală psihofizică şi aptitudinile motrico atletice, influenţate, structurate divers şi potenţate, la niveluri diferite de maturizarea firească a funcţiilor, de exersare şi de factori interni motiv aţionali. Comportamentul individului angajat în activităţi corporale este de tip motric, în multe direcţii măiestria exprimându-se în capacitatea sporită de stăpânire a actelor motrice, de conducere cu viteză şi precizie a propriului corp; dar performanţa sportivă depinde şi de măiestria de a rezolva problemele şi situaţiile pe care le reclamă un comportament agonistic, de luptă cu adversari opozitivi, ei înşişi creativi în dorinţa de a-şi asigura succesul. 45. Continutul motricitatii. Componentele psihomotricităţii: * schema corporală: imaginea pe care o are fiecare individ despre propriul corp: imagine totală şi segmentară, în stare statică şi dinamică, în raportul părţilor corpului între ele şi în raportul corpului cu spaţiul şi obiectele; * coordonarea dinamică a corpului în întregul său şi a segmentelor acestuia; * lateralitatea este legată de funcţia dominantă a unei emisfere cerebrale; * fenomenul de asimetrie senzorială şi motrică este înnăscut; se bazează pe o anumită org. funcţională a struct. cerebrale; * coordonarea statică, echilibrarea; * coordonarea perceptiv-motrică: percepţia spaţiului, a ritmului şi a mişcărilor proprii; * rapiditatea mişcărilor: viteza de reacţie, de execuţie, de repetiţie; * ideomotricitatea: sinteza dinamică a schemei corporale şi a coordonărilor perceptiv-motrice cu sarcina motrică. Conceptul de psihomotricitate nu este prea clar definit şi poate fi interpretat în diferite sensuri. După Jean-Paul Coste, este vorba de o disciplină aflată la răscrucea mai multor ştiinţe şi de o terapie sau este vorba de o teză: la copil, înainte de aparatul vorbirii, mişcarea constituie unicul mijloc de expresie şi primul instrument al psihismului. Un concept central este şi cel al schemei corporale, reprezentare pe care fiecare şi-o făureşte despre corpul său, fondata pe multiple date senzoriale care îi permit să se regăsească în spaţiu. Această facultate este, evident, importantă în domeniul capacităţilor psihice. O altă accepţie constă în a distinge, pe de o parte motricitatea sportivă, pe de alta psihomotricitatea. Câmpul celei dintâi include capacităţile clasice privind forţa, rezistenţa, etc, câmpul celei de-a doua, capacităţile perceptivo-motrice, timpul de reacţie la un stimul simplu, adaptarea gestului motric la traiectoria unui obiect, etc. Reacţiile rapide în sport nu depind atât de mult de reflexe ca răspunsuri involuntare la stimuli înnăscute cât, mai ales, de reacţiile şi mişcările rapide care reprezintă răspunsuri învăţate, voluntare la stimuli. Timpul necesar pentru ca sportivul să răspundă depinde de combinaţia dintre timpul de reacţie şi timpul de execuţie; acestea, luate împ., generează timpul de furnizare a răspunsului Timpul de reacţie este intervalul cuprins între momentul în care mingea (care se apropie în zbor) acţionează ca stimul pentru începerea loviturii de dreapta şi momentul când jucătorul iniţiază lovitura. Intervalul de timp cuprins între începutul loviturii de dreapta şi încheierea sa (când racheta realizează contactul cu mingea) reprezintă timpul de execuţie. Intervalul de timp cuprins între apariţia stimulului care determină iniţierea loviturii de dreapta şi momentul în care racheta realizează contactul cu mingea reprezintă timpul de răspuns. Cu alte cuvinte, timpul de reacţie împreună cu timpul de execuţie realizează timpul de răspuns. Relaţia dintre viteza şi precizia mişcării este evidentă în majoritatea situaţiilor din sport, determinând adesea greşeli de execuţie. Un jucător de baschet se grăbeşte să execute aruncarea la coş, aruncă prea repede iar mingea ratează coşul; un jucător de tenis execută o ripostă la serviciu dar mingea aterizează în afara terenului; un gimnast se mişcă atât de repede încât nu va atinge înălţimea respectivă pentru a putea executa un salt dublu. în fiecare din aceste situaţii, sportivul nu a reuşit să stabilească o corelaţie între viteza de mişcare şi precizia mişcării. Realizarea unui echilibru corect între viteză şi precizie în executarea deprinderilor sportive reprezintă adevărata performanţă pentru sportivi. Cât timp este necesar pentru ca un pumn să se deplaseze pentru a lovi un adversar? Unui boxer rapid îi sunt necesare aproximativ 40 milisecunde. în astfel de cazuri este imposibil să se reacţioneze suficient de rapid pentru a evita lovitura. Răspunsul îl găsim în capacitatea de anticipare. Ali avea capacitatea de a anticipa atât tipul de lovitură cât şi locul unde urma să îşi plaseze adversarul această lovitură; el începea să se retragă mult înainte ca pumnul adversarului să pornească spre el. Dacă un sportiv poate anticipa mişcarea, acesta îşi va putea pregăti răspunsul înainte de apariţia stimulului şi va evita întârzierile în timpul de reacţie. Realizarea schimbului în ştafete la înot exemplifică, de asemenea, importanţa anticipaţiei. Regulile din înot stabilesc că unui înotător nu îi este permis să părăsească marginea bazinului până când înotătorul următor din interiorul bazinului nu a atins marginea; regulile, însă, nu îl implică pe înotătorul care aşteaptă să se mişte înainte ca înotătorul următor să atingă marginea. Se va realiza un schimb mai rapid dacă înotătorii îşi încep mişcarea în timp ce se apropie înotătorul următor. Anticiparea atingerii înotătorului următor este o cheie în obţinerea unor timpi mai rapizi de executare a schimbului. Dar performanţa sportivă depinde şi de măiestria de a rezolva problemele şi situaţiile pe care le reclamă un comportament agonistic, de luptă cu adversari opozitivi, ei înşişi creativi în dorinţa de a-şi asigura succesul 46. Dimensiunile agresivitatii in sport. Termenul agresivitate a fost folosit în mod curent pentru a defini o gamă de comportamente diferite: izbucniri violente, bătaia, jucătorul agresiv care atacă intenţionat în fotbal, lovirea agresivă a unui adversar. În psihologia sportivă agresiunea este atribuită oricărui comportament intenţionat pentru a răni un alt individ sau obiect prin mijloace verbale sau fizice. Se poate preciza că, agresiunea include comportament, agresiunea include intenţie, agresiunea implică degradarea sau tulburarea unei alte persoane sau obiecte. Literatura psihologică sportivă diferenţiază între agresivitatea instrumentală şi cea care are ceva drept ţintă Una din sursele posibile ale agresiunii în sport implică natura competiţiei. Una din cele mai recente teorii psihologice a dezvoltat explicare agresiuni ca ipoteză de frustrare-agresiune. Această teorie sugerează că frustrarea amplifică probabilitatea comportamentului agresiv; în acest caz, frustrarea este definită drept răspuns cu ţintă blocată. Nivelul contactului fizic între sportivi a fost sugerat drept factor motivaţional al comportamentului agresiv. însăşi natura anumitor sporturi (hochei pe gheaţă, rugbi, şi într-o oarecare măsură şi baschetul) necesită un nivel ridicat al contactului fizic, reacţia la contactul fizic fiind diferită în funcţie de cum este perceput actul. Există diferite teorii şi concepţii despre agresivitate: teoriile învăţării, ale agresiunii-frustrării, concepţiile psihanalitice şi etologice. Teoriile învăţării Inspirate din conceptele comportamentale, aceste teorii se bazează pe principiul dobândirii comportamentelor agresive prin învăţare. Dintre cei care au propus perspectiva influenţei sociale cel mai notabil este Albert Bandura (1973) care afirmă că agresiunea este un comportament social cerut, ales şi menţinut la fel ca şi alte comportamente. Bandura consideră că învăţăm şi preluăm comportamentele agresive: prin influenţare directă şi prin învăţarea din observaţii. Spre deosebire de teoriile instinctuale şi cele induse, teoria influenţei sociale nu propune influenţarea constantă spre agresiune. Potrivit teoriei, agresiunea este dobândită prin încurajare şi modelare iar indivizii agresează numai în condiţii care facilitează comportamentele agresive. Teoria agresiunii -frustrării Teoriile induse, a doua mare perspectivă teoretică asupra agresiunii, are mai mare credibilitate printre psihologi. Cea mai de seamă perspectivă indusă este ipoteza fustaţio-agresiunii propusă de Dollard, Doob, Miller, Mowrer şi Sears Cele două propuneri cheie ale ipotezei lui Dollard sunt că: -fustraţia duce întotdeauna la o formă de agresiune; -agresiunea întotdeauna frânează fustraţia. De fapt, frustraţia nu cauzează agresiune în mod direct. Dimpotrivă, frustraţia care reprezintă orice blocare în comportamentul orientat către un scop, induce o instigare spre agresiune cunoscută ca agresiune indusă. Această agresiune indusă, se apreciază, facilitează comportamentul agresiv Concepţia psihanalitică În teoria despre excitaţie, Freud introduce două grupe de instincte complet diferite, instinctele vieţii sau Eros şi instinctele morţii sau Thanatos. Instinctul sexual aparţine primului grup, în timp ce impulsurile agresive, prin tendinţa lor destructivă, aparţin celui de-al doilea Abordarea etologică Teoriile instinctuale, propun ca teză agresivitatea ca fiind o caracteristică înnăscută a tuturor indivizilor: suntem născuţi cu un instinct care face inevitabil comportamentul agresiv. Teoriile instinctuale se împart, din perspectivă etologică, au două orientări principale: agresiunii reale sau indirecte. Cealaltă mare teorie a instinctului, din perspectiva etologică este în mare măsură cunoscută datorită lucrărilor K. Lorentz. Lorentz şi alţi etologişti afirmă că instinctul agresiv este un instinct înnăscut de luptă care s-a dezv. de-a lungul evol. speciei umane. Catarsisul Catarsisul este definit ca o descărcare emoţională, ca o deliberare şi o exteriorizare a agresivităţii, efectul catarsic corespunzând unei diminuări a tendinţei de a agresa. Cercetările psihologiei sportive efectuate asupra relaţiei dintre agresiune şi sport au pornit pe trei direcţii: unii cercetători percep agresiunea în sport ca un catharsis care permite eliberarea impulsurilor agresive şi reduce comportamentul agresiv în situaţiile sportive; alţi cercetători au examinat antecedentele şi consecinţele agresiunii în sport alţii s-au preocupat de efectele comportamentului agresiv în manifestările sportive. Cea mai discutată problemă a agresiunii în psihologia sportivă este dacă activitatea sportivă, poate acţiona ca un catharsis care ar reduce comportamentul agresiv în situaţii nesportive. 47. Bazele psihologice ale invatarii motrice. Dezvoltarea psihică a omului înregistrează aspecte particulare îndeosebi în funcţie de educaţia care determină formarea unei baze de cunoştinţe şi deprinderi, dezvoltă capacităţile gnozice ale copilului ce se manifestă în comportament şi în nivelul de conştiinţă. Aceste fen. care reprez. acumulări ale individului în cursul existenţei sale au accepţiunea generală de învăţare privită ca: * învăţarea ca acumulare de experienţă. In cadrul influenţei permanente şi complexe a condiţiilor de mediu există şi influenţe diferenţiale şi permanente, în cadrul cărora individul îşi dobândeşte o experienţă proprie care se consolidează şi condensează în termenii constitutivi ai caracterului şi personalităţii sale; * învăţarea ca proces de adaptare. în cazul acestei accepţiuni procesul de învăţare se exprimă prin mecanismul fiziologic cel mai schematic posibil al reflexului condiţionat. Orice act reflex condiţionat este un act de învăţare, de însuşire a unei experienţe adaptative noi, de îmbogăţire a conduitei şi de diferenţiere a ei. însuşirea largă şi latentă a experienţei de viaţă are la bază organizarea de sisteme de legături temporare. Datorită dezvoltării celui de-al doilea sistem de semnalizare, posibilitatea individului de a se adapta la condiţiile externe creşte foarte mult şi raportul între experienţa directă achiziţionată prin intermediul primului sistem de semnalizare şi cea indirectă, prin intermediul celui de-al doilea sistem de semnalizare, se dobândeşte şi se restructurează; * învăţarea ca instrucţie- educaţie are rolul de a contribui la constituirea unui sistem de noţiuni, la dezvoltarea capacităţilor intelectuale, la dezvoltarea calităţilor şi funcţiilor sale creatoare şi la formarea unei personalităţi multilaterale. Rezultatele finale ale învăţării-cunoştinţele, priceperile şi deprinderile - constituie, în esenţă, îmbinarea elementelor teoretice, având la bază reprezentări, noţiuni, idei, concepţii cu cele practice care au la bază înţelegerea principiilor de acţiune şi a corespondenţei între sarcină şi acţiunile fizice. Invăţarea în activitatea sportivă are ca particularitate distinctă faptul că: * nu se reduce la formarea deprinderilor motrice ci cuprinde şi aspecte privitoare la dobândirea cunoştinţelor şi formarea priceperilor caracteristice, precum şi conştientizarea puternică a mişcărilor corpului; * dobândirea de priceperi şi deprinderi motrice nu este un proces îngust, de dresaj; ea se realizează sub permanenta conducere a celui care-i transmite sportivului o bogată experienţă, acumulată în timp; * formarea priceperilor şi deprinderilor reprez. un proces unic în care elementele se influenţează şi se întrepătrund reciproc; * cunoştinţele primite trebuie să reflecte cunoaşterea mecanismelor formării şi perfecţionării deprinderilor motrice, a căilor pentru ridicarea capacităţii de efort a organismului şi a dezvoltării calităţilor motrice; * acumularea noţiunilor se încheie cu concretizarea acestora, cu raportarea la execuţia proprie în funcţie de particularităţile dezvoltării fizice, vârstă, sex, pregătire anterioară * educarea calităţilor personalităţii reflectă unitatea procesului instruirii şi educării, unitatea dintre cunoştinţe, priceperi, deprinderi. Învăţarea în domeniul educaţiei fizice şi spartului este un proces complex care unifică, într-o sinteză specifică, învăţarea motrică şi învăţarea inteligentă. Perfecţionarea mişcărilor, transformarea lor în deprinderi prin automatizare, este doar un mijloc de optimizare a performanţei prin detaşarea, eliberarea subiectului de grija conducerii atente a aparatului locomotor şi a aparatelor sau instrumentelor, pentru a da curs strategiilor operaţionale de rezolvare a situaţiilor din concurs. Rezultă că învăţarea din domeniul activităţilor corporale cuprinde, pe lângă învăţarea gestuală, motrică, realizată la nivel de priceperi, deprinderi sau obişnuinţe motrice, forme de învăţare inteligentă constând din însuşirea noţiunilor, conceptelor şi din învăţarea creatoare. Este, aşadar, o învăţare complexă, în care modificările comportamentului preponderent motror se realizează prin acordarea schemelor motrice cu cele intelectuale, individul utilizând cunoştinţele, deprinderile, aptitudinile în deplin acord cu cerinţeie conştientizate ale situaţiei în care se află. Procesul condiţionării, explicat prin schema clasică a reflexelor condiţionate, de tip organic, formare a unor reacţii prin asociere cu diferiţi stimuli ca reacţii dobândite în cursul vieţii, o însemnătate deosebită având reacţiile de preparaţie anticipativă (reflexul condiţionat instrumental sau operant). Învăţarea perceptivă: modificările sistematice ale reacţiilor perceptive constau din schimbări structurale, la nivelul receptorilor, ca reducerea pragului sensibilităţii, perceperea detaliilor sau aspectelor ansamblului, recunoaşterea sau identificarea structurilor în condiţii de percepere dificile, reducerea iluziilor. perceptive. Învăţarea senzorio-motrică (denumită şi perceptiv-motrică) presupune modificări ale comportamentului ca ajustare sau adaptare a unei forme de răspuns preformat la condiţiile perceptive noi care implică, fie formarea de noi coordonări senzori-motrice fie creşterea preciziei sau fineţei coordonării răspunsului preexistent. Învăţarea motrică se caracterizează prin aceea că reacţiile de răspuns sunt legate de componentele senzoriale de origine kinestezică sau proprioceptivâ în activităţile sportive ca: înotul, patinajul, gimnastica. în legătură cu învăţarea motrică ne vom referi însă mai pe larg, în continuare. Învăţarea verbală constă, în învăţarea semnificaţiei cuvintelor şi a utilizării acestora în comunicarea cu semenii. În activitatea sportivă limbajul îşi exercită funcţiile specifice cu anumite particularizări distincte. Învăţarea inteligentă presupune descoperirea unui concept sau principiu a unei structuri sau forme, mai mult sau mai puţin generală şi abstractă, în condiţii de prezentare variată şi deosebită; este denumită şi învăţare prin descoperire, la baza ei stând calităţile gândirii creatoare: originalitatea, independenţa, divergenţa ş.a. La începutul secolului XX, studiile lui Ivan Pavlov au stimulat interesul întregii lumii ştiinţifice pentru studierea învăţării asociative. Pavlov, fiziolog rus, a câştigat un premiu Nobel, în 1904, pentru studiile sale. Asupra elaborării reflexului condiţionat salivar la animale. Învăţarea observaţională este conceptul central al teoriei învăţării sociale a lui Albert Bandura, care se referă la comportamentul social pe care îl aprecia ca fiind învăţat, în principal, prin observaţie şi procesarea mentală a informaţiei. Bandura a identificat patru factori care condiţionează învăţarea: * să fim atenţi la acţiunile modelului; * să ne amintim acţiunile modelului; * să avem capacitatea de a produce acţiunile; * să fim motivaţi să performăm acţiunile. 48. Rolul proceselor de cunoastere senzoriala(senzatii, perceptii, reprezentari) in invatarea motrica. Senzaţii Procesele senzoriale sunt atât de importante pentru funcţionarea şi supravieţuirea noastră, încât primele studii ştiinţifice au avut ca obiect de studiu senzaţiile. Astăzi, mulţi psihologi disting între senzaţii şi percepţii, punctul de plecare pentru ambele procese fiind un stimul, o formă de energie (ca undele luminoase sau sonore) care poate afecta organele de simţ (ochii sau urechea). Senzaţiile depind de celule specializate, denumite receptori senzoriali, care detectează stimulii şi îi transformă în impulsuri nervoase prin procesul transducţiei senzoriale. Deşi receptorii senzoriali specifici servesc, de obicei, simţuri specifice, în anumite cazuri apare fenomenul de sinestezie. Acest fenomen este caracteristic situaţiilor în care stimularea anumitor receptori senzoriali atrage după sine experienţe senzoriale caracteristice altui simţ. Dacă aceste asociaţii sunt suficient de puternice, individul poate confunda un simţ cu altul şi poate experimenta sinestezia. Studiile asupra detectării semnelor disting între răspunsuri corecte, eronate, alarme false şi respingeri corecte. Un răspuns corect este un raport corect despre prezenţa unui stimul-ţintă; un răspuns eronat este neuroportarea unui stimul-ţintă care este prezent; o alarmă falsă este înţeleasă ca un raport incorect asupra prezenţei unui stimul-ţintă; o respingere corectă este un raport corect despre absenţa unui stimul-ţintă. Senzaţiile reprezintă reflectarea însuşirilor izolate ale obiectelor, fenomenelor lumii materiale care acţionează nemijlocit asupra organelor de simţ. Categorii de senzaţii: Clasificarea senzaţiilor se realizează în funcţie de natura analizatorilor: -Analizatori: -externi: le corespund senzaţiile vizuale, auditive, cutanate (tactile, termice, vibratorii), gustative, olfactive; -interni: le corespund senzaţiile interne (organice); -intermediari: le corespund senzaţiile kinestezice şi statice. Tuturor acestor analizatori le corespund senzaţiile de durere. Sensibilitatea vizuală ne permite să detectăm obiectele prin lumina reflectată de aceasta prin intermediul analizatorului specializat. Lumina este numele comun pentru spectrul vizibil, lungimea de undă a acesteia determinând culoarea. Deşi fiinţele umane au receptori care detectează numai spectrul vizibil (cuprins între 380 şi 760 milimicroni) anumite animale au receptori care detectează şi alte forme de energie electromagnetică. Multe păsări şi insecte au receptori vizuali care sunt sensibili la lumina ultravioletă, care afectează fiinţele umane; şerpii au receptori vizuali sensibili la lumină infraroşie In activitatea sportivă particularităţile vederii colorate au o deosebită însemnătate. Astfel, pe terenurile sportive se ţine cont de intensitatea culorilor acromatice alb şi negru şi, ca urmare, pragurile la aruncări şi sărituri, culorile pistei de alergări, ştachetele la garduri, marginile terenului de joc sunt vopsite în alb. Se ţine seama, în acelaşi timp, de faptul că mai uşor se disting culorile când sunt proiectate pe fonduri de culori complementare (gazon verde, zgură neagră sau roşie). în activitatea sportivă au fost introduse unele soluţii în legătură cu folosirea culorilor: la tenisul de masă este indicată culoarea închisă a tricoului pentru a se putea distinge mingea albă; la fotbal costumul portarilor este deosebit de al jucătorilor. Oboseala reduce acuitatea vizuală făcând să se perceapă mai greu culorile galben, alb, roşu, verde. Senzaţiile auditive au rol în diferenţierea sunetelor (muzicale şi zgomotele), sunetelor vorbirii umane (fonemele), precum şi în localizarea şi stabilirea direcţiei sunetului. Aprecierea justă a direcţiei sunetelor se face cu ajutorul ambelor urechi, numită capacitate biaurală care depinde de: * diferenţa intensităţii cu care sunetul ajunge la cele două urechi datorită depărtării diferite de sursa sonoră; * diferenţa de timp între fazele identice ale undelor sonore care pătrund în fiecare ureche. În practicarea exerciţiilor fizice senzaţiile auditive contribuie, în mare măsură, la orientarea în spaţiu, la patinator, contribuie la formarea "simţului gheţii", la schiori pentru formarea "simţului zborului" (la sărituri sau în cursele de coborâre unde viteza este de aproximativ lOOkm/ h). În activitatea de pregătirea sportivă comanda şi numărătoarea, accentuarea, expresivitatea comenzii, ritmul în care este dată aceasta influenţează executarea corectă a mişcărilor. Exerciţiile cu muzică dezvoltă auzul muzical; în gimnastica artistică ea aduce un colorit emoţional mişcării dar dă şi un ritm care înlesneşte însuşirea şi executarea exerciţiilor. Senzaţiile kinestezice ne informează despre mişcarea şi poziţia părţilor corpului. Excitaţiile purtate pe calea sensibilităţii proprioceptive, ajunse în cerebel, asigură reflexele tonice de postură sau caracterul coordonat al mişcărilor: * poziţia părţilor corpului: dacă ridicăm un braţ ţinând ochii închişi, suntem în stare să-1 ridicăm şi pe celălalt în aceeaşi poziţie; acest fapt ne ajută la stabilirea precisă a poziţiilor de plecare şi a poziţiilor finale ale unei mişcări; * mişcarea părţilor corpului: cu cât sub. este mai antrenat, cu cat experienţa sa motrică este mai bogată, cu atât el va fi mai capabil să perceapă mai precis direcţia, întinderea, rapiditatea, amplitudinea mişcării, precum şi forţa necesară efectuării ei; Senzaţiile dermice (cutanate) sunt: * de tact * de temperatură * de durere. Suma stimulilor primiţi pe cale tactilă de la aparatele cu care lucrează (mingi, rachetă, bară etc.) formează o anumită obişnuinţă, rezultat al sistematizării proceselor de excitaţie în scoarţa cerebrală, a formării stereotipului dinamic şi al fenomenului de acomodare. Senzaţiile de presiune formează, prin repetare, fenomenul de obişnuinţă mai ales când sunt combinate cu senzaţiile de tact. Echipamentul sportiv în ansamblu şi, în particular, încălţămintea nouă trebuie purtate de câteva ori înainte de a fi folosite într-un concurs important. Senzaţiile de temperatură : în decursul practicii sportive se încadrează în fenomenul de termoreglare, fenomen fiziologic la baza căruia stau legăturile temporare: înotătorii se obişnuiesc cu temperatura scăzută a apei; schiorii, cu temperatura muntelui etc. Senzaţiile de durere formează legături temporare la acei sportivi care au prilejuri repetate de a se lovi (rugbi, box, fotbal, lupte), sensibilitate dureroasă care scade datorită gradului mare de excitabilitate a scoarţei cerebrale ce determină fenomenul inducţiei negative simultane. Percepţii Percepţiile reprezintă reflectarea obiectului şi fenomenului în unitatea însuşirilor lor, ca urmare a contactului nemijlocit cu organele de simţ. Deoarece lumea materială pe care o percepem există în spaţiu şi timp iar fenomenele acestei lumi se află în permanentă mişcare, deosebim : * percepţii de spaţiu; * percepţii de timp; * percepţii de mişcare. * percepţiile spaţiale se exprimă în: percepţia mărimii şi formei, volumului, profunzimii, a suprafeţei, a distanţei * percepţia mărimii şi formei obiectelor se realizează prin colaborarea analizatorului vizual şi kinestezic; * percepţia volumului şi profunzimii se datorează vederii binoculare. Fără o bună dezvoltare a percepţiilor spaţiale, spre ex. baschetbaliştii n-ar avea precizie în aruncarea la coş, trăgătorii la ţintă, scrimerii şi boxerii n-ar aprecia distanţele. Un elem. al percepţiei spaţiale e şi simţul plasamentului pe terenul de joc unde jucătorii îşi schimbă mereu poziţiile. Percepţiile de timp reprezintă reflectarea duratei şi succesiunii fenomenelor, evenimentelor, acţiunilor. Aprecierea duratei acţiunii în timpul unui joc sportiv, aprecierea durata unei părţi a cursei de fond, a tempoului alergării, a ritmului optim pentru exerciţiile de gimnastică, patinaj, alegerea celui mai bun moment pentru intensificarea efortului în timpul unei sărituri sau aruncări, reprezintă elemente de mare însemnătate ale percepţiei timpului la sportivi, în percepţia timpului conlucrează: * excitanţi specifici de succesiunea şi alternanţă a fenomenului natural: fenomenele vitale ale organismului; * simţul muscular : încadrarea şi relaxarea succesivă a muşchilor, ritm de execuţie; * experienţa trecută: reflexul condiţionat la timp; la sportivii experimentaţi se formează ceea ce se numeşte simţul timpului. În activitatea sportivă ne întâlnim frecvent cu aprecierea subiectiva a timpului ceea ce exprimă, de fapt, atitudinea afectivă faţă de desfăşura i evenimentelor. Această atitudine putând fi pozitivă sau negativă poate contracta sau dilata timpul real, în funcţie de efectele pe care activitatea sau fenomenul, in desfăşurarea lui, le au asupra subiectului. Aspecte particulare ale percepţiei timpului, în activitatea sportivă, sunt: -tempoul reprezintă frecvenţa acţiunilor realizate într-o unitate de timp; se întâlneşte în acţ. ciclice: canotaj, înot, atletism ca şi în acţiuni aciclice: box, jocuri denumite joc în tempo vioi. Aprecierea tempoului este necesară pentru o bună dozare a efortului pe parcurs, pentru asigurarea rezervei de energic în momentele hotărâtoare ale întrecerii. Ritmul reprezintă perceperea alternării regulate în timp a unor anumite grupe de acţiuni şi reliefarea lor prin accentuare. Ritmul are un rol pozitiv în organizarea procesul de excitaţie şi inhibiţie, în sistematizarea lor, care se reflectă în excitaţiile ritmice ciclice. Datorită acestei sistematizări, ritmul dă o mare Percepţia mişcării include atât elementele spaţiale cât şi cele temporare ale percepţiilor. Astfel, felul mişcării, forma, amplitudinea, direcţia ţin de desfăşurarea fenomenului în spaţiu; în timp ce viteza, durata, ritmul, accelerarea mişcării ţin de componentele temporare. Percepţia mişcării obiective este apreciată prin semnalele aparatului vizual, la care se adaugă unele semnale auditive produse de obiectul în mişcare. Mişcarea obiectelor determină adecvarea acţiunilor ale sportivului, permite cunoaşterea formei mişcării (rectilinie, curbilinie), a felului ei (îndoire, ridicare), amplitudinea, direcţia, durata, ritmul, acceleraţia. în activitatea sportivă se pune problema perceperii corecte a deplasării obiectului, precum şi a adversarilor, pentru a organiza propriile acţiuni în vederea deplasării la momentul şi la locul convenit. Au fost create în sport şi mişcări înşelătoare- fentele a căror caracteristică constă în aceea că trebuie să provoace în mintea adversarului imaginea unei acţiuni care, în realitate, nu se produce, ea fiind înlocuită cu alta. Un alt aspect în percepţia mişcării obiectului sau persoanelor, în condiţiile în care se deplasează însuşi observatorul, reprezintă o dificultate pentru sportivi, deoarece obiectele deplasate nu se raportează la repere fixe ce reprezintă fondul percepţiei, ele se află' în deplasare. Percepţia mişcărilor proprii este rezultatul colaborării analizatorului vizual, tactil şi auditiv, şi kinestezic. Percepţia propriei mişcări este un complex reflex condiţionat care îmbină componentele proprioceptive cu cele exteroceptive, percepţiile de spaţiu cu cele de timp. Mişcările proprii se conduc, se educă, se dezvoltă pe baza aferentaţiei inverse şi a controlului şi întăririi verbale. Spiritul de observaţie reprezintă o capacitate individuală de a surprinde rapid şi oportun, în conformitate cu un scop cognitiv anterior precizat, anumite obiecte sau fenomene din realitatea cu care se confruntă individul. Un rol important în dezvoltarea acestei capacităţi îl are limbajul. Spiritul de observaţie la sportiv se dezvoltă prin exerciţii şi antrenament. Reprezentări Reprezentările reflectă în imagini concrete, intuitive, particularităţi obiectelor şi fenomenelor percepute anterior. Caract. lor este că : * se formează pe baza unei serii de percepţii; * apar ca urmare a unei anumite intensităţi a excitantului; * reflectarea este selectivă, eliminându-se particularul, păstrându-se generalul unei categorii de obiecte sau fenomene; * sunt vagi, instabile, fluctuante; * sunt fragmentare; * fac trecerea de la primul la cel de-al doilea sistem de semnalizare îmbinând concretul cu logicul, abstractul. Rolul lor poate fi identificat în activitatea sportivă în sensul că: * reprezentările corecte contribuie la însuşirea unei execuţii corecte; * determină formarea conştiinţei de sine; * asigură autocunoaşterea în procesul practicării exerciţiilor fizice; Procesul formării reprezentărilor începe cu o reprezentare iniţială a celui ce urmează să-şi însuşească un exerciţiu, se continuă cu crearea unei reprezentări mai apropiate de model pe calea demonstraţiei şi a explicaţiei şi se perfecţionează pe măsură ce se diversifică procesul instructiv-educativ, pe măsură ce se repetă exerciţiul în condiţiile de corecţie precizate de antrenor. Câţiva cercetători au folosit evaluări obiective sau bazate pe performanţe, în care capacitatea de reprezentare este dedusă din performanţele: realizate pe itemi de mostre sau sarcini special. Thurstone al Capacităţilor primare mentale reprezintă o performanţă care a fost folosită în cercetarea asupra reprezentărilor. Câteva din cele mai cunoscute şi mai folosite teste de apreciere a reprezentărilor sunt următoarele: * Chestionarul lui Betts asupra Reprezentărilor mentale (QMI), versiune scurtată (Sheehan, a tehnicilor originale QMI despre actualizarea reprezentărilor în modalităţi senzoriale. * Testul lui Gordon despre controlul reprezentărilor (TIC) evaluează modul în care indivizii pot controla şi transforma imaginile. * Chestionar asupra reprezentărilor vizuale (VVIQ) al lui Mark, o versiune extinsă a testului QMI. Chestionar asupra diferenţelor individuale (IDQ) . Testul IDQ (Paivio) şi forma sa prescurtată, * Chestionarul verbal-vizual (VIQ) dezvoltată de Richardson, evaluează gradul la care un individ foloseşte modalităţile verbale şi imaginea în gândire. Deşi claritatea reprezentărilor, aşa cum a fost măsurată de testul lui Betts, a fost pusă în legătură cu achiziţiile deprinderilor fizice cu ajutorul exerciţiilor mentale, au fost folosite câteva tehnici pentru cultivarea capacităţilor de reprezentare pentru a cerceta reprezentările specifice activităţii şi sarcinilor motrice. Mahoney a apreciat reprezentările ca reprezentând un proces cognitiv cheie, cu implicaţii în performanţa sportivă potrivit următoarelor considerente: 1. exerciţiile metale sunt mai eficiente când sportivul este familiarizat cu sarcina şi când exersarea mentală este combinată cu exersarea concretă; 2. exersarea mentală este mai eficientă dacă sportivii folosesc o analiză internă şi îşi reprezintă senzaţiile kinestezice rezultate în urma exersării deprinderii mai mult decât reprezentarea vizuală. Reprezentările şi exersarea comportamentului videomotor reprezintă substanţa psihologiei sportive aplicate şi dezvoltate de Richard Swinn, care defineşte comportamentul videomotor ca o activitate camuflantă prin care o persoană experimentează experienţele reale. Swinn prezintă reprezentările ca pe o Recreere senzorială totală a unei îndemânări şi nu ca pe o simplă imagine vizuală. Experienţa îmbogăţită cu sportivii (schiori) îi permit formularea unor concluzii: exersarea mentală pare deosebit de folositoare pentru sarcina care include secvenţe de mişcare, sincronizare sau rezolvarea problemelor cognitive; 49. Rolul proceselor de cunoastere rationala (memorie, atentie, gamdire si limbaj) in invatarea motrica. Memoria Memoria implică cultivarea reprezentărilor simbolice ale deprinderii care servesc drept modele interne pentru acţiuni ulterioare. Activităţile care ajută la dezvoltarea unor astfel de reprezentări interne, în special codurile verbale sau simbolice pot îmbunătăţi învăţarea. Memoria este activitatea de fixare, păstrare şi reactualizarea a experienţei cognitive şi afective trecute. În educaţia şi activitatea sportivă ea este solicitată şi se manifestă în următoarele ipostaze: * memorarea mişcărilor * asigură execuţia corectă şi, ca urmare, posibilitatea formării unor deprinderi corecte; * memorarea propriilor mişcări cât şi a acelor efectuate în scop didactic sau a acelora exprimate în limbaj terminologic; * urmăreşte mersul dezvoltării reprezentărilor corespunzătoare de la reprezentarea schematică a mişcării la cea clară, integrală. Pentru o memorare eficientă este necesară respectarea următoarelor condiţii: * înţelegerea exerciţiului pe baza sau pentru formarea unor reprezentări corecte a acestuia; * orientarea atenţiei spre perceperea mişcărilor proprii şi a situaţiilor activităţii concrete, însoţită de relatarea verbală; Observaţie.Performantă * repetarea exerciţiilor până la automatizarea mişcării. * fixarea materialului cunoaşte următoarele etape: * fixarea iniţială: prin repetare se verifică corectitudinea reprezentărilor motrice ce stau la baza obţinerii celei mai mari clarităţi şi precizii a execuţiei; * faza secundară: repetările se fol. pentru completarea eventualelor goluri, omisiuni sau corectarea mişcărilor inadecvate; * faza finală reprezintă antrenamentul propriu-zis ce fixează în memorie forma exactă a exerciţiilor. Cerinţele psihologice ale unei adecvate însuşiri a exerciţiilor motrice presupun antrenarea următoarelor acţiuni: * reprezentare exerciţiului cu pronunţarea mentală a execuţiei şi folosirea autocomenzilor; * exercitarea exerciţiului cu folosirea autocomenzilor; * relatarea, autoaprecierea executării exerciţiului; * formularea sarcinilor pentru încercarea următoare. Cauzele erorilor în învăţarea motrică Greşelile de selectare şi/sau de execuţie a unui program motric pot să apară în fiecare din cele trei stadii de învăţare a deprinderilor, mai rar în stadiul" intermediar faţă de cel iniţial şi mult mai rar în stadiul avansat faţă de celelalte stadii anterioare. Când sportivii execută deprinderile în antrenament sau în competiţii, aceştia se gândesc, decizând, cum trebuie să reacţioneze la acţiunile adversarilor. A se gândi la ceea ce se întâmplă şi a decide ce trebuie făcut presupune utilizarea memoriei de scurtă durată. Memoria de scurtă durată este folosită în timpul competiţiilor pentru luarea unor decizii şi pentru stabilirea strategiei de joc. Pe măsură ce sportivii progresează, de la stadiul iniţial la stadiul avansat, tot mai multe informaţii sunt transferate din memoria de scurtă durată în cea de lungă durată. Scurgerea unei perioade prea lungi între antrenamente este un motiv cure j determină instalarea uitării, critice în cazul în care deprinderile implică elemente cognitive esenţiale. O altă cauză care generează uitarea modului de execuţie a deprinderilor învăţate anterior este determinată de faptul că alte mişcări învăţate interferează cu selectarea programului motric din memoria de lungă durată sau, tot ele, slăbesc programul motric înmagazinat. În situaţiile competiţionale, memoria de scurtă durată şi cea de lungă durată interacţionează în mod pozitiv. Informaţiile ajung în memoria de scurtă durată prin intermediul receptorilor senzoriali, utilizând aceste informaţii pentru luarea de decizii şi pentru selectarea unui program motric. în acest fel, sportivul: -recapitulează şi repetă ceea ce vede, aude şi exersează;-grupează şi codifică informaţiile pentru a-şi consolida puterea s memorare îmbogăţindu-şi experienţa, motrică. Deoarece adulţii au experienţă motrică, înţeleg diferitele mişcări put d să le execute cu antrenament redus sau chiar fără. Dacă sunt expuşi la mişcări diferite, sportivilor le va fi mai uşor să-şi integreze aceste experienţe motrice în memorie. Strategiile trebuie adoptate astfel încât ele să consolideze memoria de scurtă durată şi cea de lungă durată a sportivilor, folosind diferite posibilităţi de consolidare a cunoştinţelor: * subliniind punctele cheie ale învăţării prin intermediul unor explicaţii clare şi concise şi prin demonstraţii; * stabilind legături între deprinderile noi şi cele învăţate anterior; * fracţionând deprinderile în părţi şi combinând metodele de exersară integrală şi parţială a unei deprinderi; * apelând la definiţii şi instrucţiuni verbale premergătoare antrenamentului; * exersând deprinderile în condiţii de suprasolicitare în caz că sportivii vor fi obligaţi să le execute în astfel de condiţii; * prevenind procesul de uitare. Atenţia Atenţia este activitatea de orientare şi concentrare a proceselor cognitive asupra anumitor obiecte sau fenomene ale realităţii înconjurătoare. Ea, poate fi: 1. involuntară- în cazul în care nu este stabilit anterior un scop cognitiv şi este provocată de particularităţile excitanţilor externei şi de starea celulelor corticale; 2. voluntară presupune anticiparea scopului şi mobilizarea unui efort voluntar pentru atingerea acestuia. Menţinerea acestui tip de atenţie este favorizată de: * interesul constant faţă de activitate; * caracterul de noutate al diferitelor componente ale activităţii; * caracteristici ale ambianţei (luminozitate, spaţiu). 3. postvoluntară - rezultat al exersării de concentrare, randam. ei fiind superior datorita consumului energetic m. redus. Calităţile atenţiei ce pot fi solicitate şi valorificate în activitatea motrică sunt: concentrarea, stabilitatea, volumul, flexibilitatea, distribuţia. Un alt studiu ilustrează că o concentrare internă, de scurtă durată nu este potrivită pentru activităţile ce solicită rezistenţă. Au fost studiate atlete care au realizat o sarcină de rezistenţă ( multe repetări) folosind două tipuri de atenţie: o concentrare de scurtă durată, externă pentru senzaţiile de kinestezice la picioare membrele inferioare şi una de scurtă durată, internă pentru o imagine. Concentrarea externă a fost mai eficientă decât cea ilisociativă. Pennebaker şi Lightner au demonstrat că distragerea a condus la o performanţă superioară în două experimente: în primul experiment, sportivii exersând pe o bandă rulantă s-au concentrat pe propria lor respiraţie; în al doilea experiment, sportivii au alergat mai repede într-o cursă de-a lungul ţării decât atunci când alergau pe o pistă circulară, aceeaşi distanţă. Cei din primul experiment au reclamat mai puţină oboseală când erau distraşi decât atunci când se concentrau pe respiraţia lor. Astfel, disocierea poate fi o strategie de atenţie folositoare pentru unele sarcini, iar pentru altele asocierea. Diferenţele individuale în ceea ce priveşte stilurile de atenţie pot determina eficacitatea diferitelor strategii cognitive. Gândirea şi limbajul În gândire se oglindesc însuşirile generale ale obiectelor şi fenomenelor însuşirile şi legăturile dintre ele, însuşiri şi legături ce nu apar din primul moment în individualitatea senzaţiilor sau percepţiilor. Gândirea reflectă realitatea în mod mijlocit, abstractizat şi generalizat. Pentru a realiza acest lucru sunt implicate operaţiile gândirii: * analiza şi sinteza * comparaţia * abstractizarea * generalizarea * concretizarea. Produsul acestor operaţii reprezintă formele gândirii care sunt: * noţiuni * judecăţi * raţionamente. Ele se exprimă, se obiectivează cu ajutorul limbajului care devine, astfel forma materializată a gândirii. în acelaşi timp, limbajul reprezintă şi instrumentu gândirii (limbajul interior). Calităţile gândirii sunt: * caracterul critic * supleţea * lărgimea, adâncimea * rapiditatea * independenţa * originalitatea * flexibilitatea * divergenţa, în practicarea exerciţiilor fizice nu este suficientă o simplă repetare a acestora dar este nevoie să se creeze situaţii noi care să constituie stimulente pentru gândire, asigurându-se, astfel, acestor exerciţii un caracter larg aplicativ şi efecte formative asupra calităţilor gândirii. în timpul exerciţiilor fizice, gândirea are ca scop principal aprecierea situaţiilor şi, în funcţie de ele, conducerea ucţiunilor proprii. Uneori, în timpul activităţilor fizice, gândirea modifică metodele, mijloacele sau procedeele tactice de luptă dacă situaţiile cer acest lucru. Pentru a putea realiza scopurile şi sarcinile specifice, gândirea practicanţilor activităţilor motrice trebuie astfel formată, încât să i se dezvolte anumite particularităţi: * intuitivitatea: perceperea rapidă şi discriminarea situaţiilor; * operativitatea: acţionarea imediat ce a sesizat o situaţie nouă şi neaşteptată; * caracterul activ: gândirea sportivului nu este contemplativă, ci se manifestă în activitatea specifică, o dirijează şi o impune voinţei de acţiune; * capacitatea de a rezolva rapid situaţiile care presupune o reacţie rapidă, bazată pe cunoştinţe tehnico-tactice anterioare ce îi dau certitudinea reuşitei. * însuşirea noţiunilor în învăţarea exerciţiilor fizice autocontrol atocomandă nivel superior—> însuşire conştientizată — > limbajul * funcţia de reglare funcţia persuasivă 50. Cerinte psihologice ale antrenamentului fata de sportive – formarea deprinderilor motrice. Un antrenament eficient depinde de o multitudine de factori. Antrenorii trebuie să deţină cunoştinţe profunde în legătură cu sportul lor, şi să fie strategi inovatori, buni mobilizatori şi consilieri competenţi pentru sportivi. Totuşi, în centrul unui antrenament de succes se află înţelegerea procesului formării deprinderilor motrice. Sportivii intră în arena sportivă cu abilităţi şi experienţe anterioare diferite. Antrenorul trebuie să perceapă modul în care un sportiv începător dobândeşte atributele unei noi deprinderi cât şi nivelul la care un sportiv cu experienţă îşi menţine performanţele deprinse. Această cunoaştere va permite antrenorului să-şi structureze exerciţii eficiente şi să genereze reacţii de răspuns la erorile comportamentului motric, să înţeleagă dacă sau nu comportamentele lor şi procesul de învăţare şi apreciere măresc potenţialul de dezvoltare a sportivilor. Formarea deprinderilor motrice reprezintă un ansamblu de procese interne asociat cu exersarea ce conduce, în mod relativ, la schimbări durabile în comportamentul motric. Deoarece deprinderile motrice presupun procese intern care au loc în sistemul nervos central al sportivului ele nu pot fi studiate decâi monitorizând performanţa sportivului, ceea ce ne permite să formulăm condu1 asupra desfăşurării procesului învăţării. Fitts şi Posner a i descris trei faze ale procesului de formare a deprinderilor motrice: cognithc asociativă şi automatizată. Faza cognitivă. În această fază de început a formării deprinderilor, cei care învaţă îşi concentrează atenţia asupra modalităţilor în care performanţa ar putea fi atinsă. Antrenorul explică sau descrie deprinderea furnizând informaţii prin utilizarea de demonstraţii, filme, grafice sau alte mijloace vizuale pentru a-i ajuta pe cei care învaţă să-şi formeze o reprezentare clară în legătură cu noua deprindere. în timpul acestei etape cei care învaţă folosesc procesele mentale pentru a înţelege cum urmează a fi realizată fiecare sarcină. Etapa cognitivă este caracterizată printr-o activitate de transpunere în plan verbal a execuţiei. Acest proces este caracterizat prin orientarea conştientizată a atenţiei asupra detaliilor mişcărilor proprii şi, în acelaşi timp, asupra altor aspecte ale circumstanţelor externe (poziţiile coechipierilor sau mişcările apărătorilor). Sistemul senzorial dominant, în faza cognitivă, este cel vizual, care permite controlul membrelor care exersează deprinderea nouă. Faza cognitivă este o perioadă relativ scurtă în procesul complex al învăţării. Poate dura numai câteva minute, cum ar fi predarea unei deprinderi simple unor sportivi exersaţi sau poate implica o perioadă mai lungă de timp dacă deprinderea este complexă iar sportivii sunt începători. Faza cognitivă este completă când sportivii pot executa, în mod acceptabil, elementul tehnic în modul în care a fost demonstrat. în faza automatizării, programul motric pentru generarea mişcărilor corecte este foarte bine dezvoltat şi bine fixat în memorie, sportivii concentrându-se pe alte aspecte în afară de tehnică. În timpul unui astfel de meci el ia în considerare poziţia şi mişcările adversarilor în egală măsura cu cele ale coechipierilor; el apreciază săritura, o pasă spre dreapta sau spre stânga, o fentă într-o singură direcţie, poate opta pentru încetinirea şi scoaterea mingii din teren pentru a începe o nouă lansare. Instrucţiunile din timpul fazei avansate a învăţării servesc pentru a-i sprijini pe sportivi să-şi menţină propriul nivel şi pentru a-i motiva să-şi continuedorinţa de îmbunătăţire. Majoritatea specialiştilor sunt de acord că singurul şi cel mai important factor în dobândirea capacităţilor este exersarea repetată a unei deprinderi, astfel încât să poţi deveni eficient. în general, cu cât numărul repetărilor este mai mare, cu atât învăţarea este mai temeinică; cu toate acestea, practica în sine nu este suficientă pentru a le permite sportivilor să se afirme în mod cert. Vechiul adagiu că practica te face perfect nu este în mod necesar adevărat; sportivii trebuie să participe în antrenament cu intenţia de a se perfecţiona; acest lucru înseamnă că formarea deprinderilor implică mai mult decât nişte exerciţii fizice. În majoritatea sporturilor, cei angajaţi în activitatea motrică sunt determinaţi să-şi formeze o diversitate de deprinderi. Luând în considerare complexitatea deprinderilor şi timpul disponibil limitat exersării, antrenorii sunt nevoiţi să formeze mai mult decât o singură deprindere într-un singur antrenament, cum ar fi: realizarea unei sărituri sau oprirea unei mingii în teren. Această sarcină implică, în mod evident, perceperea unui stimul (mingea din teren, mişcarea corpului în faţa mingii) şi aplicarea unui element tehnic (pentru a opri mingea şi realiza aruncarea corectă). Antrenorul poate concepe ca cel mai bun mijloc de a învăţa această sarcină ca fiind practicarea în condiţii constante: îi va da ca sarcină sportivului să execute 100 de lovituri, dar fiecare minge va fi aruncată cu o viteză constantă, ajungând în acelaşi loc pe teren şi executând exact aceeaşi săritură şi aceeaşi rostogolire caracteristică. Antrenorul consideră că acest tip de practică îi va permite să stăpânească bazele aruncării pe teren şi să empatizeze cu jucătorul. Un alt antrenor adoptă o cale de învăţare prin practica variabilă: el va oferi, de asemenea, ca sarcină executarea a 100 de lovituri de mingii care vin din diferite locuri ale terenului, jucătorul urmând să se mişte atât în stânga cât şi în dreapta şi realizând diferite sărituri şi rostogoliri necesare. Acest tip de exerciţiu este cu mult mai realist, apropiindu-se de condiţiile specifice de joc. Metodele de exersare, totală sau parţială, ar trebui să fie gândite ca poli extremi ai unui continuu. Metoda totală pretinde sportivilor să practice activitatea sau deprinderea în integritatea ei ca o unitate; metoda parţială cere sportivilor să practice fiecare componentă a activităţii sau deprinderii separat şi apoi să combine părţile însuşite într-o totalitate. între aceste două extreme există variaţie, cunoscută sub denumirea de metoda parţial-progresivă, în care primele două părţi ale deprinderii sunt practicate separat şi apoi reunite şi practicate ca o unitate; cea de a treia parte este imediat practicată şi apoi reunită cu primele două şi aşa mai departe, până când deprinderea este complet însuşită. 51. Motivatia activitatii sportive Motivele activităţii umane sunt forţele interioare care stimulează activitatea declanşând-o, susţinând-o şi direcţionând-o ; ele reprezintă reflectarea subiectivă a trebuinţelor şi a condiţiilor de viaţă şi de muncă şi dau individului energie în efortul de realizare a scopului. Trebuinţele constituie sursa primară a acţiunii, generate de dezechilibrul care apare în relaţia dintre organism şi mediu. A.Maslow realizează o spirală (piramidă) a trebuinţelor diferenţiindu-le, valoric pe şapte trepte. Impulsurile reprezintă manifestarea unei excitabilităţi sporite a centrilor nervoşi faţă de anumiţi stimuli. Motivele pentru care tinerii practică numeroasele ramuri sportive sunt diferite dar majoritatea sunt legate de faptul că practicarea sportului oferă satisfacţiile cele mai puternice şi mai diverse. P. A. Rudik a sistematizat varietatea motivelor activităţii sportive în motive directe şi mijlocite. 1. Motivele directe * sentimentul specific trăit de sportiv şi care constă în satisfacţia produsă de activitatea musculară depusă în timpul exerciţiilor fizice care produc efecte dinamogene, măresc excitabilitatea scoarţei cerebrale şi, prin acesta, influenţează asupra tuturor proceselor vitale, producând stări afective pozitive; * satisfacţia estetică generată de frumuseţea şi îndemânarea în execuţia diferitelor mişcări; această satisfacţie apare, mai ales, în ramurile de sport ce se caracterizează prin armonia mişcărilor (înot, patinaj, gimnastică, tenis, schi); * tendinţa de a se manifesta curajos şi hotărât în timpul exerciţiilor dificile şi periculoase; pe baza acestui motiv, tinerii îşi aleg ramuri sportive dificile (box, paraşutism, alpinism); * elementele de concurs: întrecerea este un stimulent pentru activitate, uneori urmărindu-se, în special, participarea, indiferent de rezultatul obţinut; * tendinţa de a obţine recorduri sau performanţe de valoare. 2. Motive mijlocite: * tendinţa de a deveni puternic, tare, sănătos prin practicarea sporturilor apare la cei mai mulţi tineri impresionaţi fiind de calităţile unor sportivi renumiţi; * tendinţa de a se pregăti pentru activitatea profesională prin sport; tinerii îşi dau seama că rezultatele bune obţinute în muncă (aviatori, actori, ingineri) depind de nivelul pregătirii fizice, de indicii de sănătate, de abilităţile motrice dobândite prin exerciţii fizice sistematice; * sentimentul datoriei, necesitatea de a respecta norme impuse de participarea la activitate; * înţelegerea importanţei sociale a activităţii sportive. Motivele activităţii sportive sunt deosebit de variate, ele însumându-se, uneori, la una şi aceeaşi persoană care are, astfel, o motivaţie mai bogată pentru activitatea sportivă. O altă caracteristică este aceea că motivele sunt dinamice, se transformă, se schimbă, în felul acesta aceeaşi activitate capătă în decursul timpului motivări foarte diferite. Competenţa este o formă specific-sportivă a motivaţiei realizării şi în general, psihologii sportivi sunt de acord cu faptul că această competenţă se dezvoltă din motivaţia realizării. Examinând factorii care influenţează comportamentul realizării putem înţelege competenţa. Motivaţia de realizare are o bogată tradiţie de cercetare care ne furnizează interpretări psihologice aplicabile activităţii sportive. Competiţia este cea mai răspândită situaţie de realizare în sport, realizarea apărând şi în situaţiile noncompetitive când indivizii îşi compară performanţele cu standarde personale. Astfel, aproape toate activităţile sportive implică o formă de comportament al realizării. Teoria lui Atkinson(1974) este un model de interacţiune care menţionează rolul personalităţii şi a factorilor situaţionali ca determinanţi ai comportamentului realizării. Murray a fost primul care a discutat despre motivaţia realizării ca un factor al personalităţii şi a definit nevoia de a stăpâni, manipula sau organiza obiecte, fiinţe sau idei, a realiza aceasta rapid şi independent, a învinge obstacolele şi a atinge un standard înalt, a se depăşi pe sine, a concura şi a-i întrece pe ceilalţi, a creşte încrederea de sine. Murray a realizat şi Thematic Apperception Test (TAT) pentru a măsura nevoia individului de realizare, TAT fiind cea mai răspândită probă a motivaţiei realizării ca un test proiectiv. Atkinson a extins lucrarea lui Murray şi a descris motivaţia realizării ca o construcţie a personalităţii. Potrivit afirmaţiei lui Atkinson, motivaţia realizării combină două constructe ale personalităţii: motivul pentru a apropia succesul (Ms) şi motivul pentru a evita eşecul (Maf). Primul reprezintă capacitatea de a experimenta mândria sau satisfacţia într-o realizare, cel de al doilea reprezintă capacitatea de a experimenta jena sau umilinţa ca o consecinţă a eşecului. Chiar dacă dorim succesul şi încercăm să evităm eşecul, nu toţi indivizii au aceste două motive la acelaşi nivel. în teoria lui Atkinson factorul semnificativ al personalităţii este reprezentată prin diferenţa dintre cele două motive (Ms-Maf). Persoanele care au un Ms înalt sunt în căutare de situaţii care favorizează realizarea şi se străduiesc să obţină succes fără prea multă preocupare privind eşecul. Indivizii care au un Ms scăzut şi un Maf înalt sunt îngrijoraţi în caz de eşec; chiar dacă succesul ar fi plăcut, preferă să evite posibilitatea eşecului iar neliniştea lor este asociată cu situaţii de realizare. Indivizii care au nivele egale de Ms şi Maf, indiferent dacă ambele sunt înalte sau scăzute, se află la graniţa dintre cele două categorii. Când nici unul dintre motive nu domină, anticipările, potrivit teoriei lui Atkinson, nu sunt foarte clare. Teoria lui Atkinson nu face aprecieri numai pe baza motivelor dar combină factorii personalităţii cu cei situaţionali. Factorul situaţional principal, în teoria lui Atkinson, îl reprezintă sarcina şi dificultăţile sau, mai specific, probabilitatea de succes a individului (Ps). Ps variază de la 0 (nici o şansă) la 100 (succes asigurat). De exemplu, în cazul unui jucător de tenis mediu, Ps-ul într-un meci cu un campion poate fi şi 1 la 10 sau 10; Ps-ul într-un meci cu un începător poate fi de 9 la 10 sau 90; într-un meci cu partener cu o capacitate egală, Ps-ul acestuia ar fi 50. Un al doilea factor situaţional din teoria lui Atkinson îl reprezintă stimulentul valorii de succes (Is). Ca şi Ps, Is este o caracteristică a sarcinii de realizat. De fapt, aşa cum este descris în Fig. 14, Is este relatat direct la Ps ca Is = 1-PS. Această relaţie sugerează că, cu cât sunt mai scăzute şansele de succes, cu atât este mai mare stimulul valorii de succes. De exemplu, dacă un jucător de tenis este mediocru, are puţine şanse de a câştiga un meci împotriva unui jucător de renume, Ps fiind 10. Deşi are puţine şanse de succes, dacă ar câştiga un meci ar fi entuziasmat; stimulentul valorii ar fi înalt (Ps=90), dar stimulentul valorii scăzut (Is=10) şi nu ar fi foarte entuziasmat de perspectivele succesului. Cu cât diferenţa dintre cele două motive este mai mare cu atât este mai puternică tendinţa de apropiere a succesului sau evitare a eşecului. Individul cu un potenţial înalt are o tendinţă de a apropia situaţiile de realizare iar cel cu un potenţial mai scăzut are o tendinţă de a evita acele situaţii. Diferenţa dintre individul cu un potenţial înalt sau scăzut este cea mai mare în situaţiile cele mai provocatoare sau incerte (Ps= .50) pentru că acele situaţii arată tendinţele cele mai puternic behavioriste. Formulele evocate de teoria lui Atkinson proiectează trei categorii generale de comportament al realizării: -posibilitate (alegere) -intensitate -persistenţă. -Alegerea se referă la decizia individului pentru a apropia sau evita situaţia de realizare. Potrivit celor afirmate de Atkinson, tendinţa de realizare care rezultă determină alegerea. Când tendinţa de realizare (Tr) este pozitivă, individul tinde să apropie situaţia; când Ta este negativă, (Ts este mai mică decât Taf), individul tinde să evite situaţia. Cei care au un potenţial mare şi care au un Ms mai mare decât Maf au un Ta pozitiv şi se apropie de situaţiile de realizare, cei cu un potenţial scăzut tind să evite acele situaţii. În teoria lui Atkinson, cel cu un potenţial mare tinde să apropie competenţa şi alte situaţii de realizare şi este atras, în mod special, de cele mai provocatoare situaţii, când P5=.5O. Aceste situaţii includ competiţia cu adversari de acelaşi nivel sau obiective care îl provoacă dar sunt de neatins. Cei cu un potenţial scăzut au tendinţa de a evita situaţiile de realizare dar sunt, în special, împotriva situaţiilor provocatoare în care Ps=.50. Atkinson recunoaşte că cei cu un potenţial scăzut pot interveni în situaţiile de realizare datorită presiunilor exterioare. El sugerează că în interiorul acestor situaţii cei cu un potenţial scăzut încearcă să evite situaţiile cele mai intense (Ps=.50); cei care deţin un potenţial scăzut aleg sarcini şi situaţii cu mai multe şanse de succes sau eşec (Ps =.90 sau Ps=.10). O situaţie de alegere forţată (P8= .50) în care cei cu potenţial înalt preferă situaţiile provocatoare şi cei cu un potenţial scăzut tind să aleagă situaţii extreme (Ps= .10 sau .90) este cea mai neaşteptată tendinţă behavioristă, după teoria lui Atkinson. Pentru comportamentul sportiv, în situaţiile de alegere liberă cei cu potenţial înalt preferă să intervină în situaţiile de realizare iar ceilalţi aleg evitarea lor. în situaţiile de alegere forţată în care indivizii trebuie să aleagă ceva, cei din prima categorie sunt atraşi de situaţiile cele mai incerte, provocatoare (Ps= .50) iar ceilalţi găsesc situaţiile ca prez. probabilitatea cea mai mare de succes (Ps= .10 sau .90). Datorită intensităţii sau efortului din situaţiile de realizare, tendinţa de realizare care rezultă (Ta) determină un nou comportament: cu cât este mai mare tendinţa rezultată (Ts-Taf), cu atât este mai mare intensitatea şi efortul şi, prin urmare, cu atât va fi mai mare performanţa. Tendinţa de a evita (Taf) este o tendinţă negativă sau inhibată care blochează efortul intens şi performanţa. Cu cât este mai mare (Taf) ,cu atât devine mai neliniştit individul. Cei cu potenţialul înalt tind să depună un efort intens în situaţiile de realizare, în timp ce acei cu potenţialul scăzut sunt inhibaţi. Diferenţa dintre aceştia este mai pronunţată în situaţiile cele mai provocatoare (PS=.5O ) în care cei cu potenţialul înalt au cea mai puternică tendinţă de a depune un efort intens şi ceilalţi sunt anxioşi şi inhibaţi. Viziunea behavioristă în legătură cu persistenţa sarcinilor de realizare este exprimată în termenii cei mai simpli: cei cu potenţialul înalt tind să persiste atât timp cât au şansa de succes, în special în încercări cu o sarcină uşoară (P5= .70) deoarece eşecul le aduce probabilitatea succesului mai aproape de .50 şi fac sarcina mai provocatoare; cei cu potenţialul scăzut nu persistă evitând sarcinile de realizare, nu le place să continue să încerce când sarcina este provocatoare (Ps= .50). 52. Criteriile de caracterizare psihologica a ramurilor de sport. Cunoaşterea caracteristicilor de ordin psihologic ale celor mai importante ramuri de sport este necesară datorită faptului că: * cerinţele de ordin tehnic şi tactic, precum şi particularităţile antrenamentelor şi concursurilor stau la baza selecţiei sportivilor pentru ramura respectivă; * conducerea ştiinţifică a procesului instructiv- educativ se bazează pe cunoaşterea de către antrenor şi sportiv a particularităţilor de bază a ramurilor de sport; * pregătirea şi asistenţa psihologică a sportivului în concurs sunt determainate de caracteristicile reflectării specifice a particularităţilor ramurii în conştiinţa sportivului . Toate aceste momente ale activităţii sportive solicită întocmirea unor monografii psihologice a ramurilor care cuprinde elementele de bază, explicative ale determinării psihicului sportivului în condiţiile materiale şi sociale ale activităţii practice. Caracterizarea psihologică a unei ramuri sportive trebuie să aibă în vedere: -cerinţele pe care le exprimă activitatea specifică faţă de sportiv, faţă de aptitudinile sale psihice şi fizice; -influenţele pe care le exercită practicarea muncii de sport asupra personalităţii sportivului. 53. Continutul monografiei psihologice a ramurilor de sport. Monografia psihologică a ramurilor de sport trebuie să cuprindă: 1. caracterizarea generală a sportului: * particularităţile actelor motrice: caracterul mişcărilor şi efortul solicitat, prezenţa adversarului direct sau a aparatelor, lucrul în condiţiile de mediu deosebit; acţiunile sau însuşirile prin care se manifestă măiestria sportivă; criteriile de apreciere existente în ramură; * caracteristicile activităţii privite în ansamblul; particularităţile tactice în lupta cu adversarul sau pentru asigurarea succesului; * calităţile de ordin somatic, fiziologic şi aptitudinile motrice solicitate de ramură. 2. manifestările proceselor psihice în activitatea specifică din ramură (cerinţe, solicitări, particularităţi de manifestare, educare şi dezvoltare în activitate, aptitudini psihice indispensabile şi eventuale posibilităţi de compensare): * caracteristicile proceselor senzoriale în activitate, atât în procesul învăţării, cât şi în activitatea specifică de concurs; * caracteristicile atenţiei în activitate; -particularităţile gândirii şi imaginaţiei; * particularităţile stărilor afective în situaţiile specifice antrenamentului şi concursului; * particularităţile efortului voluntar şi ale calităţilor de voinţă manifestate în activitatea sportivă. 3. caracteristicile unor stări psihice specifice: aptitudini, procese cognitive, afective, volitive * în legătură cu particularităţile antrenamentelor şi concursurilor în condiţiile materiale şi organizatorice ale acestora, sistemele de înscriere, disputare, clasificare, etc. * aceleaşi, în legătură cu particularităţile adversarilor, arbitrilor, spectatorilor, antrenorilor, partenerilor (colectiv, echipă, căpitan de echipă) şi suporterilor; * în situaţiile de pregătire pentru concursuri dificile sau de mare răspundere, în starea de formă sportivă, pierderea formei, accidente, succese sau insuccese. 4. particularităţile de manifestare ale unor trăsături ale personalităţii sportivului care practică ramura respectivă. * trăsături de orientare: atitudini, interese, motivaţia activităţii; * particularităţi de manifestare a unor aptitudini fizice şi psihice generale şi specifice; * particularităţi temperamentale; * răsături caracter; * tipologia particularităţilor unei ramuri, ca efect de modelare a personalităţii de către activitatea specifică. 5. caracteristicile psihosociale şi pedagogice ale ramurii: * particularităţile activităţii instructiv-educative a antrenamentului cu sportivi; * sistemul relaţiilor dintre componenţa echipei sportive în activitatea curentă şi în participarea selectivă la întreceri. 54. Caracteristicile psihologice a ramurilor de sport: gimnastica si fotbal. Gimnastica Are ea însăşi mai multe ramuri şi probe dar poate fi caracterizată, în general, ca un sport individual care solicită aparatul motric al sportivului în mod multilateral, atât datorită structurii variate şi complicate a mişcărilor, cât şi datorită condiţiilor de execuţie a acestora. În gimnastică, sportivul trebuie să-şi stăpânească foarte bine mişcările corpului, fie în exerciţiile libere, fie în legătură cu aparatele, având de înfrânt, în special, greutatea proprie în condiţiile de deplasare rapidă şi cu precizie. Adversarul gimnastului lucrează separat, înainte sau după acesta, întrecerea fiind o comparaţie a măiestriei apreciată cu note de către arbitri. Măiestria se dovedeşte lucrând cu precizie şi frumuseţe exerciţiile învăţate până la automatizare dar cu elemente diferite, ceea ce introduce în execuţie un anumit coeficient de incertitudine. Dintre procesele senzoriale, un rol important îl deţin percepţiile şi reprezentările proprioceptive care stau la baza formării şi a perfecţionării deprinderilor. Atenţia, gândirea şi efortul voluntar au, în general, caracter discontinuu, cu o concentrare deosebită în anumite momente, atât la antrenament cât şi în concurs, deoarece se lucrează pe aparate, timp limitat (câteva minute şi cţi întreruperi). Stările afective ale gimnaştilor nu sunt prea intense, cu efecte de dezorganizare a personalităţii, sportivul având posibilitatea de a le stăpâni, de a executa unele acţiuni şi mişcări care sa le mascheze. Emoţiile provocate de teama de insucces sunt mai viu exprimate la bârnă, unde efectele actelor greşit conturate sunt foarte vizibile. La proba aceasta se poate vorbi de fenomenul de contaminare psihică în cazul execuţiilor ratate de mai multe concurente în continuare. Stări psihice speciale întâlnim, diferenţiate la întreceri pe echipe sau individual şi în legătură cu arbitrajul care, în unele situaţii, nu poate fi apreciat ca obiectiv. înaintea concursurilor de mare răspundere gimnaştii se mobilizează, gândurile sunt îndreptate spre întrecere, îşi reprezintă cu precizie, la secundă, fiecare exerciţiu pe care urmează să-1 realizeze. Diferenţiem aptitudini speciale pentru ramura gimnastică ritmică manifestate prin flexibilitate, graţie, simţul ritmului, forţă, detentă. Gimnaştii se caracterizează prin simţ de răspundere, capacitate de autoapreciere şi perseverenţă. Munca de la aparate este grea, îndelungată şi de multe ori fără satisfacţii imediate. Antrenorul are nevoie de multă măiestrie pedagogică pentru stimularea interesului şi pasiunii sportivului pentru gimnastică. 55. Rugby si inot. Caracteristicile psihologice ale înotului provin, în primul rând, din faptul că mediul activităţii este apa, acest mediu opunând o rezistenţă specifică organismului care se află, în acelaşi timp, în poziţie mai puţin obişnuită. Principala solicitare se adresează senzaţiilor de echilibru şi de orientare în condiţiile cufundării corpului în apă. În activitatea de învăţare a înotului intervin dificultăţi de acomodare cu apa, de deprindere cu specificul respiraţiei, de coordonare a mişcărilor braţelor cu a picioarelor şi a acestora cu respiraţia şi din faptul că scufundarea în apă influenţează negativ asupra simţului kinestezic şi de echilibru şi, deci, asupra reprezentărilor motrice. Adversarii sunt alături în timpul întrecerii iar în cursele mai lungi^ întâlnim aproape aceleaşi aspecte referitoare la dozarea efortului şi încordărilor d$ voinţă. Un aspect particular îl prezintă săriturile din turn sau de la trambulină în care, ca şi în gimnastică, se apreciază măiestria sportivului de a-şi conduce corpul în exerciţii complicate şi dificile din punct de vedere al coordonării. 56. Lupte si pentatlonul modern. Această ramură de sport reprezintă o culme a dificultăţii deoarece întruneşte cinci probe cu structuri motrice deosebite, şi în cea mai mare parte, constituite din mişcări nenaturale care se pot însuşi numai prin studiu îndelungaţi Probele de călărie, scrimă, tir, înot şi cros care alcătuiesc pentatlonul solicită la maximum aptitudinile fizice şi intelectuale ale sportivilor. Principala caracteristică a acestui sport o constituie diversitatea, lipsa de apropiere dintre cele cinci probe componente. Fiecare probă are structura sa motrică, exprimând cerinţe diferite faţă de aptitudinea fizică şi psihică. Astfel, mişcările ciclice şi ritmice de la înot se deosebesc de cele din alegerea de cros care, deşi ciclice, nu sunt ritmice din cauza terenului variat pe care se aleargă; deosebirea este mare şi între celelalte probe. Aparatul motric al sportivului este diferit solicitat de fiecare probă, grupele musculare trebuind să lucreze în regim de forţă sau supleţe, să-şi adapteze un model motric după cerinţele probei. Acest aspect creează reale probleme atât antrenorului cât şi sportivului care trebuie să găsească nu numai eficiente mijloace de pregătire pentru o probă sau alta, ci şi cea mai bună combinare a lor în cadrul antrenamentului. Stările psihice ale sportivului sunt foarte variate şi variabile, după specificul probei. În proba de călărie: calul se trage la sorţi, terenul este cunoscut puţin înaintea probei. Proba de scrimă solicită îndemânare, rezistenţă şi stăpânire de sine în cele câteva ore cât durează asalturile. Proba de tir solicită atenţie, încordările musculare ale braţului înarmat. Proba de înot solicită aparatul motric în mod dinamic. Crosul este foarte dificil prin varietatea terenului şi fiind ultima probă, încordarea atinge maximum. Concursurile de pentatlon modern sunt foarte puternic saturate emoţional şi presupun o mare cheltuială de energie. Luptele prezintă particularitatea folosirii forţei şi abilităţii fizice în învingerea rezistenţei active sau pasive a adversarului. Simţul orientării corpului în spaţiu, simţul tactil şi kinestezic furnizează informaţiile de bază în conducerea luptei. 57. Componentele psihice ale formei sportive. Forma sportivă este rezultatul unui complex de elemente, indici subiectivi pe care antrenorii îi consideră caracteristici ai formei: dispoziţia de lucru, dorinţa de întrecere, automatism superior al unor deprinderi, capacitatea de adaptare rapidă la sarcini şi situaţii diverse. În conceptul de formă sportivă putem deosebi două componente psihologice: 1. Componenta stărilor psihice cu stabilitate, constanţă care este bine ancorată în trăsăturile personalităţii sportivului, rezultat al unei pregătiri psihologice generale şi de ramură. Această componentă caracterizează, de regulă, sportivii talentaţi şi cu atitudine corectă faţă de muncă, sârguincioşi la antrenamente, dornici de întrecere, capabili de efort în antrenament şi în concurs, capabili de a se aprecia corect, de a se autoeduca şi de a se autoconduce. Ea poate fi dobândită de orice sportiv care este supus unei pregătiri, ştiinţifice, sistematice. Componenta stabilă a formei sportive are, desigur, niveluri diferite; forma ei optimă constituind ceea ce numim stare de preparaţie, manifestată, în special, în orientarea gândurilor şi sentimentelor, în atitudinile, în motivaţia superioară. Diferitele procese şi funcţii psihice solicitate în proba sportivă se dezvoltă şi se perfecţionează ca urmare a practicii sistematice şi corecte, constituind fondul a ceea ce se numeşte, în mod curent, indicii subiectivi ai formei sportive. 2.Componenta stărilor variabile, schimbătoare care poate depinde de trăsăturile personalităţii sportivului (în special de cele temperamentale) dar care este, mai ales, la discreţia evenimentelor, a factorilor externi care influenţează asupra psihicului sportivului. Această componentă este, în special, afectivă deşi poate fi influenţată prin gândire şi, ea însăşi, influenţează asupra gândirii. De regulă, factori minori ca importanţă absolută (discuţie în contradictoriu cu colegii, o glumă nereuşită, o observaţie a antrenorului, o supărare la serviciu sau la şcoală) provoacă o schimbare bruscă de atitudine, influenţând negativ elenul şi dispoziţia de luptă, abătând gândurile de la preocuparea de bază. Asemenea mici evenimente nu influenţează, în mod direct, asupra fondului de pregătire psihologică a sportivului dar influenţează dispoziţia afectivă şi, prin ea, provoacă impresia reducerii substanţiale a posibilităţilor de luptă. Prezenţa şi nivelul diferit al celor două componente psihologice ale formei sportive explică de ce sunt sportivi care se menţin mult timp în formă, având posibilitatea autoreglării stării psihice în raport de solicitări şi sportivi care* ating rar această stare, pierzând-o foarte uşor. în afara unor particularităţi individuale care au, desigur, o foarte mare importanţă, determinată pentru forma sportivă, este pregătirea psihologică a sportivului (generală şi de ramură). Din perspectiva analizei psihologice merită atenţie punctul de vedere al psihologului francez Pierre Janet care consideră că energia noastră psihic* suferă diferite oscilaţii, că ea nu se prezintă în permanenţă la acelaşi nivel de mobilizare şi tensiune (încordare). Stările psihice trec de la un nivel la altul, de la latenţă dispoziţii vagi, promisiuni şi proiecte la tendinţe exprimate în limbaj interior, apoi la dorinţă şi, în sfârşit, la realizarea deplină. La această variaţie care este, mai ales, calitativă, se mai adaugă şi o variaţie de grad, de intensitate. Dinamica stărilor psihice ale sportivului pe parcursul unei sezon sau a carierei sportive se exprimă prin aceste variaţii care se manifestă, mai intens şi mai spectaculos, în momentele de formă şi de pierdere a formei. Mihai Ralea insistă asupra conceptului de saturaţie a stărilor psihice, asupra faptului că aceleaşi procese psihice îşi modifică structura sub influenţa unor fenomene care se repetă de la o experienţă la alta individul îşi modifică modul de a simţi şi a gândi. Structura este un rezultat la care se ajunge prin repetare, prin tipizare, prin automatism, aturaţia este caracteristică tuturor fenomenelor psihice, începând cu percepţia şi sfârşind cu caracterul. Percepţia, sentimentul, judecata se fixează, în timp, într-un proces stabil. Forma stabilă se caracterizează prin existenţa unei stări psihice cu mare stabilitate, cu constanţă, provenite tocmai din această repetare şi reluare în condiţii identice. Saturaţia acestor stări psihice rezultată din mecanismul repetării, presupune o anumită simplificare, o organiz. şi fixare a conţinutului psihic şi, tocmai prin aceasta, o m. sporită eficienţă în activitatea sportivului. 58. Caracteristicile psihologice ale formei sportive. P.A. Rudik stabileşte următoarele particularităţi psihologice ale formei sportive: * activitatea conştiinţei de îmbunătăţeşte, toate procesele psihice sunfc controlate conştient; se urmăreşte viteza proceselor de execuţie; sportivul se, orientează mai bine în ambianţă; * procesele percepţiei se derulează rapid, sunt mai clare şi mai rapide; se îmbunătăţeşte spiritul de observaţie şi capacitatea de a sesiza situaţiile diverse care apar în concurs; * percepţiile specializate (simţul mingiei, al apei, al rachetei) alej sportivilor cu categorie superioară de clasificare ating gradul cel mai înalt; * volumul atenţiei creşte, se îmbunătăţeşte capacitatea distribuirii sau- concentrării ei, se măreşte capacitatea trecerii rapide a atenţiei de la un obiect la altul (flexibilitatea); * sportivul realizează un control complet asupra acţiunilor sale pe care le. dirijează cu precizie; mişcările sportivului antrenat sunt coordonatele, precise,, decurg uşor, lin, ritmic; * în stare de formă elanul afectiv este mobilizat, el exprimându-se prin buna dispoziţie, dorinţa de a concura şi stare afectivă pozitivă în timpul * desfăşurării activităţii; * la sportivi se măreşte capacitatea pentru eforturi volitive susţinute, încrederea în forţele proprii şi dorinţa pentru a obţine victorii atinge gradul cel mai înalt. Sportivul bine antrenament se poate mobiliza cu uşurinţă pentru eforturi mari şi, în acelaşi timp, are capacitatea de a-şi doza aceste eforturi pe baza perceperii şi înţelegerii clare a cond. în care se află. În literatura noastră problemele fon ei sportive au fost discutate sub dublul aspect fiziologic, psihologic fiind de remarcat lucrările lui Tr. Dumitraşcu, Miron Georgescu, Mihai Epuran. Un ultim aspect care se degajă din literatură şi pe care îl socotim interesant este prezentat de dr. L. Prokop din Austria care încearcă să răspundă la întrebarea: unde începe patologicul în sport? Unele din consideraţiile sale pot fi extinse şi la forma sportivă, deşi autorul nu se referă la ea. Cauzele patologiei în sport constau în disproporţia dintre cerinţe şi pregătirea pentru performanţă a sportivului, în faptul că în ansamblul psihosomatic omul are anumiţi factori limitativi^ într-un fel şi forma sportivă poate fi privită ca o astfel de limită superioară a nivelului de pregătire a individului, peste care apare supraantrenamentul, ieşirea din formă, cu manifestări neplăcute şi nedorite. Prokop acordă mare atenţie factorilor psihologici determinanţi ai personalităţii sportivului voinţa şi inteligenţa în mod deosebit, care trebuie să asigure acestuia posibilitatea de apreciere critică a lui însuşi, estimarea raţională a propriilor posibilităţi, precum şi rezistenţa la ingerinţele străine. Grija pentru randament se transformă, de cele mai multe ori, într-un complex de responsabilitate care-i ia sportivului sîngele rece şi siguranţa deciziei, care generează ideea de constrîngere. 59. Factori facilitatori si factori perturbatori ai formei sportive. Deoarece omul este o fiinţă capabilă de autoreglare, conştiinţa lui asigurând prelucrarea corectă a informaţiilor şi dirijarea corespunzătoare a reacţiilor, orice sportiv trebuie să cunoască care sunt, din punct de vedere psihologic, factorii perturbatori şi facilitatori ai formei, acei factori care, prin prelucrarea adecvată, asigură constanţă şi calitate optimă comportării sportivului. Factori perturbatori: -obiectivi: * factori externi, neprevăzuţi: îmbolnăviri, accidente; * factori stresanţi cu acţiune prevăzută şi care se exercită în timpul antrenamentului sau în preajma concursului: regimul de muncă,! alimentaţia, influenţe nefavorabile ale mediului socio-familial sau de muncă. * greşelile din antrenament care duc la supraantrenament şi, pe plan subiectiv, la stări nevrotice. -subiectivi: * căderea interesului pentru pregătire; * scăderea nivelului capacităţii de autoapreciere şi autocontrol; * complexul de inferioritate, teama de accident, de adversari etc. Factori facilitatori: * autocunoaşterea, autocontrolul, autocritica. * atitudine conştientă şi activă faţă de muncă, spiritul de disciplină. * capacitatea de anticipare, planificare şi respectare a regimului propus pentru activitate. Principiile şi căile pregătitoare ale psihologiei sportivilor, înţelese şi aplicate corect şi individualizat, în condiţiile unei pregătiri corespunzătoare fizice şi tehnice, asigură atingerea acestei stări optime de reglare şi autoreglare a comportamentului în raport cu cerinţele activităţii şi năzuinţele sportivului. A reuşi, acesta este visul oricărui competitor. Iar a reuşi înseamnă şi/sau este echivalent cu a învinge. Toţi învingătorii împărtăşesc pasiunea de a reuşi şi se înscriu într-un proces de progres, aderând la aceeaşi logică a reuşitei, bazându-se pe aceeaşi dinamică, urmărind propria excelenţă şi fi d animaţi de aceeaşi aspiraţie: optimizarea propriilor performanţe. A te înscrie într-un proces de reuşită necesită stabilirea şi respectarea unor condiţii fundamentale: * a câştiga sau a dispune de un mod mental de funcţionare caracterizat prin performanţă şi competitivitate, ceea ce implică o foarte atentă analiză şi o riguroasă autoevaluare a potenţialului psihic individual; * a aprecia performanţele iniţiale drept condiţii necesare pentru demersul către şi pentru victorie. Conceptul de performanţă poate fi sintetizat prin intermediul unui model care se bazează pe următoarele dimensiuni fundamentale: * potenţialul: a fi performant şi competitiv; * procesul: reuşita; * rezultatul: performanţa; * contextul: mediul reuşitei. A fi performant şi competitiv necesită a dispune de un potenţial psihic caracteristic, ilustrat prin capacitatea fiecăruia de a se autodepăşi, prin încrederea în sine, prin combativitate şi ambiţie reprezentată de diferitele sale componente cognitive, afective, emoţionale, relaţionale, comportamentale. Acest potenţial declanşează un proces exprimat prin căutarea constantă a ameliorării propriilor performanţe. Reuşita este un proces dinamic, orientat spre un anumit scop. Acest proces impune şi necesită, în egală măsură, integrarea şi corelarea tuturor parametrilor spaţiali şi temporali, deoarece el vizează, termene determinate. Pentru aceasta, antrenorul trebuie să fixeze, cu rigurozitate sportivului, obiective intermediare, care vizează orizonturi temporale scurte şi medii. Şi, în raport cu acestea se elaborează şi se aplică strategiile excelenţei: strategia vizualizării; strategia obiectivelor; strategia stăpânirii a situaţiilor. Performanţa este un rezultat obiectiv, care stimulează procesul reuşitei. În ceea ce priveşte contextul, mediul, prin prisma unei concepţii sistemice, antrenorul este cel care trebuie să ştie cum să profite, la maximum, de pe urma influenţei tuturor structurilor în care îşi desfăşoară activitatea. Decurge necesitatea realizării unor acţiuni complementare, şi anume: * evaluarea potenţialului sportivului din perspectiva dezvoltării capacităţilor şi a disponibilităţilor individuale în concordanţă cu cerinţele ramurii de sport; * învăţarea şi însuşirea strategiilor reuşitei prin elaborarea unui plan de pregătire sub forma unui proces de acumulare continuu şi intensiv; * valorificarea mediului prin procesul de preparare în vederea unui anumit concurs. Sportivul, structura sa comportamentală şi mediul în care acţionează interacţionează activ şi dinamic în condiţiile implicate de cadrul interdependenţelor active, potenţialul unei structuri sistemice ce vizează performanţa include: potenţialul cognitiv; potenţialul afectiv; potenţialul relaţional. 60. Aspecte psihologice ale factorilor antrenamentului sportiv. Antrenamentul este forma de bază a muncii comune a antrenorului cu sportivul care se efectuează în vederea asigurării unei pregătiri multilaterale a acestuia, pentru participarea, cu succes, la întrecerile sportive. Antrenamentul este un proces pedagogic, deosebit de complex, care cuprinde atât latura instructivă cât şi pe cea de pregătire şi de educare a sportivilor. Scopul antrenamentului este de a asigura o sporită capacitate de lucru a organismului, precum şi de a asigura pregătirea şi dezvoltarea multilaterală a sportivului, atât din punct de vedere fizic cât şi psihic, de a-1 face apt să lupte în întrecerile sportive şi, în acelaşi timp, de a-i forma trăsături de personalitate. Aşadar, laturile fundamentele ale antrenamentului sunt: instruirea, pregătirea şi educarea. Instruirea se referă la formarea priceperilor şi deprinderilor din domeniul ramurii de sport practicate. Pregătirea se referă la ridicarea capacităţii de lucru a organismului în condiţiile activităţii sportive, pe baza dezvoltării calităţilor motrice şi a indicilor fiziologici ai organismului. Educarea cuprinde ansamblul măsurilor privind dezvoltarea calităţilor psihice, a particularităţilor psihice individuale, formarea conştiinţei şi conduitei morale. 61. Antrenamentul mental – parte a antrenamentului. Antrenamentul este o activitate dificilă, de lungă durată, cu intensitate mare care supune sportivii la eforturi deosebite, la regim sever de muncă şi viaţă, la solicitarea atenţiei, gândirii şi imaginaţiei, la exersarea îndelungată şi dificilă a deprinderilor tehnice şi tactice. Munca pe care o depune sportivul pentru dezvoltarea calităţilor motrice tehnice sau tactice, pentru perfectarea unor procese psihice sau însuşiri ale persoanei, presupune în primul rând participarea lui conştientă; conştiinţa reprezentând formularea unor scopuri precise şi mobilizarea de eforturi de voinţă pentru realizarea acestora. Există scopuri îndepărtate, în acest caz atitudinea conştientă a sportivului se manifestă prin perseverenţă, dorinţa de pregătire şi elan afectiv; scopuri apropiate prin care se urmăreşte atingerea unei anumite performanţe, obţinerea unei categorii de clasificare care stimulează, intensifică voinţa, sporeşte efortul conştient; scop imediat, manifestat în îndeplinirea sarcinilor concrete ale fiecărui antrenament, vizând elemente de tehnică şi tactică care trebuie îmbunătăţite, sporeşte interesul şi atenţia, precum şi efortul voluntar în timpul antrenamentului. Interesul este legat de motivele activităţii, de factorii emoţionali, dintre care cel mai evident este satisfacţia dată de reuşita unui exerciţiu sau acţiuni, de obţinerea unui rezultat pentru care s-a depus un mare efort de pregătire. Această satisfacţie sporeşte încrederea în forţele proprii şi constituie un factor dinamogen pentru activitatea următoare. Pe măsură ce sportivul capătă experienţă, interesul se manifestă şi sub alte forme, legate de cunoaşterea teoretică a ramurii de sport, de studierea ei multilaterală, precum şi de cunoaşterea propriei persoane şi a particularităţilor sale. Interesul poate fi considerat ca o formă specifică a motivaţiei, o orientare selectivă şi durabilă a persoanei spre anumite obiecte, persoane sau anumite domenii de activitate. Existenţa interesului este o condiţie principală în formarea atitudinii creatoare faţă de activitate, manifestată prin tendinţa permanentă spre perfecţionare. Interesele pot fi clasificate după mai multe criterii: * pe baza preocupărilor preferate, de exemplu, interesul pentru automobilism, turism, înot. * pe baza trebuinţelor pe care le satisfac, adică pe baza motivaţiei de care â sunt susţinute; se poate vorbi de interesul de cunoaştere, interes pentru activităţile de transformare, de creare, de organizare şi conducere, interesul pentru producerea bunurilor materiale. În practicarea sporturilor, rolul formării şi dezvoltării intereselor este foarte mare deoarece dobândirea succeselor în perfecţionarea tehnică şi tactică, în îmbunătăţirea metodicii antrenamentului nu este posibilă decât în condiţiile în care li se dezvoltă sportivilor interese largi şi multilaterale faţă de problemele specifice, în dezvoltarea lor, interesele pentru sport evoluează, la fel ca şi motivele, în raport de condiţiile activităţii şi de influenţele educative suferite de către sportiv. De la interesul situativ pentru activitatea propriu-zisă se trece la interesul pentm ramură manifestat prin tendinţa de a cunoaşte diferite performanţe, cine le-a realizat, prevederile regulamentului de concurs etc, a oi la interesul pentru cunoaşterea aprofundată a caracteristicilor tehnicii şi tacticii, a metodicii de antrenament, a datelor din ştiinţe biologice şi pedagogice care contribuie la dezvoltarea ramurilor respective şi la obţinerea celor mai bune performanţe. Motivele şi interesele pentru activitate se împletesc strâns, influenţându-se unele pe altele. Existenţa unor interese largi, multilaterale cu privire la activitatea sportivă determină existenţa şi manifestarea unor motivaţii superioare, cu caracter profund social. înţelegerea rolului social al activităţii sportive în epoca contemporană se îmbină cu motivele şi interesele corespunzătoare care provoacă, stimulează şi susţine activitatea intensă depusă de sportivi pentru ridicarea performanţei la nivelul celei mai bune pe plan mondial. Indiferent de categoria sportivilor, antrenorul are obligaţia de a stimula permanent interesul, de a înlătura monotonia provocată de o muncă uniforma şi neinteresantă, prin varierea exerciţiilor, schimbarea condiţiilor şi partenerilor la antrenament, modificări de metodică, adaptarea conţinutului pregătirii la particularităţile individuale ale sportivilor. La aceasta este necesar să se adauge studiul fotografiei, kinogramei sau filmului şi tehnica interpretării care trebuie să fie procedee nu numai de antrenorului, ci ale fiecărui sportiv care aspiră la rezultate înalte. Atenţia- are un rol deosebit de important în însuşirea cunoştinţelor, principiilor şi deprinderilor. Sunt situaţii în care sportivii trebuie să facă eforturi mari pentru orientarea atenţiei în marile concursuri unde lupta este nu numai cu adversarul dar, mai ales, cu propria emoţie. Posibilitatea de a fi atent tot timpul desfăşurării întrecerii (la box, lupte, scrimă haltere), mai ales când lucrează ore în şir, de a nu fi tulburat de ceea ce se petrece în afara probei la care participă, capacitatea de a restrânge câmpul atenţiei prin reprezentarea vie a sarcinii imediate din concurs, însuşirea de a deplasa uşor atenţia de la o acţiune la alta, sunt rezultate ale antrenamentului desfăşurat sistematic şi ştiinţific. Imaginaţia: Pregătirea sportivului pentru concurs se proiectează pe fondul acţiunilor viitoare, atât proprii cât şi ale adversarului. O pregătire lipsită de imaginaţie duce la rutină. Pregătirea pentru concurs presupune anticiparea intenţiilor adversarului, elaborarea unor căi noi de a-1 surprinde prin elemente necunoscute de ordin tehnic şi tactic, mascare propriei intenţii. Unele procedee tehnice s-au constitui din prelucrarea originală, imaginativă ale unor date ale experienţei şi studiului. Tendinţa permanentă de a avea o rezervă de procedee tehnice şi tactice face ca să se creeze, în timpul antrenamentului, noi forme şi metode de pregătire. Dar, pentru că la antrenament nu se pot realiza toate situaţiile din concurs, se recurge la scheme, la modele de acţiune tehnice şi tactice, urmând ca sportivul să-şi valorifice nivelul de creativitate în timpul competiţiei. Un aspect particular al solicitării imaginaţiei este învăţarea mentală a exerciţiilor. Aceasta este posibilă numai în condiţiile unei bogate experienţe motrice, atât generală cât şi specială; ea uşurează munca sportivului, ajutându-1 să repete, în intervalul dintre două antrenamente sau să-şi menţină un anumit grad de pregătire când este indisponibil pentru antrenament. Voinţa şi eforturile ei sunt stimulate de motivaţie, de dorinţa unei pregătiri adecvate pentru obţinerea performanţelor şi, mai ales, de sentimentul responsabilităţii. În antrenament se dezvoltă perseverenţa, dârzenia, curajul prin exerciţii grele, chiar periculoase, prin rezolvarea unor sarcini date. Prin folosirea întrecerilor, în antrenament se cultivă emulaţia, prin ridicarea tonusului afectiv, prin apelul la sentimentul responsabilităţii. Voinţa este mobilizată în dezvoltarea atitudinii combative, acea atitudine care reflectă dorinţa de luptă, de învingere a obstacolelor, de a spori capacitatea de luptă. 62. Contributia antrenamentului la dezvoltarea sistemului psihic al sportivului. Psihicul reflectă adecvat condiţiile activităţii dominante pe care omul o desfăşoară. Munca de la antrenament este activitatea de bază a sportivului, alături de participarea la concursuri; ea lasă cele mai puternice urme asupra psihicului sportivului. Influenţele antrenamentului se manifestă, în egală măsură, atât în direcţia dezvoltării şi perfecţionării unor procese psihice cât şi aceea a formării unor trăsături pozitive de caracter. Activitatea de la antrenament influenţează direct asupra percepţiile sportivului. Caracterul preponderent motric al acestei activităţi contribuie la dezvoltarea percepţiilor kinestezice, după cum dezvoltarea percepţiilor este strâns legată de caracterul ramurii de sport practicate. Percepţiile spaţiale, ale mişcărilor, ale timpului (tempou, ritm), ale orientării şi echilibrării corpului sunt permanent influenţate şi perfecţionate sub acţiunea exerciţiilor specifice ramurilor de sp> t: gimnastică, alergări, lupte, schi. Activitatea sistematică la antrenament şi concursuri duce la dezvoltarea percepţiilor specifice fiecărei ramuri de sport sub forma percepţiilor specializate: simţul mingii, simţul apei, simţul rachetei, simţul suliţei etc. Împreună cu percepţiile se dezvoltă capacitatea de observaţie care se manifestă atât prin observarea caracteristicilor de spaţiu, timp şi forţă ale mişcărilor exterioare şi a particularităţilor producerii lor cât şi în observarea propriilor stări subiective. Observând corect acţiunile exterioare şi propriile stări şi mişcări, apreciindu-le şi diferenţiindu-le cu precizie, sportivul este capabil să execute acte motrice deosebit de complicate, cu un înalt grad de coordonare şi de adaptare la scopurile propuse. În antrenament se educă şi reprezentările sportivilor, dezvoltate pe baza percepţiilor anterioare. Formarea reprezentărilor este un proces care se realizează pe toată perioada de pregătire; pe măsură ce creşte nivelul pregătirii sportivului se perfecţionează şi reprezentările, devenind din ce în ce mai complexe şi mai precise. îmbogăţirea progresivă a experienţei motrice şi a cunoştinţelor despre exerciţii dezvoltă reprezentările şi, odată cu aceasta, şi capacitatea de evocare a lor, de realizare a imaginilor de care sportivul are nevoie când exersează mental exerciţiul respectiv. Împreună cu reprezentările se dezvoltă imaginaţia şi memoria motrică, deosebit de solicitate în unele ramuri sportive: gimnastică, patinaj artistic, stând la baza creării diferitelor combinaţii de exerciţii care sunt cu atât mai apreciate cu cât conţin elemente variate, noi şi de dificultate crescută. În întreaga activitate sportivă gândirea joacă un rol de cea mai mare însemnătate, ea fiind cea care dirijează întregul comportament pe baza precizării scopului, sarcinilor şi a mijloacelor activităţii. Dezvoltarea gândirii se produce în direcţia creşterii rolului operaţiunilor mentale în procesul formării noţiunilor, în legătură cu achiziţionarea şi înţelegerea cunoştinţelor, precum şi în direcţia perfecţionării calităţilor gândirii sportivilor: operativitate, profunzime, rapiditate, întregul comportament tactic se bazează pe calităţile gândirii sportivilor, educată în timpul antrenamentelor. Antrenamentul are efecte şi în ceea ce priveşte educarea unor trăsături de caracter, activitatea sportivă dezvoltă spiritul colectiv şi, odată cu dorinţa de victorie şi urmărire perseverentă a performanţei, se cultivă şi spiritul de cooperare. Sportivul este animat de optimism, de dorinţa de a învinge, îşi dezvoltă obişnuinţabde a munci consecvent pentru atingerea scopului propus. Atitudinea corectă faţăbde adversar, ca şi atitudinea corectă faţă de regulile de conduită, de regulamentele de concurs şi deciziile arbitrilor se formează numai în antrenament. 63. Treptele si continutul pregatirii psihologice a sportivilor. Pregătirea teoretică constituie baza asigurării participării conştiente, adecvat orientate a sportivilor în activitatea sportivă. în acest sens se manifestă preocupări de formare şi dezvoltare a unui nivel de instruire şi cultură generală, cunoştinţe generale în domeniul igienei, fiziologiei, biochimiei, psihologiei, precum şi cunoştinţe din domeniul ramurii de sport practicate. De asemenea, se transmit cunoştinţe despre propria persoană, despre calităţile, carenţele şi disponibilităţile de evoluţie în performanţa sportivă. Instruirea psihologică face parte din pregătirea teoretică a sportivilor, vizând cunoaşterea capacităţii sportivului de autocunoaştere şi autoeducaţie. Instruirea o face antrenorul sau medicul, folosind metodele calsice: prelegerea, conferinţa, povestirea, explicaţia, demonstraţia, filme, cu abordarea următoarelor probleme: * ce este psihicul şi principalele lui manifestări; * procese psihice de cunoaştere: senzaţii, percepţie, reprezentare, memorie, gândire, imaginaţie, atenţie * mecanismele reglării voluntare şi afective, calităţile voinţei şi educarea lor; educarea stăpânirii emoţiilor, autocontrolul, conduita în situaţii stresante; * personalitatea şi structura ei; caracteristicile aptitudinilor, temperamentului, caracterului; mijloace de educare; * aspectele şi însemnătatea motivaţiei în învăţare şi obţinerea performanţelor; * căile cunoaşterii de sine şi ale autoeducaţiei; * psihologia grupului şi relaţiile preferenţiale de tip afectiv şi operaţional în grupul sportiv; * tehnici de autoreglare sugestivă şi psihotonă; -tehnica antrenamentului mental; * pregătirea psihică pentru concurs şi pentru un anumit adversar; -psihologia arbitrului şi spectatorilor; -psihologia succesului şi eşecului. Pregătirea tactică reprezintă aplicarea unui sistem de idei, noţiuni şi priceperi la specificul şi variaţiile acţiunilor nntr-o ramură sau probă sportivă. Pricipalul element îl constituie gândirea sportivilor care trebuie să menţină un echilibru între speculaţia teoretică şi aplicarea practică a procedeelor. Gândirea sportivilor se manifestă rapid, intuitiv-concret în concurs dar pe baza prelucrării discursive a datelor, pa baza abstractizării şi generalizării. Tactica reprezintă activitatea mental-acţională de rezolvare a situaţiilor problematice. Factorii psihici implicaţi sunt de ordin: 1. informaţional, spirala pregătirii psihice pentru concurs caracterizându-se tocmai prin prelucrarea adecvată a informaţiilor din afara şi din interiorul sportivului. Dacă informaţia utilă este valorificată, informaţia perturbatoare, falsă, intenţionat răuvoitoare trebuie evitată, dezvoltându-şi capacitatea de a selecta critic informaţiile şi de a rezista la influenţe sugestive care contravin montajelor proprii. Sportivul trebuie sâ înveţe să ecraneze orice informaţie care ar putea sâ-i reducă nivelul de aspiraţie sau încredere în sine. Se poate alcătui un dosar al concursului (al jocului) cu tot ce este reprezentativ informaţional: * obiective; * program-prognoză; * plan concret de pregătire; * precizarea variabilelor motivaţionale-individuale şi colective; * exerciţii speciale; * sarcini de individualizare a pregătirii; * momente de evaluare/control. Aceste aspecte urmează a fi prelucrate în lumina cerinţelor de realizare a unor eficiente stări de preparaţie-dispunere-anticipare-angrenare-modelare-aplicare-adaptare-analiză. Informaţiile din concurs pot fi congruente sau nu cu cele anticipate. Confruntarea dintre anticipat şi prezent poate fi surprinzătoare, deconcertantă şi deci cu efecte de tulburare psihocomportamentală. Informaţiile din concurs (prestart sau din timpul desfăşurării) vor fi incluse în sistem şi vor influenţa mai mult sau mai puţin deciziile. Se vor urmări: situaţiile, comportamentele adversarilor şi alţi factori cu semnificaţie pentru deciziile şi conduitele operaţionale de concurs, prin: atitudini circumspecte, vigilenţă, evaluare critică, calm, încredere. Fiecare pas al demersului pregătirii pentru concurs va ţine seama de complexul de informaţii, utilizându-1 şi în raport de efecte, prin feed-back, operând anumite restructurări în conduită şi în însuşiri sistemul de informaţii utile în paşii următori: 2. decizional, cu caracter de activitate vectorială şi selectivă,/direcţiile şi mijloacele de acţiune fiind determinate de modul de prelucrare şi interpretare a informaţiilor obiective, de nivelul de aspiraţii, motive, precum şi: de situaţii, comportamentul adversarilor. 3. reglatorii: organizarea maximizată a comportamentului prin reglări adaptative-situaţionale şi de rezolvare creatoare a problemelor; orientarea gândurilor spre sarcina de execuţie, fără considerarea reacţiei altora la reuşita sau nereuşita lor; rezolvarea situaţiilor problemă prin exersarea schemelor operaţionale învăţate, aplicate situaţiilor frecvente, folosind algoritmi de rezolvare şi unele forme de transfer pozitiv şi prin căutarea de soluţii originale în care schemele se combină original, se modifică parţial sau sunt abandonate în favoarea , unor conduite noi. 4. Pregătirea tehnică este direcţia în care se aplică datele psihologiei învăţării şi ale formării deprinderilor motrice. Aspectele particulare ale acestei pregătiri depind de varietatea elementelor care urmează a fi însuşite, de mulţimea particularităţilor individuale şi a condiţiilor în care se află cei care învaţă. Metodologia învăţământului programat şi a autoinstruirii au cel mai larg câmp de dezvoltare în acest sens. Fundamentarea psihologică a instruirii tehnice se reflectă de mecanismul învăţării- motrice; Invăţarea perceptiv-motrică (exteroceptivă, proprioceptivă) -învăţarea inteligent-motrică (deprinderi deschise, de tip euristic). Pregătirea fizică generală şi specială priveşte aptitudinile motrice şi psihice pe care trebuie să le deţină şi să le dezvolte sportivii în raport direct cu cerinţele specifice ale ramurii sau probei sportive. Baza acestei pregătiri o constituie cunoaşterea calităţilor sportivilor şi a direcţiei în care acestea trebuie să se dezvolte. Fundamentarea psihologică a pregătirii fizice vizează luarea în considerare: * raportul între fondul genetic aptitudinal şi exersare; -aptitudini motrice şi dezvoltarea intereselor; * coordonarea generală; * kinestezia; * coordonarea segmentară şi generală (care cresc foarte puţin) Pregătirea fizică trebuie raportată la un complex aptitudinal psihomotric, reprezentat de viteză, rezistenţă, îndemânare, dar şi schema corporală, simţul ritmului, orientare în spaţiu, kinestezia, echilibrul, coordonarea generală şi segmentară. Fiecare factor de antrenament are importanţa sa în realizarea performanţei sportive şi de aceea se impune, ca aceştia să nu aibă lacune în realizarea lor. De aceea, oportunitatea factorik de antrenament prevede: * a nu neglija nici unul dintre ei; * fiecare dintre ei să fie dezvoltat la nivel optim la momentul potrivit, aldecvat cerinţelor, situaţiei şi contextului favorabil apariţiei performanţei sportive. 64. Pregatirea psihologica a sportivilor ca factor al antrenamentuli. Factorul psihologic este hotărâtor în obţinerea performanţelor de valoare în marile întrecerii atunci când se înfruntă sportivi cu un ridicat nivel de pregătire tehnică, tactică, fizică. Pregătirea psihologică cuprinde un ansamblu de măsuri generale şi speciale care urmăresc să dezvolte acele trăsături ale psihicului sportivului care sunt solicitate de activitatea sportivă şi-l fac pe acesta capabil să realizeze cele mai însemnate progrese în antrenament şi cele mai bune performanţe în concurs. Pregătirea psihologică este necesară din următoarele considerente: -pentru că în activitatea de antrenament şi concurs este angrenată întreaga personalitate a sportivului şi fără participarea lui conştientă, fără a-şi antrena, gândirea, pasiunile, interesele, fără a face eforturi de voinţă nu sunt posibile performanţe scontate; * formează sportivilor capacitatea de a se regla singuri, de a se conduce, de a se autoforma; * dezvoltă capacitatea sportivilor de a învinge greutăţile specifice activităţii lor, de a-şi mobiliza resursele fizice şi psihice la momentul oportun; * contribuie la o adaptare largă şi variată a întregii comportări a sportivului la situaţiile schimbătoare şi neobişnuite din antrenament şi concurs. Această adaptare se realizează: * în legătură cu posibilitatea (care se cultivă la sportivi) de a folosi procedeele tehnico-teoretice în modul cel mai eficace; * în legătură cu posibilitatea de a-şi stăpâni emoţiile negative sau unele reacţii explozive care influenţează negativ comportamentul; * contribuie la creşterea performanţelor, la formarea corectă a deprinderilor motrice, tehnice şi tactice şi asigură tonusul necesar obţinerii rezultatelor proiectate; * îl pune pe sportiv în situaţia de a-şi planifica şi conduce acţiunile 1n raport cu cele ale adversarului şi cu condiţiile întrecerii, prin flexibilizarea comportamentului. Treptele pregătirii psihologice, în conformitate cu concepţia lui M. Epuran, sunt: -pregătirea psihologică de bază; , -pregătirea psihologică specială de ramură; -pregătirea psihologică pentru concurs. Pregătirea psihologică de bază cuprinde măsurile de ordin educativ, orientate spre dezvoltarea multilaterală a personalităţii sportivului, asigurarea unui nivel cultural ridicat, trăsături morale superioare. Educaţia intelectuală, morală, estetică, formarea aptitudinilor, a trăsăturilor de caracter, dezvoltarea intereselor superioare, alcătuiesc principalul conţinut al acestui aspect al pregătirii psihologice. Pregătirea psihologică specială de ramură cuprinde dezvoltarea, cu precădere, a calităţilor şi însuşirilor psihice solicitate de activitatea sportivă specifică, de ramură sau de probă. Fiecare ramură de sport pretinde anumite însuşiri care, deşi prezente, trebuie dezvoltate până la perfecţiune. Spre exemplu, săritorul cu schiurile trebuie să manifeste curaj, simţ al orientării, mişcării corpului în spaţiu, calm, stăpânire de sine; boxerului i se cere curaj, spirit de observaţie, spirit de iniţiativă, rapiditate în gândire şi acţiune, capacitate de stăpânire. Pregătirea psihologică pentru concurs se face, în mod special, în vederea unei anumite întreceri şi cuprinde măsurile care au drept scop să-1 pună pe sportiv în cea mai favorabilă stare necesară obţinerii succeselor în faţa adversarului. Laturile pregătirii psihologice: intelectuală, afectivă, volitivă, particularităţi psiho-individuale (aptitudini, interese, atitudini, temperament, caracter) vizează şi sunt implicate pe toate treptele (menţionate) ale pregătirii psihologice. Conţinutul pregătirii psihologice c astă din dezvoltarea şi educarea calităţilor din domeniul intelectual, afectiv, volitiv şi a trăsăturilor personalităţii. Sub aspect intelectual sunt vizate următoarele capacităţi: spirit de observaţie, concentrarea atenţiei, stabilitatea şi mobilitatea ei, profunzimea, supleţea, rapiditatea gândirii, imaginaţia reproductivă şi creatoare, , memoria mişcării şi cea topografică; Sub aspect afectiv: rezistenţa la emoţii negative, sentimente superioare (morale, intelectuale şi estetice) În plan volitiv: orientarea spre scop, spiritul de independenţă, de iniţiativă, hotărârea, spiritul de disciplină, stăpânirea de sine, curajul, bărbăţia, dârzenia, perseverenţa. Trăsături de personalitate: aptitudini speciale pentru sportul ales, maturizarea temperamentală, trăsături pozitive de caracter, cultivarea intereselor pentru activitatea sportivă. Problemele pregătirii psihologice: * Satisfacerea exigenţelor sportului de performanţă la nivel internaţional, aşa cum se manifestă el în prezent, depinde în mare măsură de calităţile psihice şi participarea psihică a celor care practică diverse ramuri sportive; * în condiţiile impuse astăzi performanţei este necesară pe lângă o pregătire comună tuturor sportivilor şi o strictă individualizare realizată în sens profesionist; * Individualizarea pregătirii pp. abordarea psihologică a sportivului, pornind de la studierea personalităţii acestuia; * Planificarea, organizarea, analiza muncii unui sportiv ţin cont de personalitatea lui, calităţile psihomotrice, fizice; * Cele mai semnificative aspecte ale pregătirii sportivilor, aşa cum le resimt antrenorii, sunt: * formarea rezistenţei psihice la stres şi a deprinderilor de a soluţiona situaţiile neprevăzute; * aprecierea şi îmbunătăţirea nivelului calităţilor psihomotrice: timp de reacţie, oportunitatea reacţiei, viteza de învăţare motrică; * reglarea şi autoreglarea tensiunii emoţionale în perioada precompetiţională şi competiţională; * determinarea profilului personalităţii sportivului privind aptitudinile, temperamentul, caracterul, care pot influenţa comportamentul acestuia în antrenament şi concurs; * metode de refacere psihologică; * studii asupra relaţiilor interpersonale în echipă, relaţii formale şi informale determinarea locului şi popularităţii sportivului în echipă: liderul formal-informal, de joc, căpitan de echipă, afectiv; * analiza solicitărilor psihice în antrenament şi competiţii; * rezolvarea conflictelor interioare sau între sportivi, între sportivi şi antrenor; Procesul de pregătire psihologică este organizat şi planificat în raport cu particularităţile sportivului, întrucât performanţa este asigurată în primul rând de omul-sportiv, supus unui anumit tip de efort, cu solicitările biologice şi psihologice, uneori la limită, pe care el le suportă de o manieră particulară. Cunoaşterea sportivului se impune să se facă pe mai multe planuri simultan, multidisciplinar, de către echipe complexe în care conlucrează antrenorul, metodistul, medicul, fiziologul, biochimistul, psiholog. Abordarea ştiinţifică a antrenamentului şi evitarea risipei inutile de efort fizic şi psihic impune obiectivizarea procesului de antrenament, raţionalizarea mijloacelor de pregătire, standardizarea lor şi algoritmizarea pregătirii. De aceea, este nevoie de muncă în echipa multidisciplinară. Principiul care călăuzeşte o astfel de abordare prevede că trebuie cheltuită întreaga porţie de energie necesară şi numai porţia necesară şi nimic mai mult, pentru o eficienţă şi un randament optim al sportivului. Acest principiu impune ca cerinţe: 1. în pregătire, sportivul trebuie să consume întreaga energie necesară cerută de eficacitate, iar economicitatea şi randamentul său, constau în a nu consuma mai mult decât este nevoie. Aceasta înseamnă abordarea ştiinţifică a antrenamentului şi competiţiei. 2. Proiectarea, programarea şi planificarea efortului în etapele de pregătire este necesar să ţină cont de legea efortului minim care presupune dispariţia efortului inutil, economie de mijloace, timp, energie în procesul de antrenament. Legea efortului minim aminteşte că ponderea logicii cantităţii este în raport cu logica calităţii; nu orice pregătire atrage după sine dezvoltarea sportivului ci numai aceea care, prin intermediul antrenamentelor, este concepută şi proiectată să se desfăşoare ca un proces acţionai integral impus de competiţie. Modelului acţional integral ce. sportivilor, în condiţiile fiecărui sport, capacitate de sincronizare şi simultaneitate a celor trei momente ale actului integral, şi anume: 1. recepţia situaţiei şi a contextului: 2. prelucrarea şi decizia optimă; 3. executarea acţiunii motrice adecvată primelor două. Astfel abordarea pregătirii juniorilor în termenii modelului acţionai integral ne permite să depistăm suportul pe care se va sprijini viitoarea performanţă a sportivilor seniori. Dacă îndeplinim exigenţele acestor orientări se evită încă de la început unele greşeli în pregătirea. Se pune o întrebare: Antrenorii, adică noi toţi de aici, greşim în pregătirea sportivilor sau în relaţiile cu aceştia? Sau în alte situaţii? Răspunsul este unul singur. Da, greşim! Iar greşelile noastre pot fi, în general, de cel puţin trei feluri: 4. greşeli pe care le comitem şi ne dăm seama imediat ce le-am comis şi îndreptăm situaţia pe loc; 2. greşeli pe care le facem şi le conştientizăm după câteva ore, zile sau săptămâni. Acestea ne fac mai înţelepţi, ne măresc experienţa dar nu mai pot ameliora sau anula efectul lor momentan. Dar pot fi evitate în viitor; 3. greşeli pe care le comitem şi nu le conştientizăm niciodată. Aici intervin limitele noastre în faţa complexităţii problemelor cu care ne confruntăm Antrenamentele, indiferent dacă vizează pregătirea fizică, tehnică tactică sau refacerea, duc nemijlocit şi la intensităţi ce vizează capacitatea de adaptare a sportivilor, ceea ce impune să acţionăm şi asupra dezvoltării lor din punct de vedere psihic: când se acţionează pentru dezvoltarea îndemânării, vitezei, rezistenţei sau forţei în regim de volum şi intensitate, cu siguranţă se dezvoltă şi capacitatea psihică - voinţă, stabilitate emoţională, rezistenţă psihică, tenacitate. În acest context, antrenorul nu mai este doar un factor ce acţionează între sportiv şi învăţarea tehnicii, tacticii etc, ci trebuie să se preocupare de a cultiva, la fiecare sportiv, o stare psihică optimă, concordanţă cu situaţii din antrenamente şi competiţii, în interiorul fiecărui sportiv descoperindu-se &kk reuşitei în performanţă, reprezentată de motivaţii-aptitudini-atitudini. Sunt identificate trei categorii de factori care condiţionează, determină şi influenţează performanţa sportivă. Apariţia marii performanţe impune, cu necesitate, existenţa şi dezvoltarea tuturor factorilor enumeraţi în cele trei categorii. în prima categorie-factorii infrastructurali (generali) au în vedere: * factorul material care se referă la existenţa condiţiilor materiale necesare practicării sportului: săli de pregătire, terenuri cu anexele lor, echipament, concursuri, transport, motivaţii materiale, premieri etc: * factorul uman presupune sportivi talentaţi, antrenori talentaţi şi capabili, sponsori binevoitori; * factorul conducere impune management de bună calitate, organizare, planificare privind pregătirea sportivilor şi obiectivelor de performanţă, efectuarea planificării, feed-back-uri, prospectare-prognoze, valorificarea experienţei acumulate, dezvoltare etc; * factorul cercetare presupune identificarea problemelor, ipoteze, culegere şi prelucrare de date, rezolvarea problemelor, aplicarea în practică a concluziilor, presupune eficienţa, optimizarea pregătirii; cercetarea îşi propune să rezolve obiectivizarea, raţionalizarea, standardizarea, algoritmizarea pregătirii şi mijloacelor de pregătire; * factorul social şi psihosocial se referă la crearea unui climat optim de lucru, sănătos şi motivant la nivelul sportivilor, în scopul apariţiei marilor performanţe. Categoria a doua şi a treia de factori, constituie factori ai antrenamentului modern. Antrenamentul modern sau antrenamentul total (după M. Epuran) aşa cum s-a impus el în ultimele decenii, cuprinde două părţi distincte şi anume: 1. Antrenamentul propriu-zis (clasic): * pregătirea fizică; * pregătirea tehnică; * pregătirea tactică; * pregătirea teoretică; * refacere-recuperare; 2. Antrenamentul psihologic compus din: * antrenamentul de psihoreglare; * tehnici de relaxare; * tehnici de reglare a respiraţiei; * tehnici de concentrare pe acţiune. * antrenamentul mental * antrenamentul invizibil. Antrenamentul psihologic presupune * formarea deprinderilor de bază, la nivelul fiecărui sportiv, în vederea efectuării antrenamentului psihoreglator, precum: relaxarea tip Jacobson, care implică relaxarea analitică (musculară) şi relaxarea tip Schultz-relaxarea globală-sintetică a întregului corp; * concentrarea atenţiei pe acţiune tehnică şi tactică; * tehnici de reglare a respiraţiei: * liniştitoare (4-4-2); activatoare (4-2-4). Antrenamentul motivaţional îşi propune formarea scopurilor, obiectivelor, apropiate, intermediare, îndepărtate, finale; obiectivelor secundare; obiective principale; programarea mentală a scopurilor în funcţie de priorităţi; interogarea sportivului despre obstacolele lui, despre limitele sale. Antrenamentul invizibil are în vedere stimularea următoarelor tipuri de energie: * fizică-hrană, aer, căldura şi lumina soarelui, calitatea acestora şi aspectul ecologic; * neuropsihică: somnul natural; * cosmică: preluarea radiaţiilor benefice din mediul ambiant. Antrenamentul invizibil mai presupune: * obiceiuri igienico-sanitare: orele de masă, ce se mănâncă, cum se mănâncă, când se mănâncă (în relaţie cu efortul din antrenament); * obiceiuri sexuale; * obiceiuri de odihnă: nocturn; condiţii ambientale benefice odihnei; timpul afectat odihnei; * obiceiuri de refacere-frecvenţa şedinţelor de refacere şi conţinutul acestor şedinţe: oxigenarea, hidromasajul, electromasajul, stretching-ul, medicamentaţia licită (care urgentează refacerea): săruri minerale de sodiu, potasiu. Antrenamentul mental este parte a antrenamentului total care continuă şi poate înlocui, chiar, antrenament practic. Antrenamentul mental sau ideomotor este procesul de menţinere şi consolidare a reprezentărilor ideomotrice a mişcărilor şi acţiunilor, având ca efect activarea formaţiilor neuromusculare şi, implicit, creşterea eficienţei lucrului practic. Secenov a demonstrat că dacă cineva se gândeşte la o mişcare, în muşchii săi se produc modificări de tonus, inervaţie, influx sangvin care pot fi obiectivate prin înregistrări de tipul eleetromiogramei, electrodermogramei, platismogramei, pneumogramei, retinogramei, electroencefalogramei. Se realizează prin repetări, exersări în reprezentare care conduc ia modificări la nivel neuromuscular şi deci, la îmbunătăţirea indicilor funcţionali psihomotrici. Se practică în vederea consolidării şi perfecţionării execuţiei de către sportivi care şi-au însuşit tehnica de bază şi au capacitate de conştientizare. Se impun a fi respectate următoarele condiţii: * sportivul să aibă un nivel satisfăcător de însuşire a mişcărilor şi acţiunilor; * sportivul trebuie învăţat să se concentreze asupra execuţiei şi să şi-o reprezinte; * sportivul trebuie obişnuit să efectueze 10 minute, zilnic, dupS antrenamentul practic; * sportivul trebuie să-şi precizeze asupra căror aspecte, detalii ale mişcării se va concentra într-o anumită şedinţă; * sportivul să controleze, în antrenamentul practic, valoarea celor reprezentate. 65. Echipa sportiva ca grup social. Numărul membrilor şi implicarea acestora în grup reprezintă o caracteristică fundamentală a societăţii. Cele mai importante trăsături ale grupurilor sunt: o identitate colectivă, un scop comun, modele structurate de comunicare, interdependenţă personală şi a sarcinilor şi atracţia interpersonală. Numeroase exemple sunt convingătoare pentru modelele structurate de interacţiuni care se elaborează în cadrul unei echipe sportive. Tacticile de blocare interrelaţionate pentru diferite jocuri ofensive şi responsabilităţile defensive sub diferite distribuiri ale membrilor în echipă reprezintă interacţiuni unice în îndeplinirea sarcinii în cadrul unei anume echipe. Orice nou-venit într-o echipă de fotbal are nevoie de un anumit timp pentru a deveni complet familiarizat cu sistemul său specific. Grupurile sunt dinamice sau statice, ele experimentează interacţiune şi activitate. Membrii săi pot să se armonizeze sau pot predomina conflictele şi tensiunea, comunicarea poate fi excelentă între lideri şi membri, alteori poate să nu existe, angajamentul privind obiectivele şi scopurile grupului poate varia în timp. Toate aceste variaţii reprezintă manifestări diferite ale unei proprietăţi specifice, fundamentale, care este numită coeziune. Într-o definiţie timpurie, clasică, avansată de Festinger, Schachter şi Back, coeziunea era privită ca fiind suma forţelor care îi face pe membri să rămână într-un grup. Ulterior, o a doua definiţie clasică a fost propusă de Gross şi Martin, care considerau coeziunea caftind rezistenţa grupului la forţe care încearcă să-l dezbine. Recent, Carron a propus ca definiţie pentrucoeziune procesul dinamic care se reflectă în tendinţa grupului de a rămâne unit pentru atingerea scopurilor şi obiectivelor sale. În această din urmă definiţie, utilizarea cuvântului dinamic ne anunţă că felul în care fiecare membru al grupului simte ceva pentru ceilalţi şi faţă de grup în aceiaşi măsură, scopurile şi obiectivele sale se pot modifica în timp şi odată cu experienţele. în general, cu cât grupurile se menţin mai mult, cu atât mai puternice devin legăturile din interiorul lui. Scopurile şi obiectivele grupurilor sunt complexe şi variate, de aceea coeziunea are mai multe dimensiuni, ea fiind percepută în moduri diferite de către diferite grupuri şi de către membrii acestora. S-a propus ca aceste percepţii multidimensionale ale grupului să fie organizate şi integrate de către membrii individuali în două categorii: * integrarea în grup, reprezintă percepţia fiecărui individ asupra grupului ca un tot unitar, ca o mulţime sau un colectiv; * a doua categorie, atracţiile individuale către grup, reprezintă atracţiile personale ale fiecărui individ către grup. Ambele categorii de percepţii ale gradului de unitate din cadrul grupului se manifestă în două direcţii principale: în legătură cu sarcina grupului şi în funcţie de aspectele sociale ale grupului. Deoarece coeziunea este multidimensională, o mare varietate de factori contribuie la dezvoltarea sa. Un cadru de referinţă, propus de Carron, poate fi utilizat pentru a organiza aceşti fact. în patru mari categ: 1. factorii situaţionali de mediu, arată că mediul social, mediul fizic şi aspectele variate ale grupului contribuie la coeziune; 2. caracteristicile fiecărui membru al echipei influenţează, de asemenea, natura şi gradul de coeziune care se dezvoltă; 3. factorii de conducere, arată că stilurile de decizie, comportamentele liderilor şi relaţiile lider-membri influenţează coeziunea grupului; 4. factorii de echipă, reprezintă aspectele bazate pe grup care produc legături mai strânse, sentimentul de "noi", 1.Factorii situaţionali * Indivizii care se găsesc într-o proximitate apropiată care îi dispun fizic în contact unii cu alţii, au o tendinţă mai mare de a se lega unii de alţii. * distinctivitatea. O mulţime de indivizi devin mai separaţi, mai distincţi unul de altul, având sentimentul de unicitate şi de unitate crescând continuu. In mod tradiţional, distinctivitatea este realizată prin intermediul uniformelor şi motto-urilor echipei, prin ritualuri speciale de iniţiere, prin acordarea de privilegii speciale sau prin solicitarea unor sacrificii speciale. Mulţi dintre factorii care îi disting pe sportivi de restul populaţiei sunt consideraţi garantaţi. Aceşti factori includ programe intensive de pregătire pe tot timpul anului şi timp redus pentru activităţile sociale sau angajări cu normă redusă. Antrenorul trebuie să accentueze astfel de factori pentru a dezvolta un sentiment mai puternic de apartenenţă la categoria oamenilor comuni. * Mărimea echipei este asociată, de asemenea, cu dezvoltarea coeziunii. Unele cercetări au arătat că există o relaţie strânsă între coeziunea socială şi mărimea echipei în echipele de baschet. Grupurile de mărime medie au arătat cea mai mare coeziune. 2.Factorii personali ► similaritatea: similaritate în atitudini, aspiraţii, angajamente şi capacităţi. După cum a observat Zander: Păsările de acelaşi fel zboară în acelaşi stol şi creează o entitate mai distinctă astfel. Similaritatea sub toate aspectele poate să nu fie realizată în sporturile pe echipe; în majoritatea echipelor, diferenţele de personalitate, etnie, rasă, condiţie socială, capacităţi şi mulţi alţi factori sunt inevitabile. Ceea ce trebuie să facă antrenorul este să lucreze pentru a dezvolta o similaritate în ceea ce priveşte atitudinea faţă de factori cum ar fi: atingerea unei performanţe a grupului, anticiparea unui anumit comportament individual, codul comportamentului la antrenamente, meciuri şi în situaţiile care nu au legătură cu mediul sportiv. ► satisfacţia individuală: derivă din multe surse ale activităţii sportive:calitatea competiţiei , întâlnirea oportunităţilor de întreţinere a interacţiunilor sociale cu coechipierii; sportivii trebuie, de asemenea, să simtă că îşi perfecţionează aptitudinile, pentru că altfel nu sunt satisfăcuţi; satisfacţia rezultă din recunoaşterea valorii personale de către ceilalţi părinţi, antrenori, coechipieri, colegi de şcoală şi public; de asemenea, relaţia sportivului cu antrenorul său este o altă potenţială sursă de satisfacţie/insatisfacţie. Când aceste elemente sunt satisfăcute, coeziunea este asigurată. ► angajarea faţă de echipă: o tehnică de promovare a angajării este de a avea membri în echipă mai satisfăcuţi sau mai prestigioşi care să facă sacrificii personale pentru grup; aceasta nu numai că produce un sentiment de angajare şi implicare în fiecare individ, ci arată şi celorlalţi membri ai echipei cum este perceput prestigiul echipei de către membrii importanţi ai grupului. 3.Factorii de conducere Relaţiile dintre antrenor, sportivi, coeziune şi performanţă sunt complexe, într-o revoltă, de ex., coeziunea este ridicată, relaţia lider-subordonat este slabă, liderul este exclus din grup şi performanţa, din punct de vedere organizatoric, este şi ea slabă. Un exemplu de relaţie complexă apare când liderul se implică în grup îft ceea ce priveşte coeziunea; acest lucru putând crea probleme. Percepţiile pe care le are un grup despre el însuşi, despre alte grupuri şi/sau despre cei care fac parte dintr-un grup devin uneori deformate în cazurile în care coeziunea grupului estf mare. Grupul tinde să aibă percepţii extrem de favorabile despre membrii săi şi saşi supraestimeze contribuţiile, importanţa şi performanţa; de asemenea, grupul tinde să subestimeze contribuţiile, importanţa şi performanţa altor grupuri sau a persoanelor care nu fac parte din grup. Aceste percepţii pot duce la apariţia unor dificultăţi pentru un lider proaspăt numit în funcţie, cum ar fi un antrenor. Noul lider poate să nu fie acceptat imediat şi orice schimbare propusă în antrenamentele existente poate fi întâmpinată cu rezistenţă. Stilul de decizie al unui antrenor poate influenţa nivelul coeziunii echipei. Membrii echipei se angajează mai persistent în comportamente, cu o intensitate mai mare şi pe o durată mai mare de timp atunci când au avut posibilitatea să participe la luarea deciziilor; un stil de decizie democratic este mai indicat pentru coeziunea grupului decât un stil de decizie autocratic. Compatibilitatea dintre antrenori şi sportivi, între sportiv şi echipă ca întreg este, de asemenea, legată de nivelul de coeziune. Carron şi Chelladura au testat sportivi şi antrenori din echipele de baschet şi lupte în ceea ce priveşte motivaţiile lor faţă de activităţile grupului. Cele trei orientări examinat erau: sarcina (indivizii sunt motivaţi faţă de scopurile grupului), propria persoană (indivizii sunt motivaţi faţă de recompensele şi realizările personale) şi afiliere (indivizii sunt motivaţi să dezvolte şi să menţină relaţii armonioase în cadrul grupului). 4.Factorii de echipă Atunci când un grup de indivizi sunt împreună pe terenul de antrenament,'la prima şedinţă de pregătire sau la întâlniri organizatorice din afara sezonului, încep să se manifeste o mulţime de aspecte structurale caracteristice grupurilor. Elementele care formează structura unui grup sunt: poziţia, statutul rolurile şi normele. Acestea rezultă din interacţiunile dintre membrii individuali/din percepţiile lor asupra celorlalţi şi din aşteptările pe care le au pentru ei înşişi, pentru alţi indivizi şi pentru grup. Apariţia acestor caracteristici structurale este inevitabilă şi esenţială în cazul în care mulţimea de indivizi urmează să devină un grup mai coeziv. Dintre caracteristicile structurale care au importanţă deosebită sunt: poziţiile, rolurile şi normele în grup. ► Poziţiile în grup se referă la situaţiile în care anumite colective de indivizi se întâlnesc regulat, oamenii ocupă un anumit spaţiu geografic, aspect care contribuie, el singur, la o anumită continuitate şi unitate şi la dezvoltarea percepţiilor de noi versus ei. In studiul lui Carron şi Spink instructorii de culturism au formulat principiul potrivit căruia stabilitatea poziţiei contribuie la coeziune şi la strategii şi tehnici avansate pentru echipele lor. ► Rolul reprezintă o serie de comportamente care sunt aşteptate din partea ocupanţilor unor poziţii specifice în cadrul grupului. Astfel, când ne gândim la rolul antrenorului, ne vin în minte o serie de aşteptări faţă de comportamentele acestuia: instruirea sportivilor; stabilitatea unor dispozitive ofensive şi defensive ale echipei; comunicarea cu oficiali, presa şi publicul general; organizarea antrenamentelor. În cadrul fiecărui grup există roluri formale şi informale. Roluri formale sunt acelea stabilite de către grup sau organizaţie, antrenorul, căpitanul echipei şi managerul fiind ex. de roluri explicite de conducere în cadrul unei echipe. Atacantul în volei; atacantul, apărătorul şi mijlocaşul în baschet; cel care introduce mingea în grămada de jucători în rugbi, sunt exemple de roluri explicite. Echipa sportivă ca grup social, solicită jucători specifici pentru a îndeplini fiecare din aceste roluri. Astfel, jucătorii sunt instruiţi sau recrutaţi pentru aceste roluri şi aşteptări specifice sunt exprimate pentru comportamentul lor. ► Rolurile informale evoluează ca rezultat al interacţiunilor ce au loc între membrii grupului. Cercetările au arătat că eficienţa grupului este mărită atunci când fiecare membru al echipei îşi înţelege rolul, ceea ce se numeşte claritatea rolului, îşi acceptă rolurile, ceea ce se numeşte acceptarea rolului şi încearcă să-şi îndeplinească rolurile cât pot ei mai bine, ceea ce se numeşte performanţa rolului. Claritatea rolului, acceptarea rolului şi performanţa rolului sunt asociate cu coeziunea sarcinii şi cu coeziunea socială. Rolurile pe care trebuie să le îndeplinească fiecare jucător trebuie să fie precizate clar; cererile comportamentale ale unui rol trebuie să fie exprimate cât mai explicite posibil deoarece, după cum a subliniat Merton, ocupanţii unui rol au, în general, o perspectivă diferită asupra solicitărilor rolului faţă de ceilalţi membri ai grupului. Acceptarea rolului este, de asemenea, bine să stabilească orice contigente asociate cu performanţa rolului, acceptarea rolului fiind intensificată când antrenorul minimalizează diferenţele de statut între roluri. Atât claritatea rolului, acceptarea rolului şi coeziunea grupului pot fi îmbunătăţite printr-un program eficient de stabilire a scopurilor. Stabilirea scopurilor are 3 funcţii imp.: -direcţionează atenţia jucătorului şi acţiunile lui către comportamente adecvate; -motivează pe fiecare jucător în vederea dezvoltării de strategii pentru atingerea scopului; -contribuie la creşterea interesului în activitate, şi duce la efort prelungit. ► Prezenţa normelor este, de asemenea, asociată cu coeziunea ridicată. O normă reprezintă un standard de comportament care este aşteptat din partea membrilor grupului. Ele pot fi irelevante pentru o sarcină sau relevante pentru aceasta; în ambele cazuri, o normă reflectă consensul grupului în legătură cu comportamentele care sunt acceptate. Tratamentul pe care îl primesc managerul echipei sau instructorii din partea sportivilor este un exemplu de normă irelevantă pentru sarcina de îndeplinit. Relaţia între prezenţa normelor în grup şi gradul de coeziune a grupului este circulară. Dezvoltarea normelor contribuie la dezvoltarea coeziunii. în cazul unei coeziuni mari a grupului, există, de asemenea, şi o conformare crescută la standardele de performanţă şi comportament ale grupului respectiv. Un grup recent format are o influenţă minimă asupra membrilor săi dar pe măsură ce grupul se dezvoltă şi devine mai unit, creşte şi aderenţa la normele de comportament. Eşecul în conformarea la norme poate duce la diferite sancţiuni sau tipuri de pedepse. Grupul poate controla totalitatea interacţiunilor pe care le permite membrilor, gradul lor de implicare în luarea deciziilor şi acceptabilitatea lor la recompensele de sarcină şi la cele sociale. Un aspect important al normelor grupului este stabilitatea lor. A fost demonstrat, experimental, că o normă arbitrară poate persista timp de patru sau cinci generaţii după ce jucătorii originali au fost scoşi din echipă. Astfel, dacă o echipă sportivă dezvoltă norme negative cum ar ti comportament abuziv faţă de oficiali sau faţă de alţi membri ai echipei, o atitudine permisivă în ceea ce priveşte antrenamentul, un sprijirţ în vederea realizării scopurilor personale (nu cele ale echipei), atunci acele norme pot persista pe timpul a câteva sezoane, numai dacă nu se iau măsuri pentru a le elimina. Stabilirea unor norme de grup pozitive este extrem de importantă în sporturile pe echipe, mai ales dacă este vorba de o normă necorespunzătoare. O tehnică care a fost folosită cu succes este să se apeleze la liderii formali şi informali ai grupului ca agenţi activi. Dacă liderii grupului, alături de antrenor, acceptă şi aderă la anumite standarde şi alţi membrii ai grupului îi vor urma. În unele situaţii liderii grupului pot fi rezistenţi la schimbare. Aceasta reprezintă o problemă, deoarece în echipele sportive liderii formali şi informali sunt de, obicei, cei mai calificaţi. Dacă acesta este cazul, antrenorul trebuie să decidă cât de important este noul standard pentru succesul pe termen lung al echipei. Dacă noul standard este considerat foarte important, antrenorul trebuie să elimine pe acei membri ai echipei care se împotrivesc. Zander discutat un număr de alte metode pentru stabilirea şi întărirea standardelor grupului. Unele propuneri, avansate de Zander pentru liderul de grup, includ următoarele: * Să arate fiecărui membru al echipei cum pot standardele grupului să contribuie la realizarea calităţii dorite a echipei, a unei performanţe maieficientă şi a unui sentiment mai puternic de unitate; * Să sublinieze tuturor membrilor echipei cum pot să contribuie la succesul echipei prin realizările lor în sensul dezvoltării şi menţinerii standardelor; * Să creeze o metodă de verificare a aderenţei la standardele de grup şi apoi să îi recompenseze pe acei membri ai echipei care aderă şi să îi sancţioneze pe aceia care nu aderă la standarde. 66. Liderul in echipa sportiva – trasaturi, functii. Liderul este expresia maximei atracţii între persoanele din grup. A fi lider nu este doar o caracteristică individuală, mai degrabă poate fi considerat ca un complex social de conducere ce poate fi definit ca procesul comportamental de influenţă individuală şi formaţiile orientate spre a-şi atinge ţinta. Din punct de vedere teoretic modelul de conducere a lui Fielder este centrat în jurul performanţelor şi evidenţiază relaţiile între persoane şi dependenţa de situaţii Situaţia este favorabilă când implică căldură, un lider capabil; o structură clară şi bine definită a modului de lucru impus: un lider aflat pe o poziţie superioară. Dimpotrivă, situaţia este mai puţin favorabilă dacă conducătorul nu este apt, programul nu este bine definit, o forţă scăzută Modelul lui Chelladurai, prin figura reprezentată considera semnificativă corelaţia dintre situaţie, lider şi schimbările ce intervin între membrii echipei şi lider, rolul pe care îl are în grup şi realizările obţinute. Chelladurai şi Carron au eşuat în încercarea lor de a găsi o relaţie stabilă, aşteptată între experienţa sportivă şi modelul comportamental al liderului. Martens şi Peterson au demonstrat că cei ce dovedesc o mare coeziune în echipă câştigă în mai multe competiţii decât acolo unde nu prea există înţelegere. În alt studiu Martens and Peterson au urmărit rezultatele coeziunii de grup şi au observat că însuşi sucesele obţinute consolidează relaţiile din echipă în comparaţie cu insuccesele. Mulţii autorii au citat definiţiile clasice ale lui Festinger, Schachter şi Back despre coeziune ca o legătură supremă în care forţele se reunesc şi care se manifestă asupra membrilor pentru a rămâne în echipă. Carron definea coeziunea ca un proces dinamic ce reflectă tendinţa membrilor unui grup de a se lega şi de a rămâne uniţi în scopul obţinerii succeselor şi atingerii obiectivelor propuse. Mediul ambiant, de personalitate şi factorii de conducere contribuie ia stabilirea relaţiilor, caracteristicilor normelor şi stabilitatea grupului. Toţi aceşti factori contribuie la coeziunea despre care Carron afirmă că este mai mult un proces dinamic decât o caracteristică statică. Carron, în studiul său, diferenţiază două laturi de coeziune: * coeziunea ca obiectiv propus ce reliefează strânse conexiuni în echipă şi performanţe previzibile; * coeziunea socială care se referă la grija reciprocă între membrii echipei (prietenia, afiliaţia, suport social şi emoţional). Definiţia spiritului de echipă este reprezentată de sinergie şi confluenţă. Sinergia reprezintă energia creativă a grupului de indivizi a căror putere, combinată cu abilitate este mai mare decât a oricărui individ. Confluenţa este sentimentul de apartenenţă al fiecărui membru la echipă. Eficienţa liderului Incă nu există o definiţie general acceptată a conducerii şi nici nu există o înţelegere clară a ceea ce distinge liderii de succes de aceia care reuşesc mai puţin. Unele autorităţi în domeniu definesc conducerea drept procesul comportamental al influenţării activităţilor unui grup organizat în vederea atingerii anumitor scopuri. Alţii definesc conducerea doar ca procesul în care o persoană influenţează pe altele pentru a face ce doreşte aceasta. Schein sugerează că oamenii se conformează din cauza existenţei contractului psihologic; această ipoteză implică faptul că indivizii fac multe lucruri deoarece consideră că trebuie să le facă pentru că aşteaptă să fie răsplătiţi sub forma unor remuneraţii, laude sau privilegii: sportivul care se conformează dorinţelor şi cererilor unui lider ar putea să se aştepte să câştige, să fie apreciat pozitiv, să ajungă să joace sau să dobândească un statut superior. în principal Lucrările lui Hendry şi Ogilvie şi Tuzko au stabilit tipul antrenorului ca fiind o persoană care simte nevoia să deţină controlul şi care este inflexibilă, domină şi inhibată emoţional. Sage nu a contestat aceste descoperiri, care, aparent, indică faptul că antrenorii sunt extrem de autoritari, dogmatici şi manipulatori. Obiecţiile lui Sage se bazau pe numărul mic de situaţii şi de tehnicile aplicate. Profilul unei personalităţi autoritare merită o explicaţie şi o înţelegere suplimentară deoarece el este o descriere tipică a conducătorului sportiv. Persoanele autoritare evită, în general, situaţiile neorganizate pentru că astfel de situaţii sunt percepute ca fiind periculoase. Incapacitatea de a face faţă situaţiilor ambigue poate rezulta din faptul că o persoană autoritară poate avea în mod stereotip răspunsuri învechite pentru condiţii şi stimul noi, chiar dacă aceste răspunsuri duc la rezultate mai puţin satisfăcătoare. Teorii behavioriste A fost dezvoltat un sistem de clasificare conform căruia liderii au fost descrişi ca fiind autocraţi sau dictatoriali; participativi sau democratici; laissez-faire sau permisivi. Interesul pentru comportamentului liderului a fost manifestat, iniţial, de către cercetătorii de la Universitatea de Stat din Ohio, interesaţi de identificarea caracteristicilor comportamentale ale liderilor în raport cu eficienţa grupului. O primă caracteristică este consideraţia, iar cea de-a doua structura de iniţiere. Consideraţia reflectă relaţiile profesionale în care există încredere reciprocă, respect pentru ideile celorlalţi şi atenţie pentru sentimentele altor persoane. Liderii care au dat dovadă de multă consideraţie au avut un raport bun şi o bună comunicare cu ceilalţi. Structura de iniţiere se referă la modul în care liderii îşi definesc şi structurează rolurile pentru atingerea scopurilor. Liderii care au demonstrat un înalt grad de structură de iniţiere au fost dinamici în conducerea activităţilor de grup, în comunicare, programare şi experimentarea unor idei noi. Exprimarea în cât mai puţine cuvinte. Este constatat că multe persoane îşi exagerează rolul de antrenor .De aceea este preferabil, în procesul de pregătire, să se comunice pe scurt analiza necesară pentru fiecare corecţie, să se demonstreze concret şi apoi să se aplice exerciţii adecvate; Simţul umorului. Deşi acest comportament este dezirabil, un antrenor eficient trebuie să nu facă abuz de umor. Umorul implică inteligenţă pentru descoperirea unor semnificaţii sau conexiuni care nu se impun percepţiei nemijlocite; descoperirea lor generează bună dispoziţie colectivă; Utilizarea psihologiei individuale implică tratarea fiecărui membru al echipei ca pe o individualitate cu nevoile lor diferite, şi modalităţi particulare de a le satisface; Competenţa tehnică. Orice sportiv doreşte să înveţe şi înţeleagă corect dinamica mişcărilor, strategiile şi principiile fundamentale ale fiziologiei exerciţiului, deprinderile motorii şi procesele psihice Aprecierea sociologiei echipei. Antrenorul trebuie să cunoască sintalitatea echipei şi să cunoască natura relaţiilor interpersonale, să acţioneze în sensul reducerii tensiunilor şi a asigurări coeziuni membrilor. Teoriile situaţionale Factori situaţionali importanţi pentru succesul în conducere sunt caracteristicile individuale, situaţia organizatorică, particularităţile anumitor situaţii. De un interes deosebit în domeniul sportiv sunt interacţiunile antrenorilor cu sportivii într-o situaţie specifică. Fiedler consideră că stilul unui lider rezultă din propriile trebuinţe şi din personalitatea conducătorului. El sugerează, totodată, că stilul de conducere reprezintă o caracteristică stabilă a personalităţiiExista 2 clasificări ale stilului de conducere: conducerea centrată pe oameni şi cea centrată pe sarcina de îndeplinit. Conform teoriei lui Fiedler, conducerea poate fi îmbunătăţită într-o situaţie dată prin două modalităţi: prin modificarea personalităţii liderului, ceea ce nu este uşor de realizat chiar dacă liderul doreşte să se schimbe şi prin modificarea situaţiei, inclusiv structura organizatorică, astfel încât să fie compatibilă cu personalitatea liderului. Personalităţile şi situaţiile trebuie să fie compatibile pentru a se obţine eficienţa maximă a conducerii. Aplicarea modelului lui Fiedler în domeniul sportiv poate implica faptul ca un antrenor care are succes într-o anumită situaţie poate să nu aibă succes şi în alta. În altele teorii cu specific situaţional punctul central este reprezentat de comportamentele specific situaţionale ale liderilor şi de modul în care aceste comportamente îi afectează pe cei conduşi, mai mult decât îi afectează predispoziţiile personalităţii. Hersey şi Blanchard au promovat ideea că liderii eficienţi pot şi trebuie să-şi ajusteze stilul de conducere pentru a răspunde nevoilor legate de ciclul vieţii pe care le au membrii grupului. Hersey şi Blanchard sugerează că un stil de conducere adecvat pentru o anumită situaţie este determinat de maturitatea indivizilor, maturitatea fiind definită ca abilitatea şi dorinţa oamenilor de a-şi asuma responsabilitatea, de a-şi conduce propriul comportament. Comportamentul liderului în relaţie cu membrii grupului se bazează, din această perspectivă, pe trei variabile: * totalitatea îndrumărilor şi sfaturilor date de un lider, sau comportamentul de iniţiere; * totalitatea sprijinului socio-emoţiopal pe care îl oferă liderul, sau comportamentul consideraţional; * nivelul de maturitate al membrilor în timpul executării sarcinii Se ilustrează importanţa adaptării stilului de conducere la nevoile indivizilor într-o situaţia particulară, experienţa, maturitatea şi nivelul aptitudinilor sportivilor putând influenţa stilurile de conducere sub aspectul eficienţei, în cadrul unui mediu specific. În cadrul teoriei drumului spre atingerea scopului, liderul este văzut ca fiind un instrument de facilitare care ajută membrii grupului să îşi atingă scopurile: caracteristicile fiecărei situaţii ar trebui să determine comportamentele liderilor care i-ar ajuta pe membri. Un antrenor care doreşte ca sportivul să îşi îmbunătăţească execuţia pentru o calificare superioară va crea condiţiile şi programul de instruire adecvat şi specific astfel încât acesta să îşi poată atinge scopul. Hersey şi Blanchard ar sugera că antrenorul trebuie să îşi modifice stilul de conducere (de iniţiere şi consideraţie) în funcţie de nivelul de maturitate al sportivilor săi pentru a obţine o performanţi satisfăcătoare şi împlinirea fiecărui coechipier. O altă variabilă studiată de teoreticieni care primeşte o atenţie crescândă este farmecul personal. Conducerea transformaţională sau conducerea carismatică este aceea care îi inspiră pe alţii să muncească pentru a realiza o viziune împărtăşită acestora. Seltzer şi Bass au definit conducerea transformaţională drept o performanţă superioară în conducere, care este prezentă când liderii dezvoltă şi respectă interesele celorlalţi, când generează conştiinţa şi acceptarea în rândurile membrilor asupra scopurilor şi misiunii grupului, când îşi depăşesc propriile interese pentru binele comun. Zander scoate în evidenţă importanţa asigurării ca fiecare contribuţie individuală a fiecărui membru să fie preţuită şi recunoscută. Grupul mic - echipa - se caracterizează prin centrarea eforturilor individuale asupra unei sarcini comune, însă contribuţia membrilor săi la revoltarea sarcinilor este diferită. Diferenţa se poate manifesta atât cantitativ cât şi calitativ, atât ca intensitate cât şi ca natură. Membrii ale căror contribuţii capătă o semnificaţie deosebită pentru grup, au şansa să devină lideri, iar măsura în care sunt percepuţi de ceilalţi ca sursă demnă de stimă, încredere, consideraţie face ca ei să fie şi recunoscuţi ca lideri. Indicatorul influenţei pe care o exercită liderul rezidă în amplitudinea modificărilor pe care le introduce persoana-lider în activitatea globală de grup. Într-o echipă sportivă formată fie din doi membri (la tenis), fie din 15 (la rugbi, nu toţi membrii se află la acelaşi nivel. Liderul apare tocmai în acest proces de stratificare. De cele mai multe ori, el este căpitanul echipei, alteori poate fi conducător de joc. Liderul formal reprezintă o poziţie de conducere care decurge dintr-o structură socială prestabilită (căpitan al echipei); autoritatea şi puterea acestui lider rezultă, cu precădere, nu atât din valoarea intrinsecă a persoanei- lider cât din valoarea socială a funcţiei pe care o îndeplineşte. Liderul informal reprez nu o poziţie dată, ci câştigată în procesul structurării raporturilor preferenţiale din grup. O serie de studii tratează calităţile ce trebuie să le posede un lider. Un sportiv devine liderul echipei sale nu atât pentru că posedă o combinaţie de trăsături, cât pentru faptul că modelul caracteristicilor sale personale se adaptează cerinţelor activităţii şi scopurilor celor conduşi. In cadrul unei echipe sportive, liderii sunt aleşi atât după criteriul axiologic, în care o pondere însemnată o au calităţile motrice şi nivelul deprinderilor sportive, cât şi după cel situaţional, acţional, ce presupune rezolvarea unor chestiuni mai complexe menite să dirijeze echipa spre succes. Deci, funcţia de conducere apare, pe de o parte ca o calitate personală iar pe de altă parte, ca o funcţie de organizare care se referă la distribuirea, în cadrul unei organizaţii, a capacităţii de a elabora anumite decizii, modele de putere şi autoritate în cadrul echipei. Alegerea liderului se face în funcţie de relaţiile dintre personalitatea acestuia şi grupul sportiv la un moment dat. De asemenea, alegerea va fi determinată de statutul individual al membrilor. Rolul de conducător este determinat de situaţie şi personalitate dar, mai ales, este o funcţie a interacţiunii acestora. Concluzionând, se poate spune că: * rolul de lider este raportat întotdeauna la o situaţie, la circumstanţe particulare ce determină exercitarea atributelor P; * accesul unui sportiv la rolul de lider depinde de scopul grupului şi de capacitatea sportivului de a contribui la realizarea acestui scop; * baza psihosocială a funcţiei de conducere în cadrul unei echipe este cea a interacţiunii. Au fost identificate ca necesare şi specifice o serie de trăsături . Încrederea în sine: Liderii au încredere în sine mult mai superioară celorlalţi membri ai echipei. Acest fapt se bazează, pe de o parte pe valoarea judecătorului respectiv iar pe de altă parte pe experienţa Rapiditatea deciziei: în echipa sportivă cele mai multe acţiuni ale adversarului trebuie observate la timp, chiar anticipate.Liderul are sarcina de a rezolva şi unele stări conflictuale interne, de moment, printr-un cuvânt bine ales sau spus cu o anumită intonaţie. Inteligenţă practică: Liderul, pe baza experienţei şi a propriilor calităţi, ia decizii originale sau alege dintre situaţiile cunoscute pe cele mai adecvate momentului. Inteligenţă socială: permite evaluarea situaţiilor, cunoaşterea colegilor de echipă, cunoaşterea şi explicarea unor raporturi sociale. Participarea socială: Liderul participă la activităţile sociale numeroase, vaste şi diversificate, activităţi politice, culturale, artistice. Cooperarea se manifestă sub două aspecte: liderul, mai mult decât ceilalţi membri, lucrează pentru grup, într-un spirit de responsabilitate cooperatistă pe de o parte iar pe de altă parte el antrenează la cooperare şi colegii de echipă. Sociabilitatea: această trăsătură pe lângă alte aspecte, duce la stabilirea de contacte pozitive între membrii echipei. Popularitatea şi prestigiul: oferă colegilor de echipă certitudinea justeţei soluţiilor pe care le dă liderul, având încredere deplină în conducătorul lor. Uneori antrenorii stabilesc căpitanii de echipă numai pe baza acestei calităţi, fără ca aceştia să corespundă şi pe plan valoric. Aceasta are efecte negative evidente, îndeosebi, în activitatea competiţională. Autoritatea se dobândeşte prin manifestarea în chip repetat a unor răspunsuri pozitive la un sistem de decizii. La baza autorităţii stau valoarea şi unii factori de personalitate ai liderului. Fiecare membru al echipei te un anumit grad de autoritate, cel al liderului depăşind prin forţă şi profunzime pe cal celorlalţi. Capacitatea de percepere socială presupune posibilitatea de a se transpune în situaţia altuia, de a anticipa sentimentele, manifestările şi nevoile sale. In acelaşi timp, este vorba de a sesiza grupul, echipa în totalitate; liderul are o abilitate superioară de a remarca opinia generală a grupului când este vorba de anumite probleme cu caracter particular Factorii cel mai frecvent asociaţi funcţiei de lider sunt: calităţi motrice, inteligenţă, vioiciune, originalitate, gândire rapidă, uşurinţă verbală, cunoştinţe de specialitate, iniţiativă, independenţă, perseverenţă, agresivitate, autoîncredere, dorinţă de evidenţiere, sociabilitate, cooperare, adaptabilitate, umor, popularitate, nivel mental, statut, poziţie socio-economică. Într-o imagine completă, liderul este acel membru al echipei care posedă o superioritate funcţională ce-1 face să-şi asume un rol, acela de conducător în momentele de dificultate. Tocmai de aceea liderul apare în timp, el putând să nu existe la un moment dat. Funcţiile liderului 1. Centru: Este punctul în jurul căruia echipa poate să-şi satisfacă unitatea şi coeziunea, fără el aceste caracteristici neputându-se manifesta. Liderul trebuie să creeze condiţiile unui comportament unitar al echipei, acesta fiind principalul factor al coeziunii de grup. 2. Controlul şi dezvoltarea relaţiilor interne: Eficienţa grupului presupune lipsa complexelor. Deci, liderului îi revine sarcina rezolvării contradicţiilor, el este mediatorul dintre interese şi personalităţi. Pe de altă parte, membrii echipei trebuie să se simtă înţeleşi, acceptaţi, simpatizaţi de lider, fapt ce creează un sentiment de confort şi securitate. 3. Rezolvarea de probleme: Bazat pe o experienţă socială serioasă şi dotat cu calităţi speciale, puse în slujba echipei, liderul este cel care sesizează momentele critice ale echipei, rezolvă problema căderilor psihice prin acţiuni luate pe cont propriu, îndemnuri sau alte forme de ajutor. Această funcţie se manifestă frecvent în timpul meciurilor, când antrenorul nu poate interveni.. I în alte situaţii, liderul este reprezentantul echipei în relaţiile cu publicul, arbitrul etc. Dacă liderul este cel care influenţează în mod permanent echipa, se poat spune, cu siguranţă că, la rândul său, el suferă influenţa echipei, îşi modifica comportamentul şi stilul de muncă după acesta. Câteva concluzii se impun: * în fiecare echipă sportivă există un lider, măcar sub formă de tendinţă care are un rol deosebit în evoluţia întregii echipe în antrenament şi concurs; * antrenorul trebuie să-şi facă din lider cel mai apropiat colaborator, acesta mediindu-i relaţiile cu ceilalţi membri ai echipei; * liderul posedă o serie de caracteristici şi îndeplineşte funcţii de seamă în cadrul echipei; * prin personalitatea sa liderul trebuie să atragă atenţia asupra rolului important pe care îl deţine. Antrenorul trebuie să ajute formarea, la acesta, a unor trăsături şi comportamente care să-i consolideze poziţia. 67. Metode de studiere a liderului echipei sportive. Psihosociologia recomandă pentru domeniul activităţii sportive, utilizarea unui sistem de metode de studiere a liderului: * Observarea comportamentului membrilor echipei în situaţii de grup, situaţii care permit emergenţa activităţii liderului. * Folosirea asociaţiilor cere membrilor grupului să numească persoanele pe care le-ar propune ca lideri şi să descrie caracteristicile fiecăruia dintre cei denumiţi, caracteristici ce-i fac dezirabili ca lider. * Compararea liderului cu ceilalţi membri ai echipei. * Studiul caracteristicilor axiologice, psihologice, sociale ale liderilor aparţinând diferitelor echipe. La acestea se pot adăuga o serie de alte procedee, cum ar fi: studiul datelor biografice, evaluarea prin observatori calificaţi, teste de inteligenţă şi de personalitate, chestionare, interviuri. Cele mai frecvente abordări în studiul eficienţei conducerii în domeniu! sportiv sunt: observaţia comportamentului şi chestionarul. Cercetările centrate pe determinarea particularităţilor sau factorilor care condiţionează succesul liderilor, în cadrul administrării unor inventare de personalitate, nu au putut fi generalizate în domeniul psihologiei personalităţii, există argumente care susţin conceptul potrivit căruia indivizii posedă anumite dispoziţii care par constante, consistente şi neschimbate în timp şi în orice situaţie: nivelul anxietăţii, sociabilitatea şi căutarea noilor experienţe. în examinarea numeroaselor inventare de personalitate, dispoziţiile evaluate: extroversiunea (sociabilitatea şi activitate), psihotismul (psihopatie, impulsivitate, dorinţa de căutare a unor experienţe noi şi probabil periculoase) şi nevrotismul (emotivitatea, tristeţe şi anxietate) descrise de Eysenck ca trăsături esenţiale ale personalităţii impun a fi corelate cu situaţiile specific sportive. Dispoziţia care a fost mai mult studiată în psihologia sportivă este nevrotismul/emotivitatea folosindu-se Chestionarele celor 16 factori ai personalităţii şi Inventarul Personalităţii conceput de Eysenck (Eysenck ,1968). Modalitatea concepută pentru a evalua comportamentul liderilor, este Chestionarul pentru Descrierea Comportamentului Liderului ( CDCL ) prin care s-a identificat relaţia între lider şi sportiv caracterizată de comportamente cum sunt sociabilitatea, încrederea reciprocă, căldura şi respectul. Şcoala Liderilor în Sport (SLS) elaborată de Chelladurai şi Saleh identifică cinci comportamente ale antrenorilor: comportamentul de instruire, comportamentul autocratic, comportamentul demnocratic, suportul social şi comportamentul remunerativ. Pe baza teoriei contingenţiale a lui Fiedler, a fost creată şcoala Celui mai Puţin Preferat Coleg de Muncă ( PPC). Această metodă este folosită pentru a determina sensibilitatea şi empatia liderului faţă de membrii echipei pe care liderul îl preferă cel mai puţin. Un lider care punctează mult pe PPC este socotit ca fiind orientat spre persoană sau spre relaţiile cu persoanele respective, adică poate avea sentimente pozitive sau de susţinere faţă de un membru al grupului care nu este simpatizat sau care poate să nu fie productiv. In contrast, liderul care punctează puţin pe PPC tinde să fie orientat mai mult către sarcina pe care o are de îndeplinit. Pentru a evalua conducerea transformaţională, a fost creat Chestionarul privind mulţimea de Factori care influenţează conducerea. Acesta este completat, în paralel, de către sportiv şi lider. Metoda determină comportamentele de conducere transformaţională (motivaţia individuală sau conducerea carismatică, consideraţia individualizată, stimularea intelectuală şi inspiraţia), tranzacţională (răsplata contingenţă şi administrarea prin excepţie) şi permisivă. O modalitate mult mai obiectivă pentru a evalua comportamentele este observarea directă a comportamentului vizat. Scala Evaluării Comportamentului Antrenorilor permite cercetătorului să codifice şi să analizeze comportamentele reale aşa cum apar ele în mediul natural. Comportamentele sunt clasificate ca fiind reacţionale, spontane, cu subdiviziuni ale fiecărei categorii. Deplasarea cercetărilor de la trăsături ca atare spre interacţiunea lor a sugerat şi prelucrarea rezultatelor prin metode factoriale. Au fost astfel identificate 3 mari categorii de factori: 1. categorii ce descriu diferite abilităţi ale liderului: abilităţi sociale şi interpersonale, abilităţi tehnice, abilităţi intelectuale, competenţe de susţinere a sarcinilor de grup; 2. categorii privitoare la relaţia liderului cu grupul său: menţinerea coeziunii, a standardelor de performanţă, controlul informai al grupului, comportamentul de susţinere, relaţii armonioase cu grupul; 3. categorii privitoare strict caracteristicile liderului: predispoziţie spre asumarea responsabilităţii, control emotiv, integritate perrsonală, comunicativitate, ascendenţă, trăsături pozitive de caracter, experienţă şi activitate... In esenţă, realizările şi tendinţele actuale majore în cercetarea personalităţii liderului se prezintă astfel: 1. deplasarea accentului de la viziunea atomistă, a studiului trăsăturilor spre o concepţie integrativă, de tip factorial; 2. evidenţierea factorilor motivaţionali ca un suport energetic şi direcţional esenţial în achiziţionarea şi menţinerea conducerii; 3. medierea efectelor personalităţii asupra eficienţei conducerii de însăşi interacţiunea acestei personalităţi cu situaţia de conducere, inclusiv variabilele ce ţin de subordonaţi; 4. identificarea unor variabile de personalitate de tip fluid, necristalizat şi care susţin adaptabilitatea şi flexibilitatea comportamentală a liderului; 5. studiul unor variabile, hipercomplexe şi dinamice, într-o manieră ştiinţifică riguroasă. Intr-o echipă sportivă alegerea liderului se face pe baza simpatiei de care acesta se bucură în sânul echipei, criteriu la care se adaugă: aprecierea aptitudinilor reale, manifestate în domeniul activităţii sportive. De-a lungul timpului s-au folosit metode diferite pentru determinarea trăsăturilor liderului. Au fost discutate variabile ca: vârsta, calităţile motrice, aspectul fizic al persoanei, exprimarea, cunoştinţele, inteligenţa, originalitatea, capacitatea de a lua decizii, spontaneitatea, încrederea în sine, controlul stărilor afective, statutul economic şi social, popularitatea, prestigiul, adaptabilitatea. Dintre acestea, unele variabile sunt în corelaţie pozitivă cu funcţia de conducător, altele în corelaţie negativă. Realizându-se, spre exemplu, un experiment pe o echipă s-a aplicat un Chestionar al atitudinii faţă de sine şi faţă de alţii. Chestionarul a fost alcătuit pe următorii factori: egocentrism, anxietate, complexe, nevrozism, spirit de dominare. În urma prelevării răspunsurilor subiecţilor se conturează trei profiluri de lideri: * Indici ridicaţi de ordin valoric, cu un înalt spirit de cooperare, fără complexe, cu un spirit de dominare accentuat, dublat de un status social ridicat. Se evidenţiază printr-un excelent câmp axiologic şi preferenţial, indici favorabili de atitudine faţă de ceilalţi. * Un izolat are indicele status-ului social la o valoare extrem de scăzută, iar indicele de cooperare este în discrepanţă cu cea mai ridicată valoare a spiritului de dominare; toate acestea pe un fond valoric bun, recunoscut. Acest fapt pledează în favoarea ideii că, deşi valoros, un coechipier trebuie să prezinte şi caract. psiho-sociale favorabile pentru a fi util echipei. * Un profil al unui jucător care aspiră la funcţia de lider, având indici ridicaţi la toate caracteristicile cu excepţia spiritului de cooperare, un egocentrism ndicat. De asemenea, se manifestă şi un spirit de dominare exagerat, rod firesc al egocentrismului. 68. Definirea si caracteristicile starilor psihice de limita in sport. Stările psihice de limită pot fi definite ca un ansamblu de manifestări subiective ale individului care prezintă un fond mare de tensiune, provocată de situaţiile deosebit de dificile în care se află: efort foarte intens la graniţa posibilităţilor organismului, pericolul de accident, lupta disperată pentru reuşită, răspundere mare în caz de eşec. In stările de limită, conştiinţa individului poate prezenta un nivel superior de acuitate (vigilenţă, decizie rapidă) sau poate fi parţial redusă (confuzie mintală, panică, teamă de eşec), ceea ce se exprimă fie prin posibilităţile de adaptare, fie prin reacţii inadecvate situaţiilor. In activitatea sportivă, spre deosebire de viaţa obişnuită, situaţiile limită sunt previzibile pentru că sunt repetabile şi chiar stereotipe; sportivul se pregăteşte, se antrenează pentru a depăşi, pentru a împinge limitele cât mai departe. Ca fiinţă reactivă şi intenţională, omul îşi propune nu numai adaptarea la situaţii ci învingerea, depăşirea lor. Pe un anumit plan intern el declanşea/;i mecanisme de activare în timp ce, pe altul, se formează bariere, reţineri, amânări. Acest conflict generează stare de limită; conştient de ea sportivul face eforturi şi este ajutat să învingă. Limitele psihicului pot fi apreciate în termeni de eficienţă a proceseloi informaţionale, decizionale şi de reglare a comportamentului, ele mai pot fi şi limite motivaţionale şi de nivel de aspiraţie. Unele performanţe sunt condiţionate de acuitatea senzorială, de pragurile discriminative iar altele de nivelul percepţiilor specializate, de memoria motrică şi topografică, de inteligenţa perceptiv-motrică, de stabilitatea sau echilibrul afectiv, de gradul de mobilizare voluntară, de adaptarea integrală a comportamentului la situaţie; toate sunt, în acelaşi timp, determinate de trăsăturile personalităţii, de motivaţie, de caracter. Evident, în toate cele de mai sus, limitele sunt naturale şi se referă la nivelul de dezvoltare. Dar ele nu sunt suficiente pentru a defini situaţiile limită; trebuie să se ia în consideraţie interdependenţa factorilor biologici cu cei psihologici şi sociali; numai conlucrarea lor permite randamentul fizic maxim şimaxima mobilizare psihică 69. Componentele limitelor psihice in sport. Limitele psihice ale posibilităţilor umane în condiţiile solicitării maxime se prezintă ca limite de sistem, fiecare componentă a stărilor psihice fiind în raport de dependenţă cu celelalte, toate la un loc constituind sindromul caracteristic psihismului suprasolicitat. Este cunoscut faptul că rezolvarea situaţiilor noi şi dificile depinde de nivelul de activare a mecanismelor gândirii, de creativitatea acesteia, de nivelul de inteligenţă al sportivului. în situaţiile deosebite ale întrecerii sportive, aceste mecanisme suferă blocaje, lăsând rezolvarea problemelor acute pe seama unor stereotipuri insuficient de eficiente şi de adaptate Baierele de tip intelectual provin din stabilirea concepţiilor, a convingerilor la un anumit nivel al performanţei posibile. Un alt aspect îl prezintă creativitatea în rezolvarea situaţiilor. în mod curent se vorbeşte de intenţia tactică, de capacitatea de apreciere a situaţiilor şi de adaptare la acestea. în aceste situaţii sunt identificabile bariere care constau din stereotipii de percepţie, anticipare şi rezolvare, din mecanisme consolidate care refuză noul. Afectivitatea şi motivaţia prezintă aspectele cele mai caracteristice în situaţiile de limită. Teama, frica pe care o trăieşte sportivul este de origine diferită, după cum pericolul este de natură fizică, organică sau morală. In condiţiile unei solicitări intense a organismului, oboseala sau epuizarea fizică permite dezinhibarea frânelor, afectele sportivului declaşându-se puternic sub forme agresive, necontrolate, concomitent cu reducerea gândirii şi a capacităţii de decizie. Controlul voluntar al conduitei, ca element constitutiv al psihismului sportivului, prezintă momente oscilatorii sau contradictorii, fiind dependent, în mare măsură, de factorii menţionaţi mai sus şi, în acelaşi timp, de gradul de educare a capacităţii de autocontrol şi de efort. Capacitatea de efort voluntar poate fi mult ridicată în cadrul antrenamentelor Caracteristicile limitelor psihice sunt: * condiţionarea multiplă, pe de o parte de factori aptitudinali, atitudinali, operaţionali iar pe de altă parte, de cei situaţionali; * individualitatea şi originalitatea, ţinând seama de faptul că formele de manifestare a stărilor limită depind de structura personalităţii, de nivelul pregătirii şi capacităţii psihice interpretative şi reglatorii; * variabilitatea în timp, ca urmare a efectului antrenamentului şi a modificării evenimentelor care devin mai bogate sub aspect informaţional; sportivul dobândeşte experienţă şi noi capacităţi de rezolvare a situaţiilor dar concomitent cu apropierea momentului de concurs,apar stări anxioase şi blocaje de tip intelectual şi motor; * relativitatea în raport cu posibilităţile şi particularităţile sportivilor ca indivizi şi în raport cu situaţia grupului; * dubla manifestare, spontană şi/sau provocată, consecinţă a dublei determinări de către factori obiectivi (dificultăţile reale) şi subiectivi. Limitele psihice apar, astfel, spontane constituindu-se şi manifestându-se ca reflexe ale situaţiilor în conştiinţa subiectului, în condiţiile în care unele aspecte ale acestoni nu sunt percepute conştient. Ele sunt susţinute şi întărite de unele trăsături specifice ale personalităţii (aptitudini, temperament, caracter). Aceste limite pot li şi provocate prin sugestie, din partea coechipierilor, presei şi a altor faeton interesaţi în constituirea la sportiv a unor convingeri, opinii, impresii de ordin stimulativ sau inhibitiv. Din dubla lor determinare rezultă că limitele psihice pot fi reale sau imaginare. Pentru depăşirea celor reale se utilizează metodele psihologiei educaţionale de stimulare a capacităţilor şi funcţiilor psihice; limitele imaginare, constituite, de regulă, cu mult timp înaintea evenimentelor critice sunt menţinute pe cale sugestivă şi autosugestivă, ca reacţie la unele eşecuri; ele impun măsuri de ordin psihoterapeutic. Factori care definesc stările psihice de limită Starea psihică de limită reprezintă o supraîncordare a energiei fizice şi psihice la cel mai înalt nivel, ca urmare a faptului că sportivul s-a pregătit pentru întâmpinarea situaţiilor dificile. Are loc o supraîncordare a proceselor nervoase şi corticale în mod deosebit iar în plan psihic, trăirea specifică a efortului de realizare a performanţei propuse. Supraîncordarea proceselor nervoase se produce fie în direcţia creşterii excitaţiei, fie a inhibiţiei, fie în asigurarea echilibrului sau a mobilităţii acestor procese. Ea vizează învingerea unor stări incomode de readaptare şi de conflict, provenite din raportarea posibilităţilor interne la situaţiile externe 70. Stresul in activitatea sportiva. Factori stresanti. Supraîncordările succesive, neurmate de refacerea energetică completă (fizică şi psihică) conduc la stress. Stările de stress se caracterizează prin faptul că reacţiile psihice şi fiziologice nu sunt integral specifice, că indicii comportamentului nu reflectă complet tensiunea psihică şi fizică. Principalele reacţii sunt de natură hormonală, prin intensificarea hipotalamusului de care sunt legate tulburări afective caracteristice. Agenţi stresanţi: 1. factori fizici: zgomote, temperatură ridicată sau scăzută, precipitaţii, altitudine; 2. factori specifici activităţii sportive: - învingerea excitanţilor puternici şi neobişnuiţi care provoacă inhibiţia externă; - acţiuni musculare intense, de scurtă durată, cu consum mare de energie; - încordările musculare de lungă durată; - acţiunile complexe care solicită capacitatea de diferenţiere; - acţiunea în care condiţiile foarte variabile ale situaţiilor reclamă capacitatea de apreciere şi decizie; -concursul sportiv devine stresant prin : însemnătatea absolută sau relativă a competiţiei, frecvenţa participării, valoarea adversarului, condiţiile de organizare, particularităţile arbitrajului, atitudinea spectatorilor în sensul în care influenţează negativ psihicul sportivului; - antrenamentul şi condiţiile psihosociale: antrenamentele sunt cu atât mai dure cu cât pregătirea şi aspiraţiile sunt mai înalte; ele sunt stresante prin frecvenţă, lipsă de varietate, solicitare fizică şi psihică în raport cu pregătirea propriu-zisă, respectarea regimului de lucru şi de viaţă, natura relaţiilor inter-individuale nefavorabile, durata prea mare şi în condiţii de izolare a perioadelor de pregătire dinaintea marilor competiţii. 3. factori psihici: -stările emoţionale create de apropierea concursului în care sportivul întrezăreşte posibilitatea afirmării sau eventualitatea eşecului; - suprasolicitările de ordin intelectual în rezolvarea situaţiilor în alegerea şi modificare strategiilor. Stările de limită pot fi discutate şi din punct de vedere al tensiunii psihice şi al variaţiei acesteia Tensiunea psihică oscilează, trecând de la stări depresive, de insuficienţă, de agitaţie la stări de excitaţie, entuziasm, inspiraţie, extaz. Apar şi stări conflictuale între tendinţele sportivului şi posibilităţile de realizare, între aspiraţia către performanţă şi tendinţa instinctivă de apărare, de evitare a insuccesului, a durerii, a accidentelor, între dorinţa de afirmare personală şi interesele grupului. Barierele psihice: Capacitatea de performanţă se fixează la un anumit nivel a cărei depăşire prezintă, îndeosebi, dificultăţi subiective, de hotărâre, încredere, convingere. Adesea bariera subiectivă este inconştientă, constituindu-se în timp, fie din însumarea unor eşecuri repetate, fie din acceptarea unor idei nestimulative. În sport, barierele pot fi concepute ca: * limite ale unui nivel de performanţă încă neatins, de exemplu, graniţa de 8,90 la săritura în lungime * limite ale performanţei stabilite de un anumit sportiv care nu se poate depăşi pe sine; este vorba de fixarea nivelului de aspiraţie, chiar şi inconştient. Barierele psihice sunt dublu condiţionate: social şi individual. Din punct de vedere social sunt determinate de influenţa opiniei grupului iar individual, barierele se constituie din multitudinea factorilor limitativi care conduc, prin repetare, la formarea unei atitudini subiective de neîncredere, de teamă. Barierele psihice din stările limită nu sunt nu numai afectiv-motivaţionale sau motrice, ci şi intelectuale. Lipsa de imaginaţie şi creativitate acţionează ca un obstacol pe care individul nu-1 trece decât foarte greu, prin intermediul elementelor de tip stimulativ-activativ: sugestia încurajatoare, motivaţia, restructurări cognitive, reglări ale nivelului afectivităţii, restructurări în tehnică şi tactică. Ajuns la cel mai înalt nivel, diferenţa este foarte mică între nivelurile de pregătire atinse de sportivi iar factorul cel mai important care decide câştigătorul este capacitatea de a face faţă presiuni psihologice. Printre aceşti factori se numără motivaţia, efortul, concentrarea, încrederea etc, însă un factor important este capacitatea de a suporta stresul competiţiei. Epuizarea a fost definită ca o pierdere progresivă a entuziasmului, a energiei şi scopului. Pierderea energiei fizice şi emoţionale poate fi însoţită de atitudini negative, de convingerea diminuării performanţei, pierderea interesului, tendinţa de retragere sau renunţare. Legea diminuări performanţei :ameliorările într-un anumit sport sunt notabile în stadiile timpurii ale învăţării, scăzând după ce se atinge un nivel înalt de performanţă. Stresul psihic apare atunci când aspiraţiile, ameninţările sau temerile percepute depăşesc capacităţile reale.. Dacă competiţia, confruntarea sportivă începe să fie văzută mai degrabă ca o ameninţare decât ca o provocare, atunci competiţia devine stressantă. S-a demonstrat că oboseala, frustrarea sau apatia apar ca urmare a unor lungi perioade de stress şi de efort excesiv. Datorăm lui Selye introducerea conceptului general de stres, definit ca o reacţie generală, nespecifică a organismului la acţiunea externă a unor factori numiţi agenţi stresori, de natură variată (fizică, chimică, biologică şi psihică Au existat autori (iniţial Zander), tot mai rari în prezent, care, - în paralel cu conceptul de "stres" - au utilizat conceptul de "străin" care desemnează modificările durabile ale organismului determinate de stresori (analoge cu deformarea corpurilor sub efectul unei presiuni externe - termen preluat din tehnică). M. Golu: stare de tensiune, încordare, disconfort, determinată de agenţi afectogeni cu semnificaţie negativă (sau pozitivă, am adăuga noi, în cazul eustresului), de frustrare sau reprimare a unor motivaţii (trebuinţe, dorinţe, aspiraţii, inclusiv subsolicitarea), de dificultatea sau imposibilitatea rezolvării unor probleme. In afara sublinierii dihotomiei semnificaţiei puternice pentru organism a agenţilor stresori negativi (distres) şi pozitivi (eustres), sunt reprezentate de includerea în rândul situaţiilor generatoare de stres a suprasolicitării cognitive-afective şi voliţionale şi a efectelor, unor agenţi fizici (zgomotul, adesea având şi o rezonanţă afectivă negativă), chimici (noxele ambientale) şi biologici (boala, ca sursă a unor reflexe aferente viscero-corticale), toţi aceşti stimuli non-psihologici producând - în ultimă instanţă - un stres psihic secundar. Un individ stresat trece prin reacţii specifice de: alarmă, rezistenţii epuizare. 1. Alarma. In această etapă funcţiile psihofizice sunt temporar diminuate, organismul apelând la rezervele sale pentru apărare. Din punct de vedere psihologic, primele semne sunt manifestările comportamentale de nervozitate şi confuzie. Individul are tendinţa de a exagera chiar frustrările uşoare, transformându-le în dezastre; începe să uite, devine mai puţin obiectiv în aprecierea unor comportamente şi situaţii, este incapabil să se concentreze ca mai înainte, poate deveni certăreţ şi ostil 2. Rezistenţa: organismul încearcă să lupte cu toate rezervele sale pentru a menţine echilibrul funcţional. Evident, tabloul simptomatologie general va fi dependent şi de structura psihologică a persoanei: echilibru emoţional, motivaţie, structură atitudinală.Această etapă este asociată şi cu izbucniri emoţionale - mânie, agresivitate, individul "descărcându-se" astfel şi, uneori, restabilindu-şi echilibrul. 3. Epuizarea. : s-au consumat importante cantităţi de energie, individul este apatic, a abandonat aproape total activitatea, fiind lipsit de eficienţă. Consumul prelungit sau excesiv de energie poate avea ca urmare probleme fiziologice şi emoţionale. O definiţie sintetică stresului general este cea dată de A. von Eiff: reacţie psiho-fizică a organismului, generată de agenţi stresori ce acţionează pe calea organelor de simţ asupra creierului, punăndu-se în mişcare - datorită legăturilor cortico-limbice cu hipotalamusul - un şir întreg de reacţii neuro-vegetative şi endocrine, cu răsunet asupra întregului organism. Lazarus şi Folkman definesc stresul drept un efort cognitiv şi comportamental, cu exprimare afectivă pregnantă, de a reduce, stăpâni sau tolera solicitările externe sau interne care depăşesc resursele personale. Distres şi eustres Cele două concepte, eustres şi distres, desemnează tipurile fundamentale de stres, reliefate de către Selye în 1973. a) Distresul desemnează stresurile care au un potenţial nociv pentru organism. La baza distresului există o neconcordanţă între resursele, abilităţile, capacităţile individului şi cerinţele sau necesităţile impuse acestuia. Situaţii cu o semnificaţie stresantă, pot fi descrise ca: * ameninţare - este semnificaţia de anticipare a unui pericol; * frustrare - ia naştere când un obstacol se interpune în realizarea unui scop; * conflict - situaţia creată de interferenţa a două sau > solicitări cu motivaţii opuse, realizând o adevărată competiţie; * rezolvarea unor probleme dificile sau imposibile (în raport cu contextul situaţional de rezolvare); * suprasolicitarea peste limitele capacităţii intelectuale a individului; ; * remanenta unor stări afective negative (eşec profesional sau de altă natură) sau redeşteptarea lor sub acţiunea unor excitanţi condiţionali (circumstanţiali), ori readuse la suprafaţa conştiinţei (prin vise, asociaţii de idei). Lazarus subliniază caracterul subiectiv al perceperii de către individ a unor solicitări, evaluate ca depăşindu-i posibilităţile chiar dacă uneori realitatea este alta; distresul apărând când există un dezechilibru între solicitările obiective asupra organismului şi posibilităţile pe care subiectul consideră că le are spre a le face faţă. Mc Grath introduce în rândul situaţiilor stresante, pe lângă cele de suprasolicitare (aparentă sau reală) şi situaţiile de subsolicitare (deprivarea senzorială, monotonie, lipsă de informaţie sau lipsă de activitate, soldate cu o gamă largă de stări psihice, mergând de la simpla plictiseală până la izolare externă). b) Eustresul reprezintă tot o stare de stres, generată de stimuli cu semnificaţie benefică pentru individ, excitanţi plăcuţi ai ambianţei sau trăiri psihice pozitive, de la emoţii până la sentimente, consecinţele pentru organism fiind, în general, favorabile. Agenţii stresori psihogeni acţionează pe calea organelor de simţ; în urma intervenţiei sale apar, la nivel cortical, procese psihice complexe şi variate, având ca rezultantă subiectivă o stare de tensiune care este resimţită aproape fizic Caracteristicile agenţilor stresori capabili să creeze condiţiile unui stres psihic: * Agenţii stresori au un caracter potenţial stresant, generând totuşi stres psihic numai în anumite condiţii, chiar dacă unii dintre ei ar fi capabili să declanşeze un astfel de sindrom la majoritatea indivizilor; * Acţionează şi pe calea celui de-al doilea sistem de semnalizare reprezentat prin cuvintele, ideile, procesele gândirii * Stimulii senzoriali externi (senzaţiile, percepţiile şi reprezentările) precum şi excitaţiile interoceptive pot deveni agenţi stresori în două condiţii: atunci când bombardează scoarţa cerebrală timp îndelungat şi cu o intensitate crescută sau în cazul în care au o anumită semnificaţie pentru subiect (reacţiile ostile ale spectatorilor); * au o semnificaţie electivă pentru subiect, cu mare rezonanţă afectiva. * Parametrii de acţiune ai agenţilor stresori sunt reprezentaţi de intensitate, durată (inclusiv repetabilitate), de noutate, precum şi de bruscheţea cu care ei acţionează (agenţii stresori de mică intensitate dar cu durată prelungită * Există constelaţii de agenţi stresori de natură variată determinând situaţii stresante polimorfe cum este, de exemplu, desfăşurarea unei activităţi într- un ritm neadecvat cu perturbări senzoriale (variaţii ale intensităţii luminii ambiante, zgomot de fond, etc.) şi cu o durată prelungită pe fondul unei stări afective negative. Clasificarea agenţilor stresori S.B.Sells consideră că stresul psihic este generat de următoarele situaţii: * circumstanţe care surprind individul nepregătit spre a le face faţă: lipsă de antrenament, incapacitate fizică şi intelectuală Ele echivalează cu bruscheţea acţiunii agenţilor stresori; * miza este foarte mare, un răspuns favorabil având consecinţe importante pentru sportiv, în timp ce eşecul are un efect nociv, accentuând şi mai mult stresul psihic * gradul de angajare a sportivului Agenţii psihici sunt excitanţii verbali sau nonverbali, dotaţi cu o semnificaţie (nocivă sau nu) decodificată subiectiv de către psihicul uman la nivelul operaţiilor gândirii, fundamentate prin sistemul de semnale, cu corespondent acţionai. Această decodificare, urmată de o evaluare prin intermediul proceselor cognitive, asigură raportarea situaţiei create din interacţiunea cu agenţii stresori la posibilităţile actuale sau viitoare ale sportivului. Acest proces de evaluare are şi un ecou afectiv care este propriu oricăror procese cognitive dar în stresul psihic ocupă un rol central, mulţi autori limitând sfera stresului psihic la multitudinea traumelor afective. Strategii adaptative Lazarus, Floru şi Eiff prezintă o serie de strategii conştiente şi inconştiente, 1.Strategiile implicând acceptarea confruntării Sunt reprezentate de: Acţiunile conştiente cu caracter de conduită activă: * efectuarea sarcinii, echivalentă cu lupta; * evitarea, refuzul efectuării şi/sau îndepărtarea de agenţi stresori, considerat ca insurmontabil, echivalentă cu fuga; * avalanşe de reacţii haotice, cu caracter de panică, dar având în subsidiar intenţia de opoziţie, de atitudine, activi (dar ineficienţi) faţă de situaţia stresantă; Acţiuni conştiente pasive cuprinzând acte de noncombat, practic lipsă de răspuns efectiv la solicitare dar cu rezonanţă afectivă negativă intensă: * apatia, resemnarea decurgând din aprecierea situaţiei ca fiind fără ieşire; * panica, manifestată prin paralizia oricărei iniţiative, inhibiţia generalizată (consemnată de expresii curente ca: "şocat", "blocat"). Anumite tipuri de strategii adaptative din categoria celor de acceptare a confruntării sunt însoţite de o stare de teamă de diferite nuanţe şi intensităţi, iar cele pasive de un grad ridicat de frustrare. Corespondentul lor în planul reacţiei neuroendocrine de stres îl constituie reacţia 2.Strategiile implicând neaceptarea confruntării cu agenţii stresori (de amânare, ignorare, ocolire, reprimare)-sunt inconstiente.Tot în această clasă pot fi apreciate şi strategii adaptative conştiente prin care subiectul a decis să amâne (Ralea) un răspuns decisiv sau să întrerupă, spre o, o substitui cu alte acţiuni, menite să reducă tensiunea provocată de incapacitatea de a răspunde adaptativ la agenţii stresori 3.Strategii cognitive şi comportamentale conştiente de ajustare (coping) axate pe evaluarea exigenţelor agenţilor stresori Cuprind: 1. Coping (ajustare) centrat pe problemă (coping vigilent). Este utilizat în cazul stresului psihic generat de situaţii, potenţial reversibile şi cuprinde evaluarea în plan mental a unor posibilităţi ce sunt la îndemâna de subiectului. în cadrul acestor conduite, subiectul: evocă experienţa anterioară, eventuale succese în aceleaşi situaţii; solicită informaţii şi caută mijloace; elaborează un plan de acţiune. 2. Coping (ajustare) centrat pe emoţii (coping evitant), generat de situaţiile fara ieşire, ireparabile (pierderea unui concurs important, etc.) are rol pozitiv atunci când nu depăşeşte o durată rezonabilă de timp. Reprezintă o strategie pasivă de uitare, evitând confruntarea cu gravitatea situaţiei, subiectul încercând o detentă emoţională prin abandonarea tentativelor de rezolvare a problemei şi adoptarea unor strategii defensive constând în: negare ,resemnare;fatalism; agresivitate. Reevaluarea problemei Constă în reducerea diferenţei percepute iniţial de subiect între gradul de ameninţare şi propriile resurse, fapt ce ajută la perceperea situaţiei ca fiind mai tolerabilă, reinterpretare pozitivă. Stresul psihic este deci o reacţie de adaptare stridentă, la o constelaţie de factori, configurând o situaţie care solicită structurile reglatoare cele mai înalte ale psihicului, ameninţând să deregleze activitatea, fapt cu consecinţe inevitabile, potenţial nocive, asupra tuturor compartimentelor din subordine. Luban Plozza şi colaboratorii consideră stresul ca pe o reacţie la stimulii ambientali care implică semnale de apărare şi de adaptare. Aceeaşi autori, mergând pe linia nespecificităţii stresului, postulată de către Selye, îl consideră ca pe un sistem de protecţie care este acelaşi pentru orice tip de stimuli. Rezistenţa psihicului, ca şi a organismului la stres în general şi la stresul psihic, în special, face ca răspunsul adaptativ, chiar dacă este dat cu consum sporit de energie, să nu lase urme vizibile decât într-un număr minim de cazuri, adeseori previzibile (scăderea rezistenţei biologice şi psihice a organismului este previzibilă în caz de intensitate sau durată neobişnuite ale acţiunii agenţilor stresori). Indiferent de preţul adaptării în plan somatic ori psihic, stresul psihic lasă în urma lui două posibile modificări ale stării sistemului reprezentat de întregul organism: * creşterea rezistenţei faţă de solicitări ulterioare identice sau similare cu aceea care 1-a generat, în caz că subiectul a dominat, deşi stresat, situaţia inductoare a stresului psihic; se realizează un veritabil antrenament faţă de suprasolicitări psihice în circumstanţe potenţiale similare; * apariţia unei adevărate vulnerabilităţi faţă de stres ce reprezintă o capacitate a subiectului de a intra în stres mult mai uşor, la acţiunea aceloraşi agenţi stresori care i-au produs stresul psihic iniţial, în cazul în care acesta s-a soldat cu un eşec adaptativ: subiectul nu a reuşit să găsească cel mai potrivit răspuns faţă de situaţie sau consecinţele ei au fost nocive. Modelarea sistemelor de convingeri Un preţios instrument de lucru în această privinţă este reprezentat de modelul de autoreglare cognitivă la stres (Adriana Baban). Autoarea propune, pe baza acceptării teoriei cognitive a stresului considerat ca produs al interacţiunii dintre persoană şi situaţie care declanşează mecanisme de coping ale căror costuri personale depăşesc resursele psihofiziologice, explicarea apariţiei şi gestionării stresului prin strategii de coping, dependente de modul în care persoana selectează, păstrează, interpretează şi foloseşte informaţiile în schema cognitivă. Această schemă cognitivă este dependentă de sistemul de convingeri ale individului, fiind implicată, în cazul unor cogniţii pozitive despre sine şi lume, în evaluarea situaţiilor de viaţă ca fiind mai puţin ameninţătoare (generând mai puţin distres), inclusiv situaţiile ambigue care la indivizii cu un sistem de cogniţii negative sunt interpretate ca nocive (generatoare de distres "gratuit"). Prin tendinţa de a evalua situaţiile ambigue ca nefiind ameninţătoare, persoanele cu gândire pozitivă vor tinde să adopte forme de coping preventiv şi activ, ce le permit să menţină distresul la un nivel redus. 71. Factorii psihopatologici in sport. Factori psihopatologici ai individului în sport a. Sentimentul de inferioritate este un sentiment de supunere, manifestat prin senzaţia individului de a fi inapt pentru sarcina atribuită care ar putea fi: înlocuirea unui campion, includerea într-o reprezentativă naţională, însărcinarea de a fi căpitan de echipă etc. Senzaţia aceasta se poate manifesta de la cea mai mică intensitate concretizată dintr-o stare de neplăcere, până la tentativa de îndepărtare a elementului perturbator, fuga de responsabilitate prin prezentarea cu întârziere la antrenament, neglijarea obligaţiei elementare de a controla greutatea etc. b. Sentimentul de superioritate caracterizează individul care se simte cu mult superior cerinţelor ce i s-au încredinţat de circumstanţe sau de tehnicieni şi conducători. Este cazul sportivului care "nu se risipeşte" când se angajează împotriva unor adversari consideraţi inferiori. De aceea, sunt frecvente exemplele de "surpriză" datorată previzibilului subantrenament al unui campion sau al unei echipe blazonate care termină învinşi de către adversari înfruntaţi cu prea multă încredere sau greşită nepăsare. Pe plan individual, sentimentul de superioritate poate să determine o scădere îngrijorătoare a formei sportivului. c. Experienţele umilitoare, trăite ocazional sau cu oarecare continuitate determină două reacţii periculoase: * sentimentul de autodispreţ, sportivul fiind condus, treptat, către subevaluarea propriilor capacităţi tehnice; în acest caz se generează o stare de anxietate care "enervează" pe sportiv, făcând ca randamentul său să fie nesatisfăcător, fapt care agravează starea de anxietate. * sentimentul de ostilitate faţă de o persoană sau grup de persoane acuzate de a fi provocat individului o experienţă umilitoare; imposibilitatea de a manifesta cu claritate dezacordul poate genera o stare de iritare, insatisfacţie, intoleranţă, toate acestea influenţând negativ randamentul sportiv. Experienţe umilitoare în sfera sportului pot fi evidente în situaţiile de înlocuire printr-o rezervă, atribuirea de roluri şi sarcini unor echipieri mai puţin capabili, mustrare de către antrenor, criticile mai mult sau mai puţin caustice ale suporterilor, presei. d. Obstacolul în realizarea aspiraţiilor : poate fi: o maladie, un transfer forţat, un antrenor care nu simpatizează pe sportiv preferând în locul său altul, o conducere tehnică care impune scheme tactice la care sportivul este constrâns să se adapteze, fiind rupt de un anumit mod de joc, interese de echipă sau asociaţie care nu iau în consideraţie interesele personale, o retribuţie inferioară celei meritate. Just sau injust, obstacolul este trăit de sportivi ca ceva de neînţeles şi inacceptabil, ,ei manifestă semne făţişe de ostilitate, exagerează în mod nociv, intensificând în antrenamente pregătirea cu riscul unei stări patologice de oboseală sau de suprantrenament. e. Alţi factori: * relaţii anormale cu colegii de club, * efectele elogiilor nemeritate din partea colegilor; * recunoaşterea insuficientă a eforturilor de a se antrena mai bine, pentru manifestările altruiste în concurs, pentru iniţiativă în folosul echipei; * frecventele schimbări de rol (în cadrul jocurilor sportive); * responsabilităţile incorect definite sau prost împărţite sau atribuite fără a garanta autoritatea necesară pentru a le asuma * cerinţe excesive din partea conducătorilor, tehnicienilor şi a publicului. Factori psihopatologici ai sportivului în afară de sport Aceşti factori sunt reprezentaţi de conflicte afective familiale, responsabilităţi casnice dificile, contacte sociale greoaie, incompatibilităţi frecvente între obligaţiile de muncă şi cele de sport, traume psihice repetate. 72. Psihopatologia specifica in sport. In această categorie sunt incluse formele psihopatologice care se instalează la personalităţi predispuse dar sunt determinate de cauze legate de activitatea sportivă. Cauzele psihice patogene se asociază cu cele două situaţii emoţionale care decurg din orice competiţie: înfrângerea sau victoria care voi genera sindromul fricii de insucces şi sindromul fricii de succes. Sindromul fricii de insucces derivă din teama de a nu putea încorona cu victorie încărcătura emotivă care susţine confruntarea competiţională. Se manifestă sub formă de: * Sindromul precompetiţional este o tulburare psihică de tipul reacţiei psihogene de anxietate. Subiectul "simte" concursul, în general aproape cu o săptămână înainte, uneori cu mai mult cu o intensitate care ajunge maximă în ajunul concursului şi care dispare la începutul probei. Caracteristicile acestui sindrom sunt: o tulburare a ideaţiei ca incapacitate de a se elibera de gândul concursului şi de a se distrage, insomnie, inversarea ritmului somn-veghe, lipsa poftei de mâncare, controlul slab al sfincterelor, labilitate afectivă cu tendinţe spre tonusuri neplăcute ale temperamentului, scăderea timpilor de reacţie; * Sindromul campionului : o manifestare evolutivă, determinată, în mod psihogenetic comprehensibil şi logic, de elemente ale personalităţii şi de circumstanţe ambientale. Sportivul are o înclinaţie accentuată spre întrecere, agresivitate, autoevaluare. Cu ajutorul circumstanţelor din ambianţă aceste tendinţe se dezvoltă şi primesc un rol de primă importanţă în viaţa psihică, influenţând tot mai mult imaginaţia şi comportamentul subiectului, astfel încât acesta îşi asumă atitudini de superioritate, de tupeu, hiperautoevaluare, admiraţii exagerate, megalomanie (delir de grandoare), fanatism. Sindromul fricii de succes (Nikefobia) Este, aparent, incomprehensibil ca un sportiv, în toiul confruntării sportive poate să se teamă de victorie. Totuşi, acest fenomen este frecvent întâlnit sub forma următoarelor manifestări: * -Depresiunile de succes sunt manifestări paradoxale care urmează după un succes obţinut sau după realizarea unui avantaj mai mult sau mai puţin neaşteptat. Este întâlnit în cazurile în care un sportiv care abia a cucerit un titlu important acuză o "inexplicabilă" scădere a formei şi a dispoziţiei care îl constrânge să abandoneze scena sportivă sau să nu mai figureze cu rol de superioritate. Este vorba de o senzaţie de nesiguranţă generată, în mod inconştient, de responsabilitatea legată de urmările succesului. Este cazul diletanţilor care au început practica sportivă pentru a-şi satisface un hobby sau de cerinţa unei evadări plăcute de la responsabilităţile de muncă şi care au fost selecţionaţi pe neaşteptate, în reprezentative naţionale. Aceştia nu rezistă la ritmul impus de evenimente * Inhibiţiile de succes se datorează unor senzaţii latente de culpă care pretind un proces de considerare a succesului nu numai ca un premiu nemeritat, ci simbolul realizării dorinţelor inconştiente temute şi frustrate ale super-Eului. Tulburări de acest gen sunt prezente la acei sportivi care fac eforturi mari în antrenament, irosesc ocazii banale de succes, se simt emoţionaţi şi neliniştiţi în timpul concursului şi, de aceea, se situează sub posibilităţi. 73. Psihopatologia nespecifica activitatii sportive. Cuprinde acele manifestări care nu depind direct de sport, de situaţia şi cariera sportivă, dar care sunt totdeauna, fie chiar şi indirect, legate de activitatea competiţională. Activitatea sportivă, desfăşurată sub ochii critici ai multor este prin ea însăşi un factor capabil de a tulbura chiar o personalitate sănătoasă.. 2. Nevrozele de anxietate se manifestă ca instabilitate cronică emotivă care determină reacţii uşoare de nelinişte sau depresii anxioase. Sportivul afectat este mereu nesigur de propriile mijloace şi posibilităţi, este pesimist în privinţa succesului din orice concurs, "simte" participarea cu emotivitate intensă şi o anticipează deosebit: nu doarme noaptea, nu mănâncă şi nu digeră înainte de concurs, intră în arenă transpirat, tremurând, cu o senzaţie penibilă de instabilitate. Anxiosul resimte puternic influenţa stimulilor care apar subit ( fluierături din partea publicului, reprobarea antrenorului, ovaţiunarea entuziastă, elogiul colegiilor sau conducătorilor). Sportivul anxios resimte şi probleme familiale, raporturi sentimentale, comentarii ale presei, preocupări economice; el nu reuşeşte în timpul concursului nici să se sustragă problemelor propriei stări existenţiale, nici să se izoleze de ambianţă pentru a se concentra mai bine asupra propriei activităţi. 2. Nevroze isterice: Doi factori frecvenţi în sport susţin fenomenul isteric: * o dispoziţie psihică de a reacţiona într-o modalitate infantil- impulsivă şi finalistă ca factor de personalitate sau caracterial; * un eveniment emotiv care pune individul în dificultate şi îi impune soluţii de apărare imediată şi de autoevaluare. 3. Nevroze profesionale comportă incapacitatea individului de a îndeplini acte complexe, dar obişnuite, cu toată normalitatea sa neuromusculară şi eficienţa voinţei. în sport, fenomenul este frecvent în ciclism, tenis, canotaj şi acolo unde este necesară angajarea sistematică şi mecanică a unei articulaţii sau numai a unei mâini. Neputând evada de la activitate, sportivul frânează, inconştient, acţiunea exponentului material al acestuia (braţe, picioare). 4. Nevroze post- traumatice. Este un fapt destul de rar, presupune, de obicei, o personalitate predispusă la reacţii anormale; de aceea subiecţii de tip neurastenic sunt puţin adaptaţi pentru a susţine o activitate competiţională. Totuşi, se disting două tipuri de nevroze post-traumatice, după cum sindromul este urmarea unor traumatisme craniene sau al altor părţi ale organismului: a) Nevroza post-traumatică craniană cuprinde: * Nevroza post-traumatică craniană flziogenă sau post-comoţională, care se exprimă prin două modalităţi simptomatologice diferite: * neuroasteniformă- caracterizată prin cefalee constantă, cu reacutizări provocate de variaţii meteorologice, mişcări bruşte ale capului, astenie matinală, insomnie cu alterarea ritmului somn-veghe; * isteriformă caracterizată prin stimuli similari celor precedenţi, însă descrise cu o vie participare emoţională ce tinde la dramatizare şi la exagerări artificiale cu scopul de a atrage atenţia şi compătimirea celor din jur. * Nevroza post-traumatică psihogenă consecutivă, nu atât traumatismului care nu provoacă pierderea conştiinţei de tip comoţial, cât şocului din situaţia traumatizantă. Se disting două modalităţi simptomatologice: * imediată, asemănătoare cu reacţia psihogenă de spaimă, frică; * mijlocită, datorată unei elaborări psihogenetice a situaţiei, cu mutarea interesului subiectului de la evenimentul traumatizant la situaţia postraumatică şi finalităţile ei. b) Nevroză post-traumatică reumatică este o urmare a efectelor fizice şi psihice ale unui traumatism suferit pe o regiune necraniană. Sindromul se încadrează progresiv, pacientul chiar şi la câteva luni de la accident continuă să acuze aceleaşi dureri şi aceeaşi incapacitate funcţională în membrele care s-au resimţit direct în urma traumatismului, deşi toate semnele obiective au dispărut. * Nevroza reziduală este acea condiţie de nesiguranţă funcţională care apare după vindecarea unei tulburări organice efective şi care mai este denumită şi nevrotizantă, a unei maladii organice sau isteria monosimtomatică. în sport, antrenorii şi sportivii o denumesc picioare delicate sau genunchi obosiţi, în sensul de segmente articulare care, din punct de vedere anatomic, sunt apte dar din punct de vedere funcţional necorespunzătoare. * Nevroza de despăgubire : importanţa traumatismului este cu totul secundară faţă de posibilitatea de a exploata traumatismul pentru a obţine o despăgubire sau un avantaj (în caz de asigurare). * Nevroza hipertensivă (hipertensiunea psihosomatică), numită şi hipertensiunea emotivă temporară este o reacţie extracaracterologică, simplă expresie psihosomatică, cu o mobilizare rapidă generală a tuturor capacităţilor reactive. Ea devine patologică numai dacă se depăşesc grade determinate de intensitate şi durată. Uneori însă, acest sindrom determină ca hipertensivul să fie înclinat să pretindă dominarea celor din jur iar agresivitatea sa, chiar inhibată, îl duce la crearea unui raport social nedorit cu colegii şi adversarii: el ajută puţin, este rău intenţionat... * Tendinţa la insucces. Există indivizi cu înclinaţii spre accidente datorită conduitei lor presărate cu acte impulsive, pline de erori, dezordonată. Ei desfăşoară şi îşi elaborează acţiunile sub influenţa impulsului, fără o reflectare necesară. Pentru moment sunt atraşi de situaţii neprevăzute, în acelaşi timp însă, sunt dominaţi de sentimente de culpabilitate, profund înrădăcinate, sub impulsul cărui sunt purtaţi spre insucces sau autopedepsire. * Oboseala. Motive diferite pot face obositoare o activitate: fie excesul acesteia, fie reducerea sau absenţa unei participări emoţionale sau a interesului pentru acea activitate. În cazul oboselii precoce sportivul justifică insuccesul acuzând starea de oboseală. Faţă de situaţiile sportive obişnuite dar trăite cu un dramatism inadecvat şi cu o participare afectivă care depăşeşte şi deformează pe cele competiţionale normale, sportivul nevrotic se poate simţi incapabil de a finaliza proba. Pragul de oboseală este strâns legat de interesul pentru acţiune; din această cauză ceea ce este făcut din obligaţie oboseşte mai mult decât ceea ce produce plăcere, chiar dacă, în mod obiectiv, este mai solicitant. * Monotonia este cel mai puternic „handicap" al comportamentului deoarece oboseşte mai mult decât o activitate care pretinde o angajare mai mare dar variabilă. * Hiperactivitatea este un comportament exagerat care urmează regula tuturor exagerărilor care sunt considerate, din punct de vedere psihologic, mecanisme de apărare şi de compensare îndreptate spre remedierea unor lipsuri fie percepute şi declarate în mod intim fie negate în mod deliberat. 74. Caracteristicile generale ale metodeloc de refacere psihica Refacerea psihică a sportivului de performanţă, supus prin însuşi specificul activităţii de antrenament şi concurs la eforturi fizice şi psihice deosebit de mari, este o problemă complexă care intră în sfera de competenţă a echipei care asigură pregătirea şi răspunde de performanţe acestuia. Ca şi pregătirea pentru activitate, refacerea trebuie să ţină seama de câteva postulate principiale. Cele mai importante sunt acelea că: sportivul este un sistem dinamic, hiper-complex, integral, vizând optimizarea, îndeosebi, maximizarea capacităţii de performanţă, pregătirea sportivă este o acţiune praxiologică şi, deci, trebuie să ia o consideraţie şi să asigure toate mijloacele şi tehnicile de potenţare a individului. între factorii de potenţare, nivelul conştiinţei de sine, interesele, motivaţia, conştientizarea activităţii concrete deţin locuri însemnate, alături de condiţiile sociale şi materiale organizatorice; se are în vedere activitatea reglatorie a comportamentului care se realizează ca necesitate de echilibrare a individului cu ambianţa şi activitatea. În sportul de performanţă identificăm toate cele trei forme de reglare a conduitei sportivului: * de stabilizare, pentru menţinerea structurilor psiho-fiziologice în limitele unor valori date; * de optimizare, pentru realizarea echilibrului funcţional al individului în condiţiile existenţei mai multor alternative, dintre care una este mai preferabilă; * de dezvoltare, în care se urmăreşte transformarea şi perfecţionarea continuă a organizării iniţiale, după legile obiective ale evoluţiei. Procesul pedagogico-metodic va realiza intenţiile educaţionale, utilizând alternativ, într-o ordine impusă de situaţii şi subiecţi acest triunghi de forme reglatorii ale conduitei sportivului, punând accent. Refacerea psihică a sportivului este un fenomen adaptativ care se produce în condiţiile unui anumit consum psihic şi ale unei anumite deteriorări a mecanismelor psihocomportamentale; Refacerea psihică este un proces dialectic: începe odată cu anticiparea activităţii, continuă cu complexul de mijloace utilizate proporţional cu intensitatea (relativă) a activităţii efortului şi se încheie prin asigurarea condiţiilor progresului în etapa următoare; Ca urmare a efortului psihic şi fizic din antrenament şi mai ales din concurs deteriorările se adresează mecanismelor psiho-comportamental adaptative, reglatorii de tip cognitiv, afective, conative. Ca urmare, înregistrăm 2 grupe de astfel de deteriorări: * o creştere accentuată a tensiunii psihice care poate avea şi aspect de stress; * o scădere pronunţată a energiei psihice, un consum care are, neapărată, nevoie de recuperare. Aceste efecte ale efortului prelungit sau foarte intens se pot manifesta singular sau împreună. Limbajul curent vorbeşte de oboseală şi surmenaj, dar în condiţiile efortului maximal din sport, deseori, apar manifestări de nevrozism exprimate în agresivitate, anxietate, hiperemotivitate, abandon, blocaje, fobii, fixaţii. În a doua categorie de cauze intră situaţiile şi activităţile stresante. Efortul şi consumul psihic au, în acest caz, o caracteristică specifică şi anume conştiinţa sportivului asupra neputinţei de a depăşi momentele critice sau conştiinţa periculozităţii situaţiilor, în special cele de tip moral care-i angajează prestigiul, amorul propriu. între cauzele concrete care produc supraîncordarea psihică, hipertensiunea şi stressul, menţionăm: * antrenamentele şi concursurile dure, de răspundere, cu adversari foarte tari; * suprasolicitarea morală prin accentuarea răspunderii în cazul insuccesului; * suprasolicitarea psihică în taberele de pregă. în care totul se reduce la antrenament şi activităţi de umplere a timpului; * lipsa de tact şi de maniere a antrenorului, neindividualizarea efortului, întăririlor şi a altor măsuri instructiv-educative. Deteriorarea mecanismelor psihoreglatorii va fi favorizată de structura individuală, sensibilă a unor sportivi, de climatul psiho-socio-cultural necorespunzător, ca şi de unele condiţii şi situaţii incomode în antrenament şi concurs. 75. Mijloacele refacerii psihice a sportivilor. O primă categorie este a cauzelor directe, fireşti, nestresante, constituite din însăşi efortul complex, psiho-fiziologic al sportivului în activitate. Acest efort se va repercuta asupra sferei intelectuale, în direcţia funcţionării proceselor informaţionale (vigilenţă, percepţie, memorie, gândire, decizie) ca şi asupra sferei conative, prin reducerea capacităţii de muncă şi, deci, a nerealizării integrale a scopului propus. Consumul de energie psihică, oboseala va acţiona ca un inhibitor al nivelului de aspiraţie şi, ca urmare, va determina o reducere a efortului până la completa încetare a acestuia. Mecanismul de apărare biologică îşi găseşte, astfel, cunoscând manifestările consumului şi deteriorării psihice din timpul şi din cauza activităţii sportive de performanţă, pb la care se urmăreşte a se răspunde sunt: * în ce măsură aceste manifestări pot fi prevenite sau atenuate; * dacă s-au produs, pot fi refăcute şi în ce măsură, total sau parţial; * există o posibilitate de supracompensare a stării psihice, aşa cum se prezintă fenomenul în domeniul fiziologic Pornind de la acestea, mijloacele refacerii psihice se vor orienta spre: * prevenirea unui consum psihic excesiv şi a unei deteriorări prea mari a mecanismelor psihocomportamentale; * refacerea rapidă şi completă; * supercompensarea capacităţii reglatorii psihice a sportivului. O primă categorie de mijloace este oferită de metodica pregătirii psihice a sportivului care are ca obiectiv creşterea capacităţii psihice a sportivului şi a rezistenţei la factorii perturbatori ai comportamentului. Realizarea unei bune pregătiri psihice a sportivului va constitui şi suportul prevenirii sau atentuării deteriorilor. * Asistenţa psihologică în care accentul este pus pe relaţia antrenor- psiholog şi sportiv, pe climatul psihosocial, pe climatul educogen şi pe deprinderile de psiho- igienă. * Dacă pregătirea psihologică este în mod deosebit activă, asistenţă-psihologică este defensivă urmărind, însă, formarea la sportiv a capacităţilor de autoconducere şi autoreglare. Climatul educogen reprezentat de competenţa antrenorului, stilul umanitar în exigenţă, respectul pt sportivi, tonul şi limbajul com., individualizarea premierilor, a sancţiunilor * Metodele reglării psihice prin factori externi, de natură psihoprofilactică şi psihoterapeutică cuprind diferite forme de sugestie hipnoză, somn provocat, muzico-terapie etc. Ele se aplică individual sau în grup, fiind utilizate diferit, după reactivitatea generală a sportivului şi în raport cu situaţiile concrete. * Metode de autocontrol care aparţin antrenamentului psihotonic şi tehnicilor de relaxare. 76. Principiile refacerii psihice a sportivilor. Caracteristicile generale a tehnicilor de relaxare amintite pot fi sintetizate astfel: * Tehnicile de psihorelaxare canalizează către un stadiu de concentraţie mentală caracterizat printr-o stare euforică binefăcătoare pe plan psihic, decontractarea organismului cu detenta neuromusculară şi vasculară, analoagă celei a somnului nocturn, implicând eliberarea de automatisme neurovegetative, respiratorii, digestive. * Pe plan psihologic se află percepţia modificărilor corpului, somatizarea şi această conştientizare a vocilor interioare întreţine un efect psihic liniştitor, cu rezolvarea conflictelor interne şi eliberarea de factori inhibitivi, în mod particular importanţi pentru sportivi în preajma competiţiilor. * Se impune introducerea tehnicilor de psihorelaxare în structura antrenamentului invizibil modern, folosirea lor înainte şi după competiţii, precum şi înainte de somnul natural nocturn (în cazul insomniilor, tulburărilor neurovegetative, a stărilor de emotivitate şi trac care apar în etapele precompetiţionale). * Reiese fundamentarea ştiinţifică a posibilităţilor intervenţiei indirecte (prin relaxare neuromusculară) asupra sferei capacităţii psihice şi posibilitatea restabilirii homeostazei neuropsihice a organismului. * Cercetările şi experienţa practică în domeniul tehnicilor de psihorelaxare înclină către folosirea, cu prioritate, a antrenamentului psihotonic, a cărui exersare o recomandăm încă din perioadele timpurii ale activităţii sportive. Sportivii învaţă, printr-un antrenament specific, să se poată relaxa într-o perioadă foarte scurtă de timp, poate în câteva secunde în timpul competiţiei. Relaxarea poate fi relaxare psihică şi fizică. Tehnicile de relaxare psihică sunt numite, de obicei, tehnici de la minte - către corp: necesită un mediu liniştit şi o poziţie confortabilă în faze de învăţare dar, pe măsură ce sportivul se acomodează cu aceasta, antrenamentul poată să aibă loc în diferite situaţii (în poziţii neconfortabile sau când sunt obosiţi) pentru a stimula condiţii asemănătoare competiţiilor. Se utilizează formulări verbale de tipul relaxează-te sau calmează-te pe care sportivul le repetă pentru diminuarea oricărui tip de anxietate (sportivul îşi concentrează atenţia asupra replicii şi asupra respiraţiei uşoare, ritmice m m decât asupra simpt. de anxietate). Tehnicile de relaxare fizică sunt numite tehnici de la corp - către - minte pentru că ţintesc mai întâi relaxarea cu ajutorul corpului. Cea mai obişnuită tehnică este relaxarea musculară progresivă care include tensiunea şi relaxarea unor grupe de muşchi specifici, trecând de la unul la altul. Când un sportiv îşi însuşeşte tehnica relaxării musculare progresive, el îşi poate relaxa un grup specific de muşchi foarte rapid, în timpul competiţiei. Tehnicile de relaxare ar trebui să corespundă simptomelor de anxietate, în sensul că o tehnică de relaxare psihică ar trebui folosită pentru cei care experimentează simptomul de anxietate cognitivă iar o tehnică de relaxare fizică ar trebui folosită pentru sportivii care experimentează simptomul de anxietate somatică. Situaţiile competiţionale, ale căror mize sunt resimţite adesea ca fiind fundamentale în plan individual, pot fi considerate ca nişte evenimente stresante din viaţa sportivului. Potenţial, acestea pot genera anxietate, oboseală cognitivă, necesitând o compensare în diferite planuri. Legată de domeniul pregătiri i fizice, tactice şi psihologice, refacerea la nivel psihic se ocupă de ceea ce ajută sportivul să-şi restabilească starea de echilibru post-competiţional. Ea se caracterizează prin gânduri şi comportamente orientate spre diminuarea stresului şi atenuarea emoţiilor pe care competiţia le-a provocat firesc şi le-a exacerbat (frustrare, dezamăgire, furie, agresivitate, entuziasm, bucurie) pentru a atinge un sentiment de bună-dispoziţie personală. Modalităţile de abordare a consecinţelor evenimentelor competiţionale pot fi considerate atât în planul reglării cognitive şi emoţionale, cât şi în planul comportamentelor sociale, comportamente adecvate relaţiilor sociale, convivialităţii. În cadrul competiţiilor cognitive şi interacţionale, stresul este co-nceput, în prezent, ca o relaţie dinamică între exigenţele situaţiei ambientale şi resursele individuale şi sociale apte să facă faţă acestei situaţii. Accentul este pus pe controlul cognitiv şi/sau pe perspectivele de control pe care îl poate exercita individul asupra mediului său. Emoţiile care decurg din situaţia competiţională nu pot fi reduse nici la o componentă ambientală (competiţia), nici la una individuală (anxietatea). Reglarea stresului post-competiţional se bazează pe capacitatea de control efectiv sau perceput de sportiv faţă de mizele competiţiei şi consecinţele care pot rezulta pentru el. Controlabilitatea este definită ca fiind probabilitatea subiectivă ca situaţia să poată fi modificată printr-o mai bună reacţie posibilă a individului, atunci când acesta are senzaţia că poate controla situaţia, impactul stresului este mai slab. Controlul se poate exercita asupra sursei însăşi a stresului: de amintit că unul din primii predictori ai stresului post-competiţional este eşecul. Remedierea priveşte antrenamentul, constând din adaptarea strictă a resurselor sportivului la obiectivele competiţionale. În acelaşi fel, stabilirea obiectivelor de performanţă, adaptate corect la competenţa sportivului, prezintă caracteristicile acestei logici. Controlul poate consta, de asemenea, în reducerea efectelor competiţiei, permiţând individului să-şi adapteze comportamentul la situaţia respectivă sau dându-i senzaţia că poate să facă faţă acesteia: dacă sportivul percepe consecinţele rezultatului competiţional ca fiind modificabile, va avea tendinţa să caute nişte strategii instrumentale pentru a face faţă acestui eşec. Antrenorul, familia, prietenii participă la acest proces de diminuare a stresului post-competiţional, relativizând atât succesul, cât şi eşecul şi favorizând dezvoltarea unor strategii de control. Dat fiind că situaţia competiţională este prin esenţă, o situaţie de înfruntare, e necesar să se ia în consideraţie, în noţiunea de refacere, ruptura dintre atitudinile valorificate în sport şi comportamentele sociale obişnuite. Abandonarea atitudinii şi a comportamentelor gratificante în caz de situaţii competiţionale poate afecta sportivul, determinând o inadaptare după competiţie. Acest fenomen de dezinhibiţie şi de restructurare cognitivă duce la acceptarea comportamentelor deviante care îşi găsesc, astfel, justificarea în cadrul unui grup restrâns. 77. Metoda antrenamentului psihotonic. Este o metodă fundamentată relativ recent, în 1965, cu ocazia Colocviului asupra pregătirii psihosomatice a sportivului, de la Barcelona. în esenţă, bazaţi pe metodele lui Schultz, specialiştii au introdus, alături de fazele de relaxare şi decontractare concentrativă a organismului, reprizele tonice constituite din mişcări energice şi rapide care duc la stabilirea nivelului optim al activităţii psihice şi al tensiunii musculare. Antrenamentul psihoton realizează o perfecţionare a relaxării, fie relaxarea musculară diferenţiată şi fracţionată care activează sportivul pentru competiţie antrenându-i funcţiile psihice către un mai mare autocontrol şi spre un plus de luciditate. Reuşita metodei depinde de exersarea ei bicotidiană, înainte de antrenament, pe durata de aproximativ 3 luni. Metoda de relaxare Stanislavski Această metodă face apel la memoria kinestezică corporală şi emoţională, cuprinzând exerciţii fondate pe experienţa personalăa fiecărui individ şi pe capacitatea de a-şi aminti, vizualiza şi reproduce situaţii din antecedente care au implicat o contracţie musculară sau, din contră, o relaxare. Prin repetările susţinute se poate ajunge la posibilitatea subiectului de a-şi comanda tonusul muscular sau al unui grup de muşchi, de a susţine relaxarea sau tensiunea în mod asemănător antrenamentului autogen, Schultz. 78. Metode de relaxare Jacobson. Metoda de relaxare. Are la bază o educaţie progresivă, permiţând subiectului să înveţe să-şi recunoască şi să-şi controleze tensiunea musculară, ajungând până la a avea un tonus muscular minimal. După o învăţare progresivă, subiectul descoperă, într-un prim timp, simţul său kinestezic discriminativ şi apoi învaţă că relaxarea se poate face neimplicând vreun efort. Antrenamentul este cotidian sau bicotidian, pe durata de aproximativ 3 luni de zile. 79. Metoda antrenamentului autogen. Este o metodă de relaxare prin autodecontracţie concentrativă, permiţând un stadiu de relaxare binefăcătoare, asemănătoare somnului (fără a recurge la sugestia străină), cuprinzând exerciţii metodice care dau subiectului posibilitatea de a realiza, el însuşi, capacitatea de a plonja în interior şi de a utiliza fecund forţa lumii interioare. Antrenamentul autogen a fost conceput şi dezvoltat în 1926 de către neurologul berlinez J.H. Schultz cu ocazia analizării senzaţiilor resimţite în hipnoză: greutatea, căldura şi starea de linişte profundă. El a constatat că, după exerciţii regulate în condiţii de concentrare maximă, fiecare se poate "comuta" într-o stare de linişte totală. In cadrul exerciţiilor de bază ale antrenamentului autogen se învaţă cum să îi dai sportivului impulsuri de greutate, căldură, linişte şi respiraţie. Se antrenează relaxarea musculară (exerciţiu de greutate), circulaţia sângelui (exerciţiu de căldură) şi se folosesc efectele lor pozitive asupra corpului şi psihicului. Starea subiectivă de bine nu se reflectă doar în perceperea subiectivă a senzaţiilor de linişte, greutate şi căldură. Antrenamentul autogen, în esenţă, se bazează pe formule precise de autosugestie şi se compune din următoarele etape: * etapa senzaţiei progresive de greutate; * etapa senzaţiei progresive de căldură; * etapa reglării şi autocontrolului asupra activităţii cardiace; * etapa reglării şi autocontrolului activităţii respiratorii; * etapa generalizării senzaţiei de căldură în întreg corpul cu concentrarea asupra zonei abdominale; * etapa senzaţiei progresive de răcoare cu concentrare asupra sferei cefalice. Metoda comportă învăţarea diferitelor experienţe, însemnând controlul lor obiectiv şi subiectiv, practic în 85 de zile subiectul repetând exerciţiile de 3 ori pe zi între 3 şi 10 minute. 80. Tensiunea psihica. Conflictul si tensiunea psihica in activitatea sportive. Stările de limită pot fi discutate şi din punct de vedere al tensiunii psihice şi al variaţiei acesteia Tensiunea psihică oscilează, trecând de la stări depresive, de insuficienţă, de agitaţie la stări de excitaţie, entuziasm, inspiraţie, extaz. Apar şi stări conflictuale între tendinţele sportivului şi posibilităţile de realizare, între aspiraţia către performanţă şi tendinţa instinctivă de apărare, de evitare a insuccesului, a durerii, a accidentelor etc, între dorinţa de afirmare personală şi interesele grupului. Capacitatea de performanţă se fixează la un anumit nivel a cărei depăşire prezintă, îndeosebi, dificultăţi subiective, de hotărâre, încredere, convingere. Adesea bariera subiectivă este inconştientă, constituindu-se în timp, fie din însumarea unor eşecuri repetate, fie din acceptarea unor idei nestimulative. În sport, barierele pot fi concepute ca: * limite ale unui nivel de performanţă încă neatins, de exemplu, graniţa de 8,90 la săritura în lungime * limite ale performanţei stabilite de un anumit sportiv care nu se poate depăşi pe sine; este vorba de fixarea nivelului de aspiraţie, chiar şi inconştient. Barierele psihice sunt dublu condiţionate: social şi individual. Din punct de vedere social sunt determinate de influenţa opiniei grupului iar individual, barierele se constituie din multitudinea factorilor limitativi care conduc, prin repetare, la formarea unei atitudini subiective de neîncredere, de teamă. Barierele psihice din stările limită nu sunt nu numai afectiv-motivaţionale sau motrice, ci şi intelectuale. Lipsa de imaginaţie şi creativitate acţionează ca un obstacol pe care individul nu-1 trece decât foarte greu, prin intermediul elementelor de tip stimulativ-activativ: sugestia încurajatoare, motivaţia, restructurări cognitive, reglări ale nivelului afectivităţii, restructurări în tehnică şi tactică. Ajuns la cel mai înalt nivel, diferenţa este foarte mică între nivelurile de pregătire atinse de sportivi iar factorul cel mai important care decide câştigătorul este capacitatea de a face faţă presiuni psihologice. Printre aceşti factori se numără motivaţia, efortul, concentrarea, încrederea etc, însă un factor important este capacitatea de a suporta stresul competiţiei. 